
ΑΠΟΦΑΣΕΙΣ 

Αριθμ. Υ1 γ/Γ.Π/οικ.47829 

Υγειονομικοί όροι και προϋποθέσεις λειτουργίας 
επιχειρήσεων τροφίμων / ποτών και άλλες δια¬ 
τάξεις. 

Ο ΥΠΟΥΡΓΟΣ ΥΓΕΙΑΣ 

Έχοντας υπόψη: 

Ι.Τον α.ν. 2520/1940 (ΦΕΚ 273/40 τ. Α') «περί Υγειο¬ 
νομικών Διατάξεων» όπως ισχύει. 

2. Τον. 4025/2011 (ΦΕΚ 228/11 τ.Α') «Ανασυγκρότηση 
φορέων Κοινωνικής Αλληλεγγύης, Κέντρα Αποκατάστα¬ 
σης, αναδιάρθρωση ΕΣΥ και άλλες διατάξεις», άρθρο 
43, όπως τροποποιήθηκε με τον ν. 4075/2012 (ΦΕΚ 89/ 
12 τ. Α') «Θέματα Κανονισμού Ασφάλισης Ι.Κ.Α. - Ε.Τ.Α.Μ. 
Ασφαλιστικών Φορέων,..» άρθρο 58 και το ν. 4235/2014 
(ΦΕΚ 32/τ.Α'/11 -2-2014), όπως ισχύει. 

3. Τους ν. 3172/2003, 3370/2005, 3918/2011, όπως 
αυτοί τροποποιήθηκαν και ισχύουν. 

4. Το ν. 3463/2010 (ΦΕΚ 114/2006 τ. Α') «Κώδικας Δή¬ 
μων και Κοινοτήτων». 

5. Το ν. 3852/2010 (ΦΕΚ 87 τ.Α74-7-2010) «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης-Πρόγραμμα Καλλικράτης». 

6. Το ν. 3526/2007 (ΦΕΚ 24/τ.Α') «Παραγωγή και δι¬ 
άθεση προϊόντων αρτοποιίας και συναφείς διατάξεις» 
όπως τροποποιήθηκε με το ν. 3853/2010 (ΦΕΚ 90/ 
τ.Α') άρθρο 15, το ν. 3982/2011 (ΦΕΚ 143/τ.Α') και το 
ν. 4072/2012 (ΦΕΚ 86/τ.Α') άρθρο 231. 


7. Τον α.ν. 445/25/1/1937 (ΦΕΚ 22/τ.Α') «Περί τροπο- 
ποιήσεως, συμπληρώσεως και κωδικοποιήσεως των 
περί κινηματογράφων διατάξεων» και τον α.ν. 446 της 
23/1 /1937 (ΦΕΚ 23/τ.Α') «Περί Θεάτρων» και την υπ'αριθμ. 
ΔΙΑΔΠ/Φ.Α.2.1/27336 (ΦΕΚ 2592/τ.Β'/15-10-2013) κοινή 
υπουργική απόφαση «Απλούστευση διαδικασιών ελέγχου 
Κινηματογράφων από τα Συμβούλια Κινηματογράφων». 

δ.Τον. 4262/2014 (ΦΕΚ 114/τ.Α'/10-5-2014) «Απλού¬ 
στευση της αδειοδότησης και άλλες διατάξεις», όπως 
τροποποιήθηκε με τον ν. 4442/7-12-2016 (ΦΕΚ 230 τ. Α') 
«Νέο θεσμικό πλαίσιο για την άσκηση οικονομικής δρα¬ 
στηριότητας και άλλες διατάξεις». 

9. Το ν. 4264/2014 (ΦΕΚ 118/τ.Α'/15-5-2014) «Άσκηση 
εμπορικών δραστηριοτήτων εκτός καταστήματος και 
άλλες διατάξεις». 

10. Το ν. 4276/2012 (ΦΕΚ 155/τΑ730-7-2014) άρθρα 
για τουριστικά καταλύματα και τις κοινές υπουργικές 
αποφάσεις 7888(ΦΕΚ 1654 τ.Β/15-5-2017) «Απλούστευ¬ 
ση πλαισίου λειτουργίας κολυμβητικών δεξαμενών», 
κοινές υπουργικές αποφάσεις 8592/2017(ΦΕΚ 1750/τ. 
Β719-5-2017) «Απλούστευση της διαδικασίας έναρξης 
λειτουργίας τουριστικών καταλυμάτων». 

11 .Τον Κώδικα τροφίμων, ποτών και αντικειμένων κοι¬ 
νής χρήσης όπως τροποποιήθηκε και ισχύει. 

12. Τους Κανονισμούς (ΕΚ) αριθ. 178/2002,852/2004, 
853/2004,882/2004,2073/2005,1935/2004,2023/2006 
της Ευρωπαϊκής Ένωσης. 

13. Το π.δ. 180/1979 (ΦΕΚ 46/τ.Α') «Περί των όρων 
λειτουργίας καταστημάτων πωλήσεως οινοπνευματω¬ 
δών ποτών και κέντρων διασκεδάσεως», όπως ισχύει. 












21752 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2161/23.06.2017 


14. Τοπ.δ. 73/2015 (ΦΕΚ 116 Α') «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών». 

15. Το άρθρο 8 της υπ' αριθμ. κοινής υπουργικής από¬ 
φασης 36873/2-7-07 (ΦΕΚ Β' 1364) «Καθορισμός των 
όρων, των προϋποθέσεων, της διαδικασίας, των δικαιο- 
λογητικών και κάθε άλλης αναγκαίας λεπτομέρειας για 
τη χορήγηση και την ανάκληση των αδειών ίδρυσης και 
λειτουργίας παιδότοπων». 

16. Την κοινή υπουργική απόφαση 1107414/1491/ 
Τ. και Ε.Φ. (ΦΕΚ Β' 1827) «Καθορισμός των όρων, των 
προϋποθέσεων, της διαδικασίας και των δικαιολογητι- 
κών για τη χορήγηση αδειών λειτουργίας επιχειρήσεων 
προσφοράς υπηρεσιών διαδικτύου, του οργάνου για την 
αφαίρεση της άδειας λειτουργίας της επιχείρησης και 
λοιπών διαδικαστικών θεμάτων για την εφαρμογή των 
διατάξεων του ν. 3037/2002». 

17. Τηνκοινή υπουργική απόφασηΔΙΑΔΠ/Φ.Α.21 /31600 
(ΦΕΚ 3106/τ.Β'/9-12-2013) «Απλούστευση των διοικητι¬ 
κών διαδικασιών έκδοσης άδειας ίδρυσης και λειτουρ¬ 
γίας καταστήματος υγειονομικού ενδιαφέροντος, θεά¬ 
τρου και κινηματογράφου», όπως ισχύει, (για τα κέντρα 
διασκέδασης). 

18. Την υπ' αριθμ. ΔΙΑΔΠ/Φ.Α.21/33565 (ΦΕΚ 3169/ 
τ.Β'/12-12-2013) κοινή υπουργική απόφαση «Απλού¬ 
στευση και προτυποποίηση των διοικητικών διαδικασι¬ 
ών γνωστοποίησης ίδρυσης και λειτουργίας ιδιωτικών 
Γυμναστηρίων ή ιδιωτικών Σχολών εκμάθησης αθλή¬ 
ματος, αρμοδιότητας της Γενικής Γραμματείας Αθλητι- 
σμού-Ένταξη των διαδικασιών στα Κέντρα Εξυπηρέτη¬ 
σης Πολιτών (Κ.Ε.Π) που λειτουργούν ως Ενιαία Κέντρα 
Εξυπηρέτησης (Ε.Κ.Ε)», όπως ισχύει. 

19. Τις κοινές υπουργικές αποφάσεις, οικ. 32790/ 
392/Φ.15 (ΦΕΚ 1061/τ.Β'/28-3-2107) «Απλούστευση 
πλαισίου άσκησης μεταποιητικών και συναφών δραστη¬ 
ριοτήτων τροφίμων και ποτών και προτυποποίηση των 
διοικητικών διαδικασιών γνωστοποίησης λειτουργίας» 
και οικ. 53346/645/Φ.61 (ΦΕΚ 1668/τ. Β'/16-5-2017) «Κα¬ 
θορισμός της διαδικασίας εγκατάστασης και λειτουργίας 
των Κέντρων Αποθήκευσης και Διανομής (Κ.Α.Δ) σύμφω¬ 
να με το άρθρο 8 του ν. 4302/2014 (Α'225) και λοιπών 
συναφών θεμάτων». 

20. Την κοινή υπουργική απόφαση, οικ. 16228(ΦΕΚ 
1723/τ.ΒV 18-5-2017) «Απλούστευση και προτυποποί¬ 
ηση των διοικητικών διαδικασιών γνωστοποίησης λει¬ 
τουργίας Καταστημάτων Υγειονομικού Ενδιαφέροντος, 
Θεάτρων και Κινηματογράφων». 

21. Την κοινή υπουργική απόφαση, υπ'αριθμ. Α2-718/ 
31-7-2014 (ΦΕΚ 2090/τ.Β') «Κωδικοποίηση Κανόνων 
Διακίνησης και Εμπορίας Προϊόντων και Παροχής 
Υπηρεσιών (Κανόνες ΔΙ.Ε.Π.Π.Υ) και την ΔΔΠ 0007378/ 
0454ΒΕΞ2017(ΦΕΚ 1636/τ.Β'/12-5-2107) «Καθορισμός 
όρων, προϋποθέσεων,τεχνικών θεμάτων, αναγκαίων λε¬ 
πτομερειών και διαδικασίας για την παραχώρηση απλής 
χρήσης αιγιαλού, παραλίας,παραλίας, όχθης και παρό¬ 
χθιας ζώνης μεγάλων λιμνών και πλεύσιμων ποταμών». 

22. Τον Υγειονομικό Κανονισμό (ΦΕΚ Β' 275/1938) 
«Περί καθηκόντων των Υγειονομικών Επιτροπών Δή¬ 


μων και Κοινοτήτων και λήψεως μέτρων προστασίας της 
δημόσιας υγείας εν τω Νόμο Αττικό Βοιωτίας». 

23. Την υπ' αρ. 96967/12 (ΦΕΚ 2718/τ.Β'/2012) Υ.Δ 
«Υγειονομικοί Όροι και Προϋποθέσεις Λειτουργίας Επι¬ 
χειρήσεων Τροφίμων και Ποτών και άλλες Διατάξεις», 
όπως τροποποιήθηκε και ισχύει. 

24. Την υπ'αριθμ. Υιβ/2000/1995 (ΦΕΚτ.Β' 345) Υγει¬ 
ονομική Διάταξη «Περί όρων ιδρύσεως και λειτουργίας 
πτηνοκτηνοτροφικών εγκαταστάσεων», όπως τροποποι¬ 
ήθηκε και ισχύει με τον ν. 4056 (ΦΕΚ 52/τ.Α'/12-3-2012) 
«Ρυθμίσεις για την κτηνοτροφία και τις κτηνοτροφικές 
εγκαταστάσεις και άλλες διατάξεις». 

25. Την υπ' αριθμ. Αιβ/2706/1983 (ΦΕΚ τ.Β' 230) Υγει¬ 
ονομική Διάταξη «Ιδρυση και λειτουργία Γραφείων Τε¬ 
λετών (Κηδειών) φερετροποιείων και Αποθηκών φέρε¬ 
τρων». 

26. Την υπ'αριθμ. Υ1 γ/Γ.Π/9516/2009 (ΦΕΚτ. Β' 139) 
Υγειονομική Διάταξη «Αδειοδότηση καταστημάτων πε¬ 
ριποίησης χεριών ή και ποδιών». 

27. Την υπ'αριθμ. Υ1 γ/Γ.Π/21172/2003 (ΦΕΚτ.Β' 306) 
Υγειονομική Διάταξη «Περί υγειονομικών όρων και προ¬ 
ϋποθέσεων ιδρύσεως και λειτουργίας εργαστηρίων δερ¬ 
ματοστιξίας (τατουάζ)». 

28. Την υπ' αρ. Υγειονομική Διάταξη Α5/3010/1985 
(ΦΕΚ 593/85 τ. Β') «Μέτρα προστασίας της Δημόσιας 
Υγείας από θόρυβο της μουσικής των Κέντρων Διασκέ¬ 
δασης και Λοιπών καταστημάτων με χρήση μουσικής» 
όπως αυτή τροποποιήθηκε και ισχύει. 

29. Την υπ'αρ. Υγειονομική Διάταξη Υ1 γ/Γ.Π οικ. 81025 
(ΦΕΚ 2135 τ.Β'/29-8-2013), «Κανόνες υγιεινής σχολικών 
κυλικείων, κοντινών (σταθερών), χώρων εστίασης εντός 
των σχολείων και καθορισμό των προϊόντων που διατί¬ 
θενται από αυτά εντός Δημοσίων και Ιδιωτικών σχολείων 
πρωτοβάθμιας και Δευτεροβάθμιας εκπαίδευσης» όπως 
τροποποιήθηκε. 

30. Την Υ.Δ. Γ1 /9900/74(ΦΕΚ1266/τ.Β'/3-12-1974) 
«Περί υποχρεωτικής κατασκευής αποχωρητηρίων». 

31. Την από 16/12/2016 αιτιολογημένη εισήγηση του 
Τμήματος Υγειονομικών Κανονισμών και Δημόσιας Υγεί¬ 
ας της Δ/νσης Δημόσιας Υγείας του Υπουργείου Υγείας. 

32. Το γεγονός ότι από τις διατάξεις της παρούσας 
απόφασης δεν προκαλείται επιβάρυνση του κρα¬ 
τικού προϋπολογισμού σύμφωνα με την υπ' αριθμ. 
πρωτ.96286/.20/12./2016 εισήγηση της Δ/νσης Προϋ¬ 
πολογισμού και Δημοσιονομικών Αναφορών, αποφα¬ 
σίζουμε: 

Άρθρο 1 
ΣΚΟΠΟΣ 

Σκοπός της παρούσας Υγειονομικής Διάταξης είναι η 
ρύθμιση των αναγκαίων υγειονομικών όρων και προ¬ 
ϋποθέσεων για τη λειτουργία Επιχειρήσεων τροφίμων 
και ποτών. 

Άρθρο 2 
ΟΡΙΣΜΟΙ 

1. Υγειονομικές υπηρεσίες καλούνται οι αρμόδιες υπη¬ 
ρεσίες του Υπουργείου Υγείας και οι υπηρεσίες Δημόσιας 
Υγείας και Υγειονομικού Ελέγχου που βρίσκονται στις 

έδρες των Περιφερειών και των Περιφερειακών Ενοτή¬ 
των της χώρας ανεξάρτητα από τη διοικητική τους δομή. 

2. Υγειονομικοί επιθεωρητές καλούνται οι Υγειονομικοί 
υπάλληλοι (Υγιεινολόγοι Τ.Ε/ Επόπτες Δημόσιας Υγείας, 
Ιατροί Δημόσιας Υγείας Ε.Σ.Υ και Π.Ε. Υγιεινολόγοι Μηχα¬ 
νικοί) των αρμόδιων Δ/νσεων της Κεντρικής Υπηρεσίας 
του Υπουργείου Υγείας και των Υγειονομικών υπηρεσιών 
των Περιφερειών και των Περιφερειακών Ενοτήτων της 
χώρας, οι οποίοι ασκούν Υγειονομικούς ελέγχους και 
εφαρμόζουν την κείμενη Νομοθεσία. 

3. Υγειονομικός έλεγχος για την εφαρμογή της πα¬ 
ρούσας είναι η λεπτομερής εξέταση από τις αρμόδιες 
Υγειονομικές Υπηρεσίες των τροφίμων ζωικής ή φυτικής 
προελεύσεως και των ποτών, καθώς και των αντικειμέ¬ 
νων, των χώρων και των εγκαταστάσεων, που παρου¬ 
σιάζουν υγειονομικό ενδιαφέρον, όπως αναλυτικά πε- 
ριγράφονται στο άρθρο 3 της παρούσας, προκειμένου 
να περιοριστεί η μετάδοση λοιμογόνων παραγόντων 
και να διαπιστωθούν τυχόν δυσμενείς επιδράσεις στη 
Δημόσια Υγεία. 

4. Επιχείρηση Υγειονομικού ενδιαφέροντος νοείται 
στην παρούσα, κάθε κατάστημα ή επιχείρηση ή εργα¬ 
στήριο ή δραστηριότητα που αφορά είτε τρόφιμα και 
ποτά, είτε παροχή υπηρεσιών. 

5. Επιχείρηση τροφίμων και ποτών: Κάθε επιχείρηση 
Δημόσια ή Ιδιωτική, κερδοσκοπική ή μη, η οποία ασκεί 
οποιαδήποτε από τις δραστηριότητες που συνδέονται με 
την μεταποίηση, παραγωγή, συσκευασία, αποθήκευση, 
μεταφορά, διανομή, διακίνηση και διάθεση τροφίμων 
και ποτών. 

5. Α Επιχειρήσεις παρασκευής ή/και συσκευασίας: 
Όλες οι μεταποιητικές δραστηριότητες, εργαστήρια ή 
εργοστάσια τροφίμων και ποτών που ασκούν οποιαδή¬ 
ποτε από τις δραστηριότητες παρασκευής τροφίμων και 
ποτών ή μεταποίησης ή δραστηριότητες συσκευασίας 
τροφίμων και ποτών ή και τις δυο, με ή χωρίς απευθείας 
διάθεση των προϊόντων τους στο καταναλωτικό κοινό. 
Στην ίδια κατηγορία εντάσσονται: 

Προϊόντα οικοτεχνίας (τοπικά παραδοσιακά προϊόντα) 
σύμφωνα με τα οριζόμενα στην υπουργική απόφαση 
4912/120862 (ΦΕΚ Β'2418/17-11 -2015). 

Τα ^^ΐθ^^η9, τα οποία είναι εργαστήρια παρασκευής, 
επεξεργασίας αποθήκευσης ή και διάθεσης τροφίμων 
ή και ποτών που προορίζονται για οποιονδήποτε χώρο 
επιλέξει ο ενδιαφερόμενος (π.χ. γαμήλιες δεξιώσεις κ.λπ.) 
ή για τροφοδοσία άλλων επιχειρήσεων για μεταπώληση. 

Επιχειρήσεις παραγωγής και διάθεσης εμφιαλωμένου 
νερού, πάγου, αναψυκτικών και χυμών: Περιλαμβάνονται 
οι επιχειρήσεις στις οποίες πραγματοποιείται παραγω¬ 
γή πάγου, εμφιάλωση νερού, παραγωγή επεξεργασία, 
τυποποίηση και εμπορία αναψυκτικών και χυμών. Οι 
επιχειρήσεις αυτές υπόκεινται στις απαιτήσεις της κείμε¬ 
νης Ενωσιακής και Εθνικής νομοθεσίας καθώς και στους 
γενικούς όρους της παρούσας. 

Οι επιχειρήσεις παραγωγής υλικών και αντικειμένων 
που έρχονται σε επαφή με τρόφιμα (περιέκτες τροφίμων, 
κ.λπ.): Αφορά τον Υγειονομικό έλεγχο του χώρου όπου 
παρασκευάζονται, αποθηκεύονται και διατίθενται τα υλι¬ 
κά και αντικείμενα που έρχονται σε επαφή με τα τρόφιμα. 


Επιχειρήσεις αρτοποιητικής νομοθεσίας: Περιλαμβά¬ 
νονται τα αρτοποιεία και οι εγκαταστάσεις περάτωσης 
έψησης. 

5.Β Διανομείς-Μεταφορείς: Περιλαμβάνονται οι δρα¬ 
στηριότητες διάθεσης πριν από το στάδιο της λιανικής 
πώλησης (ιδίως εισαγωγή, χονδρική πώληση, αποθήκευ¬ 
ση κατά την χονδρική πώληση, χονδρεμπόριο πολλα¬ 
πλών δραστηριοτήτων) σε συνθήκες-ψύξης, κατάψυξης 
ή θερμοκρασίας-περιβάλλοντος. 

Στην κατηγορία αυτή περιλαμβάνονται: 

Επιχειρήσεις αποθήκευσης (κέντρα αποθήκευσης και 
διανομής) 

Επιχειρήσεις χονδρικού εμπορίου (με ασκούμενη δρα¬ 
στηριότητα χονδρικό εμπόριο σε επιχειρήσεις λιανικής 
διάθεσης) 

Καταστήματα 0350 και ςΒίτγ (κύρια δραστηριότητα 
χονδρικό εμπόριο με δυνατότητα λιανικής διάθεσης) 

Στις επιχειρήσεις αυτές μπορούν να διατηρούνται και 
να διανέμονται μη τρόφιμα, είδη οικιακής χρήσεως, ευ- 
ρείας κατανάλωσης οικιακού και επαγγελματικού εξο¬ 
πλισμού. 

Οι επιχειρήσεις αυτές ασκούν ως κύρια δραστηριότητα 
τη χονδρική διάθεση των προϊόντων ωστόσο έχουν τη 
δυνατότητα να διαθέτουν λιανικώς ορισμένες ποσότη¬ 
τες, εφόσον αυτό δεν αντίκειται σε άλλες διατάξεις. 

Οχήματα μεταφοράς: Ολες οι δραστηριότητες μετα¬ 
φοράς τροφίμων και ποτών, με οχήματα μεταφοράς που 
ανήκουν είτε σε επιχειρήσεις τροφίμων και ποτών, είτε 
σε ιδιώτη διανομέα. 

5.Γ. Επιχειρήσεις λιανικού εμπορίου: Οι επιχειρήσεις 
που ασκούν δραστηριότητες εμπορίου τροφίμων και 
ποτών πάσης φύσεως, τα οποία προέρχονται, είτε από 
νομίμως λειτουργούσες επιχειρήσεις, είτε παρασκευά¬ 
ζονται σε τμήματα αυτών. Οι επιχειρήσεις αυτές είναι: 

Υπεραγορές τροφίμων, παντοπωλεία, κρεοπωλεία, 
οπωροπωλεία, ιχθυοπωλεία, κάβες ποτών, ξηρών 
καρπών και ζαχαρωδών προϊόντων, πρατήρια άρτου, 
πρατήρια πώλησης ετοίμων φαγητών, πτηνοπωλεία, 
αυγοπωλεία, καταστήματα πρατήρια κατεψυγμένων 
προϊόντων, καταστήματα αλλαντοποιίας και τυροκομί¬ 
ας, καφεκοπτεία, πρατήρια ελαίων και λιπών, πρατήρια 
ειδών ζαχαροπλαστικής/γαλακτοπωλεία/μπουγατσάδι¬ 
κα με παρασκευαστήριο για ιδία χρήση, λαϊκές αγορές 
καθώς και όλες οι πωλήσεις μέσω στάσιμου υπαίθριου 
εμπορίου (μικροπωλητές, κ.λπ.), και η πώληση τροφίμων 
και ποτών σε περίπτερα και καταστήματα ψιλικών, η πώ¬ 
ληση τροφίμων και ποτών μέσω ηλεκτρονικού εμπορίου 
και η πώληση επί αυτοκινήτου, σύμφωνα με τις διατάξεις 
περί άσκησης εμπορικών δραστηριοτήτων εκτός κατα¬ 
στήματος και άλλες διατάξεις ν. 4264/τ.Α' 118/15-5-2014, 
όπως κάθε φορά ισχύει. 

Στην ίδια κατηγορία περιλαμβάνονται οι επιχειρήσεις 
μηχανημάτων αυτόματης πώλησης τροφίμων και ποτών, 
η πώληση καφέ πάσης φύσεως σε διερχόμενους πελάτες 
από τα πρατήρια άρτου και ειδών ζαχαροπλαστικής των 
αρτοποιείων, τα αμιγή πρατήρια άρτου και τα καφεκο¬ 
πτεία καθώς και η πώληση τυποποιημένων τροφίμων / 
ποτών σε εμπορικά καταστήματα. 

Οι εττιχειρήσειςτης ως άνω κατηγορίας ασκούν ως κύ¬ 
ρια δραστηριότητα τη λιανική διάθεση των προϊόντων 
τους με δυνατότητα διανομής. 

5.Δ. Επιχειρήσεις μαζικής εστίασης οι επιχειρήσεις στις 
οποίες παρασκευάζονται ή και προσφέρονται σε καθή- 
μενους ή περαστικούς πελάτες ή διανέμονται εκτός της 
επιχείρησης κάθε είδους τρόφιμα ή ποτά, καθώς επί¬ 
σης οι επιχειρήσεις στις οποίες παρέχονται υπηρεσίες 
αναψυχής με συνοδεία φαγητού ή ποτού. Στην κατη¬ 
γορία αυτή υπάγονται και οι χώροι μαζικής εστίασης 
των σχολικών κυλικείων, νοσοκομείων, ξενοδοχείων και 
γενικά τουριστικών εγκαταστάσεων, κατασκηνώσεων, 
βρεφονηπιακών σταθμών, κλινικών και λοιπών Ιδρυμά¬ 
των, καθώς και οι χώροι μαζικής εστίασης στα πάσης 
φύσεως μεταφορικά μέσα (τραίνα, πλοία, αεροπλάνα 
κ.λπ.) ή μετασκευασμένα αντίστοιχα μεταφορικά μέσα. 
Οι επιχειρήσεις αυτές δεν δύναται να ασκούν μεταπώ¬ 
ληση ή να καλύπτουν εκδηλώσεις σε χώρους εκτός της 
επιχείρησής τους. 

Στις επιχειρήσεις μαζικής εστίασης περιλαμβάνονται: 

5.Δ.1 Επιχειρήσεις Μαζικής Εστίασης πλήρους επε- 
ξεργασίας(πλήρους γεύματος): επιχειρήσεις που διαθέ¬ 
τουν τρόφιμα τα οποία παρασκευάζονται με πολλούς 
και σύνθετους χειρισμούς στην ίδια την επιχείρηση ή 
τρόφιμα που προέρχονται από νομίμως λειτουργούσες 
επιχειρήσεις. 

Στις επιχειρήσεις αυτές ανήκουν τα εστιατόρια, ψητο¬ 
πωλεία, ψαροταβέρνες, ταβέρνες, σνακ μπαρ, ουζερί, 
μπυραρίες, μεζεδοπωλεία, παραδοσιακά καφενεία με 
παρασκευαστήριο, Οβελιστήρια, πιτσαρίες, ζαχαροπλα¬ 
στεία με παρασκευαστήριο. 

5.Δ.2 Επιχειρήσεις Μαζικής Εστίασης μερικής επεξερ¬ 
γασίας (πρόχειρου γεύματος): περιλαμβάνει τις επιχειρή¬ 
σεις που διαθέτουν τρόφιμα τα οποία παρασκευάζονται 
με απλές διεργασίες. 

Στις επιχειρήσεις αυτές ανήκουν τα αναψυκτήρια, 
μπουγατσάδικα, γαλακτοπωλεία, λουκουματζίδικα (για 
καθήμενους πελάτες), σχολικά κυλικεία, κυλικεία, παγω- 
τοπωλεία, καφενεία, καφετέριες, ιντερνέτ καφέ, μπαρ, 
ΟρθΠ 03Γ. 

5.Δ.3 Στεγασμένοι και υπαίθριοι χώροι εκδηλώσεων. 

5.Δ.4 Κέντρα διασκέδασης. 

5. Δ.5 Επιχειρήσεις παρασκευής και προσφοράς τρο¬ 
φίμων και ποτών σε κινητούς ή προσωρινούς χώρους: 
Οι επιχειρήσεις στις οποίες παρασκευάζονται με απλές 
διεργασίες και διατίθενται τρόφιμα και ποτά. Στην κα¬ 
τηγορία περιλαμβάνονται: οι καντίνες (αυτοκινούμενες 
ή μη), σκηνές, πάγκοι, περίπτερα εκθέσεων, τροχήλατα 
οχήματα πάσης φύσεως σε εκθέσεις, αγορές, πανηγύρια, 
πλατείες κ.λπ. καθώς και η υπαίθρια παρασκευή ή/και 
διάθεση τροφίμων και ποτών (βϊγθθϊ ίοοά), πλανόδιοι 
μικροπωλητές, κ.λπ., τηρώντας τις διατάξεις περί πλα¬ 
νόδιου -υπαίθριου εμπορίου,όπως κάθε φορά ισχύουν. 

6. Επιχειρήσεις παροχής υπηρεσιών υγειονομικού εν¬ 
διαφέροντος: Οι επιχειρήσεις που παρέχουν υπηρεσίες 
που με οποιοδήποτε τρόπο μπορεί να επηρεάσουν τη 
Δημόσια Υγεία και λειτουργούν ως αμιγείς ή μικτές με 
επιχειρήσεις τροφίμων και ποτών ή άλλες επιχειρήσεις 
π.χ. (κομμωτήρια, γυμναστήρια, κ.λπ.) 


Άρθρο 3 

ΑΣΚΗΣΗ ΥΓΕΙΟΝΟΜΙΚΩΝ ΕΛΕΓΧΩΝ 

Υγειονομικός έλεγχος ασκείται, τακτικά ή έκτακτα ή 
κατόπιν καταγγελίας, στις επιχειρήσεις τροφίμων και πο¬ 
τών και στις επιχειρήσεις παροχής υπηρεσιών υγειονομι¬ 
κού ενδιαφέροντος και γενικότερα στις δραστηριότητες 
οι συνθήκες λειτουργίας των οποίων είναι δυνατόν να 
επιδράσουν δυσμενώς στην Δημόσια Υγεία και το Περι¬ 
βάλλον γενικότερα. 

Ειδικότερα υγειονομικός έλεγχος κατά την έννοια της 
παρούσας διάταξης ασκείται: 

α) σε εγκαταστάσεις νοσοκομείων, μονάδων φροντί¬ 
δας ηλικιωμένων, ιδιωτικών κλινικών και λοιπών υγει¬ 
ονομικών μονάδων, σχολείων δημοσίων ή ιδιωτικών, 
παιδικών σταθμών δημοσίων ή ιδιωτικών, κέντρων 
δημιουργικής απασχόλησης, δομών παροχής - αρωγής 
σε κοινωνικά ασθενέστερες ομάδες, ξενοδοχειακών μο¬ 
νάδων, ιαματικού τουρισμού, θερμαλισμού, κέντρα θα¬ 
λασσοθεραπείας, κ.λπ., αιθουσών δημόσιων θεαμάτων, 
κομμωτηρίων, κουρείων, περιποίησης χεριών-ποδιών, 
εργαστηρίων δερματοστιξίας, γυμναστηρίων, ινστιτού¬ 
των αισθητικής, λουτρών, χώρων υγιεινής κυλικείων, 
υπαίθριων και δημοσίων θεαμάτων, όπως θερινών κι¬ 
νηματογράφων και θεάτρων, αθλητικών εγκαταστάσεων, 
καθώς και σε κάθε είδους κατασκηνώσεις, καταφύγια, 
κατοικίες χώρους διαβίωσης πολλών ατόμων κ.λπ.), 
β) σε κάθε είδους συγκοινωνιακά μέσα ξηράς, θάλασ¬ 
σας και αέρος, συμπεριλαμβανομένων και των δραστη¬ 
ριοτήτων τους σχετικά με τρόφιμα και ποτά, 
γ) σε επιχειρήσεις υγειονομικού ενδιαφέροντος που 
δραστηριοποιούνται σε μόνιμα αγκυροβολημένα πλοία, 
πλωτά ναυπηγήματα, μετασκευασμένα μεταφορικά 
μέσα, 

δ) σε καταστήματα πώλησης κατοικίδιων ζώων (ζώων 
συντροφιάς), Ιδιωτικών ιατρείων, κλινικών και ενδιαιτη¬ 
μάτων ζώων, 

ε) σε κάθε είδους επιχειρήσεις (εργοστάσια,εμφιαλω- 
τήρια νερού, εργαστήρια και καταστήματα), οι συνθήκες 
λειτουργίας των οποίων είναι δυνατό να επηρεάσουν δυ¬ 
σμενώς τη δημόσια υγεία και το περιβάλλον γενικότερα, 
ζ) σε υδρεύσεις, αποχετεύσεις και σε κάθε είδους άλλες 
τεχνικές εγκαταστάσεις υγειονομικού ενδιαφέροντος 
των επιχειρήσεων υγειονομικού ενδιαφέροντος, 
η) στον τρόπο και στα μέσα συλλογής και αποκομιδής 
μεταφοράς και διάθεσης των απορριμμάτων με σκοπό 
τη ορθή διαχείριση των απορριμμάτων των επιχειρήσε¬ 
ων υγειονομικού ενδιαφέροντος, 
θ) σε πτηνοτροφικές ή κτηνοτροφικές εγκαταστάσεις 
(βουστάσια, χοιροστάσια, ποιμνιοστάσια, πτηνοτρο¬ 
φία. κ.τ.όμ.), καθώς και στα σφαγεία, στα εργαστήρια 
κατεργασίας νωπών δερμάτων και σε άλλες παρόμοιες 
επιχειρήσεις, 

η) στα οποιαδήποτε μεταχειρισμένα είδη ιματισμού, 
υποδήσεως, κλινοστρωμνής, κ.τ.ομ., τα οποία προορί¬ 
ζονται για εμπορία και στους χώρους αποθηκεύσεως 
και διαθέσεως αυτών, 

ι) σε ανοικτούς, δημοσίους ή ιδιωτικούς, χώρους (δρό¬ 
μοι, πλατείες, φυσικές ή τεχνητές κοιλότητες του εδάφους, 
αυλές, φωταγωγοί πολυκατοικιών και μεγάρων, ακτές 
ομαδικής κολυμβήσεως, κολυμβητικές δεξαμενές, πλωτά 
ναυπηγήματα, κ. τ. όμ.), καθώς και στις κατοικίες, σε περι¬ 
πτώσεις καταγγελίας για δημιουργία ανθυγιεινών εστιών. 

Κατά τη διάρκεια των ελέγχων και γενικότερα της 
εφαρμογής της παρούσης, οι Υγειονομικοί επιθεωρη¬ 
τές, για την είσοδό τους στις εγκαταστάσεις των επιχει¬ 
ρήσεων υγειονομικού ενδιαφέροντος, οφείλουν να επι¬ 
δεικνύουν τα σχετικά διοικητικά έγγραφα (υπηρεσιακή 
ταυτότητα, εντολή ελέγχου, προτυποποιημένα έντυπο 
ελέγχου κ.λπ.). 

Άρθρο 4 

ΛΕΙΤΟΥΡΓΙΑ ΕΠΙΧΕΙΡΗΣΕΩΝ 

ΤΡΟΦΙΜΩΝ ΚΑΙ ΠΟΤΩΝ 

Όλες οι επιχειρήσεις τροφίμων και ποτών που ανήκουν 
στο πεδίο εφαρμογής της παρούσας διάταξης αυτοτελείς 
ή συνυπάρχουσες με άλλες επιχειρήσεις για να λειτουρ¬ 
γήσουν πρέπει να έχουν αποδεικτικό υποβολής γνωστο¬ 
ποίησης, από τις εκάστοτε αρμόδιες αρχές, σύμφωνα με 
την κείμενη νομοθεσία, εκτός των κέντρων διασκέδασης 
για τα οποία απαιτείται αδειοδότηση. 

Οπου στην παρούσα αναφέρεται ο όρος γνωστοποί¬ 
ηση, νοείται η γνωστοποίηση του ν. 4442/2016 και των 
κατ'εξουσιοδότηση αυτού κανονιστικών πράξεων. 

ΚΕΦΑΛΑΙΟ I 

Άρθρο 5 

ΓΕΝΙΚΟΙ ΥΓΕΙΟΝΟΜΙΚΟΙ ΟΡΟΙ ΚΑΙ ΠΡΟΫΠΟΘΕ¬ 
ΣΕΙΣ ΛΕΙΤΟΥΡΓΙΑΣ ΕΠΙΧΕΙΡΗΣΕΩΝ 

1. Οι διατάξεις του παρόντος άρθρου εφαρμόζονται 
κατά τη λειτουργία όλων των επιχειρήσεων της παρούσας. 

Οι υγειονομικά υπεύθυνοι (ορίζονται από την επιχεί¬ 
ρηση) των επιχειρήσεων τροφίμων και ποτών οφείλουν 
να εγκαθιστούν, να εφαρμόζουν και να διατηρούν διαδι¬ 
κασίες που βασίζονται στις 7 αρχές του ΗΑίΧΡ, οι οποίες 
θα προσαρμόζονται ανάλογα με την επικινδυνότητα και 
το μέγεθος της επιχείρησης. 

Ολες οι επιχειρήσεις τροφίμων και ποτών πρέπει να 
ακολουθούν τους Κανόνες Ορθής Υγιεινής Πρακτικής 
εφαρμόζοντας και διατηρώντας πάγια διαδικασία ή δι¬ 
αδικασίες βάσει των αρχών ΗΑ(ΧΡ. 


Οι επιχειρήσεις τροφίμων και ποτών, κατατάσσονται σε 
τρία επίπεδα κινδύνου ανάλογα με τη φύση των διεργα¬ 
σιών, το μέγεθος αυτών και την κατηγορία πληθυσμού, 
με την απαιτούμενη ευελιξία όπως προβλέπεται στο άρ¬ 
θρο 5 του Καν. 852/2004, εφαρμόζοντας αντίστοιχα τις 
αρχές του ΗΑίΧΡ. 

Α. Η φύση των διεργασιών αφορά: 

ί.Το είδος των τροφίμων που παράγει ή διαχειρίζεται ή 
διαθέτει η επιχείρηση καθώς και τον τρόπο χρήσης τους 
από τον καταναλωτή. 

Μ.Τη δραστηριότητα της επιχείρησης, π.χ. μικρές διερ¬ 
γασίες παρασκευής, κανένας χειρισμός, πολλοί σύνθετοι 
χειρισμοί στα τρόφιμα που παράγουν, που προετοιμά¬ 
ζουν και διαθέτουν σε διαφορετικούς χώρους από αυτόν 
της παραγωγής (μεγάλα εργαστήρια), ή που προετοι¬ 
μάζουν και διαθέτουν άμεσα προς τελική κατανάλωση 
και που δραστηριοποιούνται μόνο σε ένα στάδιο ή στο 
σύνολο των σταδίων της αλυσίδας παραγωγής μέχρι 
την τελική διάθεση. 

ίϋ. Την εφαρμοζόμενη επεξεργασία για τη μείωση ή 
την εξάλειψη των πιθανών κινδύνων (φυσικών, χημικών, 
μικροβιακών). 

Β. Μέγεθος της επιχείρησης και κατηγορία του πλη¬ 
θυσμού: 

Το μέγεθος της επιχείρησης αναφέρεται στη δυναμι¬ 
κότητα της παραγωγής, επεξεργασίας ή και διάθεσης 
τροφίμων και ποτών στους καταναλωτές. Ο αριθμός 
των ατόμων που εξυπηρετούνται από την εκάστοτε 
επιχείρηση, καθώς και η ειδική ομάδα πληθυσμού στην 
οποία αυτοί πιθανόν να ανήκουν (π.χ. βρέφη, μαθητές, 
ασθενείς, κ.λπ.), αλλά και ο χώρος που τα τρόφιμα δια¬ 
τίθενται (π.χ. βρεφονηπιακοί σταθμοί, σχολικά κυλικεία, 
νοσοκομεία, κ.λπ.). 

Οι υπεύθυνοι των επιχειρήσεων τροφίμων, θα πρέπει να 
διασφαλίζουν την υγιεινή και ασφάλεια των τροφίμων που 
παράγουν ή διαχειρίζονται. Οι απαιτήσεις υγιεινής έχουν 
σχέση με τις κτιριακές εγκαταστάσεις της επιχείρησης, 
τον εξοπλισμό που αυτή χρησιμοποιεί, την υγιεινή και 
την εκπαίδευση του προσωπικού, τα προγράμματα κα¬ 
θαρισμού - απολύμανσης και απεντόμωσης - μυοκτονίας, 
αλλά και με τις διαδικασίες που ακολουθεί η επιχείρηση. 

Με βάση τα ως άνω κριτήρια, οι επιχειρήσεις κατηγο¬ 
ριοποιούνται ως προς την εκτίμηση επιπέδου κινδύνου 
σε Επίπεδο I, Επίπεδο II και Επίπεδο III, όπως αναλύεται 
στον παρακάτω πίνακα: 




21756 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2161/23.06.2017 


ΕΠΙΠΕΔΟΙ 

ΕΠΙΠΕΔΟΝ 

ΕΠΙΠΕΔΟ III 

(Χαμηλού κινδύνου) 

(Μεσαίου κινδύνου) 

(Υψηλού κινδύνου) 

-Παντοπωλείο 

-Κρεοπωλείο 

-Παρασκευαστήριο τροφίμων και 

-Αυγοπωλείο 

-Πτηνοπωλείο 

ποτών -εθΐθπης ( με απευθείας 

-Πρατήριο γάλακτος και 

-Ιχθυοπωλείο 

διάθεση στον καταναλωτή) 

ειδών ζαχαροπλαστικής 

-Ζαχαροπλαστείο 

-Παρασκευαστήριο προϊόντων 

- Πρατήριο Άρτου 

-Γαλακτοπωλείο 

ζύμης και σφολιατοειδών 

-Πρατήριο κατεψυγμένων 

-Παγωτοπωλείο 

-Παρασκευαστήριο 

προϊόντων 

-Αρτοποιείο 

παραδοσιακών προϊόντων 

-Κατάστημα βιολογικών 

-Παρασκευή και πώληση 

-Μεταποιητικές 

τροφίμων 

σφολιατοειδών 

δραστηριότητες 

-Καφεκοπτείο 

-Υπεραγορά τροφίμων 

-Κέντρο διασκέδασης με 

-Πρατήριο ελαίων και 

-Καταστήματα χονδρικού 

συγκρότηση εστιατορίου 

λιπών 

εμπορίου (ςθεΓι και ς3ΐτγ). 


-Κάβα εμφιαλωμένων 

-Ψυκτικές αποθήκες 

Ειδική Ομάδα 

ποτών 

-Κατάστημα διάθεσης 

-Νοσηλευτικά Ιδρύματα 

-Οπωροπωλείο 

προϊόντων αλλαντοποιίας 

-Οίκοι Ευγηρίας 

-Περίπτερα-ψιλικά 

και τυροκομία 

-Βρεφονηπιακοί σταθμοί 

-Αναψυκτήριο 

-Εστιατόριο 

-Παιδικοί σταθμοί 

-Εγκατάσταση περάτωσης 

-Πιτσαρία 

-Κατασκηνώσεις 

έψησης 

-Ταβέρνα 


-Κέντρο διασκέδασης με 

-Ψητοπωλείο 


συγκρότηση μπαρ 

-Οβελιστήριο 


-Καφετέρια 

-Καφενείο (Παραδοσιακό), 


-Καφενείο 

με παρασκευαστήριο. 


-Μπαρ 

-Κυλικείο σχολείων 


-Λοιπά κυλικεία 

-Πρατήριο έτοιμου 
φαγητού 

-Κατάστημα ξηρών 
καρπών και ζαχαρωδών 
προϊόντων 
-Αποθήκες τροφίμων 
-Μηχανές αυτόματης 
πώλησης τροφίμων και 

ποτών. 

-Λαϊκές Αγορές 
-Πλανόδιοι και στάσιμοι 
μικροπωλητές 

-Κινητή καντίνα 

ΔΙΑΓΡΑΜΜΑΤΑ ΡΟΗΣ ΕΡΓΑΣΙΩΝ ΤΗΣ ΕΠΙΧΕΙΡΗΣΗΣ 

Τα διαγράμματα ροής πρέπει να είναι αντίστοιχα με 
τις κατηγορίες και δραστηριότητες που συνυπάρχουν: 

• Οι επιχειρήσεις του Επιπέδου I (χαμηλού κινδύνου) 
τηρούν τα διαγράμματα ροής των διεργασιών της Επιχεί¬ 
ρησης υπογεγραμμένα από τον Υγειονομικά υπεύθυνο 
ή ΥγιεινολόγοΤ.Ε. ή επιστήμονα σχετικής ειδικότητας. 

• Οι επιχειρήσεις του Επιπέδου II (μεσαίου κινδύνου) 
και III (υψηλού κινδύνου) όπου υπάρχει παραγωγική δι¬ 
αδικασία τα διαγράμματα ροής συνοδεύονται από πε¬ 
ριγραφική έκθεση υπογεγραμμένα από ΥγιεινολόγοΤ.Ε. 
ή επιστήμονα σχετικής ειδικότητας. 

Η περιγραφή της παραγωγικής διαδικασίας της επιχεί¬ 
ρησης περιλαμβάνει: 

α. Περιγραφή της υποδομής (χώροι, εξοπλισμός κ.λπ.). 

β. Αναφορά των προϊόντων κατά κατηγορίες προϊό¬ 
ντων που διαχειρίζεται η επιχείρηση. 

γ. Περιγραφή του τρόπου παρασκευής, συσκευασίας 
και προσφοράς. 

δ. Περιγραφή των σημείων ελέγχου και στη περίπτωση 
υψηλής επικινδυνότητας τροφίμου τα κρίσιμα σημεία 
ελέγχου και τα κρίσιμα όρια (π.χ. θερμοκρασίες ψυγείων, 
θερμοθαλάμων κ.λπ.). 

Στις κατόψεις/τομές των σχεδιαγραμμάτων του μη¬ 
χανικού αποτυπώνεται η διάταξη όλων των χώρων, η 
συγκρότηση, ο εξοπλισμός και οι χώροιτων καθήμενων 
πελατών. 

Επιπλέον στις επιχειρήσεις μαζικής εστίασης ο υπεύθυ¬ 
νος των διαγραμμάτων ροής παραγωγικής διαδικασίας 
προσδιορίζει και τη συνολική δυναμικότητα: 

α) στην βάση των παραγόμενων μερίδων (αριθμός 
εξυπηρετούμενων ατόμων επί τρεις μερίδες), 

β) στην βάση των καθήμενων πελατών (συνολικός 
αριθμός εντός εκτός καταστήματος). 

Όλες οι κατηγορίες των επιχειρήσεων τροφίμων και πο¬ 
τών (εφόσον επιτρέπεται από τις χρήσεις γης) μπορούν 
να λειτουργούν ως μικτές όπως και να συνυπάρχουν με 
άλλες επιχειρήσεις με την προϋπόθεση ότι θα διασφαλί¬ 
ζεται η Δημόσια Υγεία και η αποφυγή διασταυρούμενης 
επιμόλυνσης. Στη γνωστοποίηση έναρξης λειτουργίας 
της επιχείρησης, δηλώνεται το είδοςτου καταστήματος, 
ήτοι η κατηγορία στην οποία εντάσσεται, υποκατηγορία, 
αν υπάρχει, και εντός παρενθέσεως η δραστηριότητα 
της επιχείρησης. 

Σε περιπτώσεις αφαίρεσης δραστηριότητας δεν απαι¬ 
τείται καμία άλλη ενέργεια αλλά νέο διάγραμμα ροής και 
τήρησή του στο αρχείο της επιχείρησης προς ενημέρω¬ 
ση των αρχών ελέγχου. 

Οι επιχειρήσεις τροφίμων και ποτών μπορούν να αλλά¬ 
ζουν τη ροή των εργασιών, με την προϋπόθεση ότι κατα¬ 
θέτουν επικαιροποιημένα διαγράμματα ροής, τα οποία 
τηρούνται μαζί με τα αρχικά, στο αντίστοιχο αρχείο της 
επιχείρησης και είναι διαθέσιμα στις ελεγκτικές αρχές. 

Στην περίπτωση προσθήκης εντός επιχείρησης μαζι¬ 
κής εστίασης δραστηριότητας της ίδιας υποκατηγορίας 
πρέπει να γίνεται προσαρμογή του διαγράμματος ροής 
στο αντίστοιχο αρχείο της επιχείρησης και να είναι δια¬ 
θέσιμο στις ελεγκτικές αρχές. 


Η προσθήκη χώρων, χωρίς μεταβολή της γνωστοποίη¬ 
σης θεωρείται επέκταση της επιχείρησης είτε αυτοί είναι 
υπαίθριοι, είτε στεγασμένοι. 

Ως αλλαγή δραστηριότητας εννοείται όταν μία επι¬ 
χείρηση προσφέρει υπηρεσίες/προϊόντα που προβλέ- 
πονται σε διαφορετική δραστηριότητα από αυτή που 
έγινε η δήλωση γνωστοποίησης, π.χ. όταν μία επιχείρηση 
λιανικής διάθεσης τροφίμων και ποτών έχει μετατραπεί 
σε επιχείρηση μαζικής εστίασης πλήρους γεύματος. 

Ως τροποποίηση των υγειονομικών όρων λειτουργίας 
εννοείται όταν κατά τον υγειονομικό έλεγχο (διαγράμ¬ 
ματα ροής/παραγωγική διαδικασία) της επιχείρησης 
διαπιστώνονται τροποποιήσεις της επιχείρησης επί του 
δυσμενέστερου για τη Δημόσια Υγεία. 

Στις περιπτώσεις επέκτασης, αλλαγής δραστηριότη¬ 
τας, τροποποίησης των υγειονομικών όρων λειτουργίας 
η επιχείρηση πρέπει να επανέρθει στην αρχική της μορ¬ 
φή σύμφωνα με την προθεσμία συμμόρφωσης. 

Στις περιπτώσεις μεταφοράς της επιχείρησης σε άλλο 
χώρο, απαιτείται εκ νέου η διαδικασία της δήλωσης γνω¬ 
στοποίησης ως νέα επιχείρηση, σύμφωνα με τα προβλε- 
πόμενα στην κοινή υπουργική απόφαση (16228/ΦΕΚ 
1723 τ.Β'/2017), όπως κάθε φορά ισχύει. 

Στις επιχειρήσεις μαζικής εστίασης που ήδη λειτουρ¬ 
γούν, όπου γίνεται προσθήκη εξωτερικού παρακείμενου 
χώρου γιατην εξυπηρέτηση καθήμενων πελατών γίνεται- 
μεταβολή της γνωστοποίησης. Παρακείμενος υπαίθριος 
χώρος νοείται ο χώρος εξυπηρέτησης καθήμενων πελα¬ 
τών που βρίσκεται είτε σε επαφή με την επιχείρηση, είτε 
παραπλεύρως, είτε απέναντι αυτής. 

Οι υπεύθυνοι των επιχειρήσεων τροφίμων πρέπει να 
διασφαλίζουν την πληροφορία στον καταναλωτή σχε¬ 
τικά με τα μη προσυσκευασμένα τρόφιμα αναφορικά 
με τα προϊόντα ή ουσίες που προκαλούν αλλεργίες ή 
δυσανεξίες. (Κανονισμός Ε.Ε. 1169/2011). 

2. ΟΙΚΗΜΑ 

Το οίκημα στο οποίο στεγάζεται η επιχείρηση υγειονο¬ 
μικού ενδιαφέροντος θα πληροί τις εκάστοτε ισχύουσες 
πολεοδομικές διατάξεις περί νομιμότητας της επιχείρη¬ 
σης. Σε περιπτώσεις κτιρίων που βρίσκονται σε χώρους 
εκτός αρμοδιότητας της πολεοδομικής υπηρεσίας (κτί¬ 
ρια εντός μοναστηριών, σε αρχαιολογικούς χώρους, σε 
σχολικά κτίρια, σε μετασκευασμένα οχήματα, σε πλωτά 
ναυπηγήματα, κ.λ.π.), επιτρέπεται η λειτουργία επιχειρή¬ 
σεων τροφίμων και ποτών, εφόσον διαθέτουν την τυχόν 
σχετική έγκριση όπου απαιτείται. 

Κτίρια εντός παραδοσιακών οικισμών και αρχαιολογικών 
χώρων τηρούν τους ειδικότερους όρους και προϋποθέσεις 
των πολεοδομικών διατάξεων, στις οποίες υπάγονται. 

Οι επιχειρήσεις υγειονομικού ενδιαφέροντος που βρί¬ 
σκονται σε ισόγειους χώρους πολυκατοικιών θα είναι 
διακριτοί και δεν θα επικοινωνούν με εσωτερικούς κοι¬ 
νόχρηστους χώρους των πολυκατοικιών και θα έχουν 
ιδιαίτερη εξωτερική είσοδο με εξαίρεση την τυχόν απαι- 
τούμενη έξοδο κινδύνου σύμφωνα με τις ισχύουσες πυ¬ 
ροσβεστικές διατάξεις. 

Κατ' εξαίρεση επιτρέπεται η ίδρυση και λειτουργία 
αυτών σε μέγαρα που χρησιμοποιούνται για επαγγελ¬ 
ματικές στέγες. 

Καταστήματα υγειονομικού ενδιαφέροντος που λει¬ 
τουργούν σε ισόγεια πολυκατοικιών έχουν τη δυνατότη¬ 
τα να χρησιμοποιούν υπόγειους χώρους ως τμήματα των 
καταστημάτων τους, εφόσον η κατασκευή αυτών έχει 
γίνει με οικοδομική άδεια ή έχει γίνει νομιμοποίηση με 
το ν. 4014/2011 ή άλλο συναφή νόμο και είναι σε άμεση 
εσωτερική επικοινωνία μέσω σκάλας με το κατάστημα, 
για την προστασία της Δημόσιας Υγείας, την διασφάλιση 
της υγιεινής, την ασφάλεια των τροφίμων και την απο¬ 
φυγή του κινδύνου της διασταυρούμενης επιμόλυνσης. 

Αν η επιχείρηση διατηρεί βοηθητική αποθήκη τρο¬ 
φίμων και ποτών σε χώρο εκτός του καταστήματος θα 
αποτυπώνεται στα σχεδιαγράμματα και θα δηλώνεται 
κατά την γνωστοποίηση ή και μεταγενέστερα. Ο χώρος 
αποθήκευσης θα τηρεί τους γενικούς όρους της παρού¬ 
σας Υγειονομικής Διάταξης. Στην περίπτωση ύπαρξης 
ευαλλοίωτων τροφίμων πρέπει να αποθηκεύονται σε 
θερμοκρασία που δεν συνεπάγεται κίνδυνο για την υγεία 
του καταναλωτή και να διατηρείται η ψυκτική αλυσίδα 
κατά την μεταφορά και παραλαβή τους από την επιχεί¬ 
ρηση. Αντικείμενα άσχετα με τα τρόφιμα όπως παλιές 
συσκευές, σκεύη, είδη καθαρισμού, ιματισμός, είδη συ- 
σκευασίας κ.λπ. θα τοποθετούνται σε ιδιαίτερο χώρο 
απομονωμένο από τον χώρο αποθήκευσης. 

Δεν είναι απαραίτητη η ύπαρξη χώρου αποθήκης σε 
μικρές επιχειρήσεις τροφίμων και ποτών. Στις περιπτώ¬ 
σεις αυτές θα πρέπει να υπάρχουν κλειστές προθήκες για 
την αποθήκευση των πρώτων υλών και ειδών συσκευα- 
σίας εντός της επιχείρησης. 

3. ΧΩΡΟΙ 

Κάθε επιχείρηση υγειονομικού ενδιαφέροντος θα πρέ¬ 
πει να διαθέτει τους χώρους που απαιτεί η δραστηριότη¬ 
τα που ασκεί, όπως αυτοί περιγράφονται στους ειδικούς 
υγειονομικούς όρους και προϋποθέσεις της παρούσας. 
Όλοι οι χώροι της επιχείρησης θα αποτυπώνονται σε 
κατόψεις. 

4. ΔΑΠΕΔΑ,ΤΟΙΧΟΙ, ΟΡΟΦΕΣ, ΟΥΡΕΣ, ΠΑΡΑΘΥΡΑ 

Οι επιφάνειες των δαπέδων, των τοίχων, των οροφών, 
των θυρών και των παραθύρων πρέπει να είναι καλής 
κατασκευής, να διατηρούνται σε καλή κατάσταση, να 
μπορούν να καθαρίζονται, εύκολα. 

ί) ΔΑΠΕΔΑ 

Τα δάπεδα των επιχειρήσεων πρέπει να είναι από 
κατάλληλο υλικό για τη χρήση του κάθε χώρου, καλής 
κατασκευής, ανθεκτικό, λείο, αδιαπότιστο, μη εύθρυπτο, 
συνεχές, μη ολισθηρό, ανάλογα με τα φορτία και τους 
ρύπους που προβλέπεται ότι μπορεί να δεχθεί. 

Πρέπει να παρέχει δυνατότητα εύκολου, αποτελε¬ 
σματικού καθαρισμού και απολύμανσης. Για το λόγο 
αυτό, οι ενώσεις των δαπέδων με τους τοίχους πρέπει 
να αποτρέπουν τη συσσώρευση ρύπων, με συμπαγή κα¬ 
τασκευή ώστε να μη δημιουργείται κενό όπου μπορεί να 
φωλιάσουν έντομα υγειονομικής σημασίας (μυρμήγκια, 
κατσαρίδες κ.λπ.) ή τρωκτικά. 

Να υπάρχουν επαρκή επιδαπέδια σιφώνια ή φρεάτια 
και κατάλληλη κλίση του δαπέδου προς αυτά. Οι σίφωνες 
ή τα φρεάτια να εξασφαλίζουν την αποτροπή εισόδου 
εντόμων (π.χ. με χρήση σχαρών ή αητών μικρής διατο- 
μής ή με άλλο αποδεκτό τρόπο) και δε θα επιτρέπουν τη 


διαφυγή οσμών. Να υπάρχει μέριμνα για την πρόληψη 
τυχόν αντεπιστροφήςτων λυμάτων. 

Οπου από την παραγωγική διαδικασία αναμένεται δη¬ 
μιουργία υγρών ρύπων (π.χ. βραστήρες βαρέως τύπου 
κ.λπ.) ή όταν στο πρόγραμμα καθαριότητας προβλέπε- 
ται καθαρισμός με ροή νερού, η ύπαρξη των παραπάνω 
στραγγιστικών συστημάτων είναι υποχρεωτική. Η παρα¬ 
μονή στάσιμων νερών είναι επιβαρυντική για τον χώρο 
και τα τρόφιμα, κατά συνέπεια πρέπει να αποτρέπεται. 

μ)ΤΟΙΧΟΙ -ΟΡΟΦΕΣ 

Σε όλους τους χώρους των επιχειρήσεων οι τοίχοι να 
είναι καλής κατασκευής, κατά προτίμηση λείοι και να 
μην ευνοούν τη συσσώρευση σκόνης. Στους χώρους 
επεξεργασίας τροφίμων οι τοίχοι πρέπει, εκτός από τα 
παραπάνω, να είναι από υλικό που επιτρέπει τον υγρό 
καθαρισμό, πρέπει να είναι δηλαδή αδιάβροχοι και στε¬ 
γανοί. Επιπλέον πρέπει να είναι αδιαπέραστοι στους 
ρύπους της προβλεπόμενης παραγωγικής διαδικασίας 
και ανθεκτικοί στις καταπονήσεις από χτυπήματα και 
από τη θερμότητα, ιδιαίτερα στα σημεία έψησης, βρα¬ 
σμού κ.λπ.Το υπόλοιπο τμήμα ως την οροφή μπορεί να 
υδροχρωματίζεται ή να ελαιοχρωματίζεται ανάλογα με 
τις ανάγκες. 

Η επιφάνεια των οροφών, ψευδοροφών ή η εσωτερική 
επιφάνεια της στέγης θα πρέπει να είναι λεία και συνε¬ 
χής, χωρίς κενά και να κατασκευάζεται από υλικό και με 
τρόπο που να μην επιτρέπει τη συσσώρευση σκόνης. 

Θα πρέπει να περιορίζεται ο κίνδυνος πτώσης σωμα¬ 
τιδίων από το υλικό ή το επίχρισμα της οροφής και των 
τοίχων. Θα πρέπει να λαμβάνονται όλα τα απαραίτητα 
μέτρα ώστε σε συνδυασμό με το σύστημα εξαερισμού 
και τυχόν απαγωγικό σύστημα να περιορίζεται η συμπύ¬ 
κνωση υδρατμών στους τοίχους και τις οροφές, ιδιαί¬ 
τερα σε χώρους που η επεξεργασία τροφίμων ή τυχόν 
δευτερεύουσες εργασίες (π.χ. πλύση σκευών) έχουν ως 
αποτέλεσμα την παραγωγή υδρατμών. 

Ολες οι εγκαταστάσεις να καθαρίζονται εύκολα και να 
έχουν εύκολη πρόσβαση για τυχόν επισκευές. 

Οι οροφές να υδροχρωματίζονται (όταν είναι τσιμε¬ 
ντοκονία). Τυχόν ξύλινες οροφές πρέπει να είναι ελαιο- 
χρωματισμένες ή στιλβωμένες. 

Θα πρέπει να λαμβάνονται μέτρα για την αποφυγή 
ανάπτυξης μούχλας και ύπαρξης υγρασίας στις οροφές 
και τους τοίχους. 

ίίί) ΠΑΡΑΘΥΡΑ-ΠΟΡΤΕΣ 

Σε όλους τους χώρους οι πόρτες και τα παράθυρα να 
είναι καλής κατασκευής, κατά προτίμηση λείας επιφάνει¬ 
ας ώστε να μπορούν να καθαρίζονται αποτελεσματικά 
και να μην ευνοούν τη δημιουργία οξειδώσεων. 

Στους χώρους επεξεργασίας τροφίμων αν υπάρχουν 
πόρτες πρέπει να είναι από υλικό ανθεκτικό σε ενδεχό¬ 
μενες καταπονήσεις από χτυπήματα και να επιτρέπει 
τον υγρό καθαρισμό. Τα πόμολα πρέπει να είναι απλής 
κατασκευής, χωρίς χαράξεις ή ανάγλυφα ώστε να μη 
συγκρατούνται ρύποι και υγρασία και το υλικό να είναι 
τέτοιο που να επιδέχεται απολύμανσης με τα συνήθη 
απολυμαντικά σκευάσματα. 

Οταν οι πόρτες χρησιμοποιούνται για το διαχωρισμό 
χώρων ανόμοιου επιπέδου υγιεινής (π.χ. αποχωρητήρια 

από αίθουσα πελατών, κουζίνα από αίθουσα πελατών, 
αίθουσα πελατών από υπαίθριο χώρο κ.λπ.), πρέπει να 
είναι εφοδιασμένες με μηχανισμό επαναφοράς ή άλλο 
μηχανισμό αυτόματου κλεισίματος. 

Τα υαλοστάσια να παρέχουν ασφάλεια τόσο στους 
πελάτες όσο και στους εργαζόμενους. Ιδιαίτερα στους 
χώρους επεξεργασίας και στους χώρους αποθήκευσης 
τροφίμων να εξασφαλίζουν προστασία των τροφίμων 
από διασκόρπιση γυαλιού σε ενδεχόμενη θραύση, π.χ. 
με την τοποθέτηση προστατευτικού φιλμ. Οι πόρτες και 
τα παράθυρα να μπορούν να εξασφαλίζουν αυτή την 
προϋπόθεση. Για το λόγο αυτό πρέπει να λαμβάνεται μέ¬ 
ριμνα ώστε να μη παραμένουν κενά μεταξύ των θυρών 
ή των παραθύρων και των κουφωμάτων ή του δαπέδου. 

Οταν δεν δημιουργείται κίνδυνος αερομεταφερόμε- 
νης επιμόλυνσης των τροφίμων, ορισμένα παράθυρα 
και πόρτες μπορεί να χρησιμοποιούνται για τον φυσικό 
αερισμό των χώρων. Ομως πρέπει να εξασφαλίζονται: 

• Η αποτροπή εισόδου εντόμων υγειονομικής σημα¬ 
σίας και τρωκτικών. 

■ Η αποτροπή εισόδου σκόνης. 

• Η αποτροπή όχλησης των περίοικων. 

Για τους παραπάνω λόγους θα πρέπει να καθορίζε¬ 
ται από την επιχείρηση ποιές πόρτες και παράθυρα θα 
ανοίγουν προς το ύπαιθρο και, αναλόγωςτων αναγκών, 
να χρησιμοποιούνται σε αυτά τεχνητοί φραγμοί όπως 
πλέγματα, αεροκουρτίνες ή άλλα ισοδύναμα μέσα. Δεν 
αποτελεί ορθή υγιεινή πρακτική η παραμονή ολόκληρης 
ή μέρους της πρόσοψης του οικήματος μονίμως ανοι¬ 
χτή και η υγειονομική υπηρεσία μπορεί να απαιτεί την 
τοποθέτηση σταθερών (μη ανοιγόμενων) κουφωμάτων 
αν κρίνεται αναγκαίο για λόγους υγιεινής ή για λόγους 
Δημόσιας Υγείας. Κατά το σχεδίασμά της επιχείρησης 
πρέπει να λαμβάνονται υπόψη οι όροι της Υγειονομικής 
Διάταξης Α5/3010/1985, όπως εκάστοτε ισχύει, όσον 
αφορά τους περιορισμούς κατά τη χρήση μουσικής. 

5. ΥΔΡΕΥΣΗ 

Το νερό θα πρέπει να είναι κατάλληλο για ανθρώπι¬ 
νη κατανάλωση και να πληροί τους όρους της κείμενης 
νομοθεσίας. 

Στις περιοχές που υπάρχει δημοτικό δίκτυο ύδρευσης, 
το νερό της επιχείρησης πρέπει να προέρχεται από αυτό 
και αυτό να αποδεικνύεται με την τήρηση στο αρχείο 
της επιχείρησης αντιγράφου του πιο πρόσφατου λογα¬ 
ριασμού. 

Αν το νερό προέρχεται από ιδιωτική πηγή/γεώτρηση ή 
μεταφέρεται και αποθη κεύεται σε δεξαμενές, θα πρέπει 
να υποβάλλεται σε ενδεχόμενη επεξεργασία, ώστε να 
ανταποκρίνεται στις απαιτήσεις του νερού ανθρώπινης 
κατανάλωσης πριν χρησιμοποιηθεί και αυτό να αποδει- 
κνύεται με την τήρηση σχετικού αρχείου μετρήσεων. 
Στην περίπτωση αυτή ο ιδιοκτήτης της επιχείρησης εί¬ 
ναι ο «υπεύθυνος ύδρευσης» για την παρακολούθηση 
της ποιότητας του νερού ανθρώπινης κατανάλωσης της 
επιχείρησής του. 

Σε όσες βρύσες της επιχείρησης απαιτείται, να υπάρχει 
ταυτόχρονη παροχή ζεστού και κρύου νερού με μεικτή. 
Αυτό είναι υποχρεωτικό τουλάχιστον για τις βρύσες του 
χώρου πλύσης σκευών, των αποχωρητηρίων και των 
νιπτήρων πλύσης χεριών του προσωπικού. 


Αν χρησιμοποιείται ατμός σε επαφή με τρόφιμα ή για 
καθαριότητα, αυτός θα παράγεται από νερό κατάλληλο 
για ανθρώπινη κατανάλωση. 

6. ΠΑΓΟΣ 

Μια επιχείρηση που χρησιμοποιεί πάγο για ανάμιξη 
με τρόφιμα και ποτά (ροφήματα, ποτά, ορισμένα γλυ¬ 
κά ή φρουτοσαλάτες κ.λπ.) ή για ψύξη τροφίμων ή για 
διατήρηση τροφίμων (π.χ. βιτρίνες), πρέπει να εξασφα¬ 
λίζει ότι το νερό από το οποίο παρασκευάζεται ο πάγος 
είναι κατάλληλο για ανθρώπινη κατανάλωση. Ο πάγος 
που χρησιμοποιείται για τους παραπάνω σκοπούς, θα 
χρησιμοποιείται και θα αποθηκεύεται όπως τα τρόφιμα 
που είναι έτοιμα για κατανάλωση. Θα λαμβάνονται τα 
απαραίτητα μέτρα έτσι ώστε να αποφεύγεται η επιμό- 
λυνση με οποιονδήποτε τρόπο από το περιβάλλον, τον 
εξοπλισμό, τους εργαζόμενους ή άλλα τρόφιμα. 

Αν υπάρχει μηχανή παρασκευής πάγου, αυτή πρέπει να 
είναι εγκατεστημένη σε χώρο εντόςτης επιχείρησης που 
δε θα επιτρέπει την επιμόλυνση του πάγου. Τα εσωτερικά 
τοιχώματα αυτής που έρχονται σε επαφή με τον πάγο, 
να διατηρούνται καθαρά και σε καλή κατάσταση και να 
ακολουθείται πρόγραμμα υγειονομικής συντήρησης - 
καθαρισμού και απολύμανσης. 

Οι λαβίδες ή σέσουλες που χρησιμοποιούνται για τη 
λήψη του πάγου θα είναι από κατάλληλο, ανθεκτικό υλι¬ 
κό και θα διατηρούνται καθαρές. Οι λαβίδες ή σέσου¬ 
λες δεν επιτρέπεται να αποθηκεύονται σε επαφή με τον 
πάγο, αλλά εντός κλειστών περιεκτών. 

Τα δοχεία αποθήκευσης και σερβιρίσματος του πάγου 
θα είναι ανθεκτικά, λαμβάνοντας υπόψη τον αυξημένο 
κίνδυνο θραύσης τυχόν γυάλινων σκευών. 

7. ΑΠΟΧΕΤΕΥΣΗ - ΣΤΕΡΕΑ ΚΑΙ ΥΓΡΑ ΑΠΟΒΛΗΤΑ 

ί) ΑΠΟΧΕΤΕΥΣΗ 

Οταν υπάρχει κεντρικό αποχετευτικό δίκτυο, η σύνδε¬ 
ση με αυτό είναι υποχρεωτική. Όταν δεν υπάρχει αποχε¬ 
τευτικό δίκτυο εφαρμόζονται οι διατάξεις του εκάστοτε 
ισχύοντος Πολεοδομικού Κανονισμού. 

Το αποχετευτικό σύστημα της επιχείρησης κατασκευά¬ 
ζεται κατά τρόπο που να διασφαλίζει ότι δεν επιμολύνο¬ 
νται τα τρόφιμα, άμεσα ή έμμεσα. Αυτό προϋποθέτει ότι: 

• Η ροή των λυμάτων γίνεται από τις περιοχές υψηλό¬ 
τερου προς τις περιοχές χαμηλότερου επιπέδου υγιεινής. 

• Αποκλείονται περιπτώσεις αντεπιστροφής λυμάτων 

• Οι αγωγοί αποχέτευσης και γενικά το σύστημα αποχέ¬ 
τευσης της μονάδας επαρκούν για τις ανάγκες μέγιστης 
λειτουργίας της επιχείρησης. 

Όλο το σύστημα αποχέτευσης συντηρείται τακτικά 
ώστε να εξασφαλίζεται η καλή λειτουργία του. 

μ) ΔΙΑΧΕΙΡΙΣΗ ΥΓΡΩΝ ΑΠΟΒΛΗΤΩΝ 

Οι επιχειρήσεις μαζικής εστίασης που παράγουν από¬ 
βλητα μαγειρικών λιπών οφείλουν: 

Να διαχωρίζουν τα χρησιμοποιημένα μαγειρικά λίπη 
και έλαια πριν αυτά εισέλθουν στο δίκτυο αποχέτευσης 
και να τα συλλέγουν προς αξιοποίηση ή διάθεση σύμφω¬ 
να με τα οριζόμενα στην Εθνική και Κοινοτική Νομοθεσία 
όπως κάθε φορά ισχύουν. 

Να εγκαθιστούν και να λειτουργούν κατάλληλους λι- 
ποσυλλέκτες, ώστε όσα λίπη και έλαια δεν είναι δυνατό 
να διαχωριστούν στην πηγή τους να παγιδεύονται σε 
αυτούς. 

Να συνάπτουν συμβάσεις με εγκεκριμένες επιχειρή¬ 
σεις αποκομιδής λιπών και ελαίων. 

Να τηρούν στο αρχείο καθαρισμού (συμβάσεις, πα¬ 
ραστατικά) και λοιπά στοιχεία που να τεκμαίρουν την 
εφαρμογή των παραπάνω απαιτήσεων. 

Να εξασφαλίζουν υγιεινό τρόπο αποθήκευσης των 
διαχωρισθέντων λιπών και ελαίων, ώστε να μην επιβα¬ 
ρύνονται οι χώροι, ο εξοπλισμός και τα τρόφιμα. 

Να εγκαθιστούν τη δεξαμενή του λιποσυλλέκτη σύμ¬ 
φωνα με τα ισχύοντα διεθνή τεχνικά πρότυπα. 

ϋί) ΑΠΟΡΡΙΜΜΑΤΑ 

Να υπάρχουν επαρκείς για τις ανάγκες της επιχείρη¬ 
σης κάδοι απορριμμάτων, που θα διαθέτουν κάλυμμα με 
ποδοκίνητο ή αυτόματο (π.χ. φωτοκύτταρο) μηχανισμό 
ανοίγματος και οι οποίοι θα χρησιμοποιούνται μόνο για 
το σκοπό αυτό, αποκλεισμένης κάθε άλλης χρήσης. 

Οι κάδοι απορριμμάτων θα είναι από υλικό ανθεκτικό 
και εύκολα καθοριζόμενο. 

Οι κάδοι απορριμμάτων θα τοποθετούνται σε σημεία 
που δε θα επηρεάζουν την υγιεινή των τροφίμων. 

Να εξασφαλίζεται η έγκαιρη απομάκρυνση των απορ¬ 
ριμμάτων ώστε να μη συσσωρεύονται στους κάδους. Τα 
απορρίμματα θα απομακρύνονται στο τέλος λειτουργίας 
κάθε ημέρας. 

Οι κάδοι απορριμμάτων να παραμένουν κλειστοί όταν 
δεν χρησιμοποιούνται. 

Ο καθαρισμός των κάδων απορριμμάτων εντάσσεται 
στο πρόγραμμα καθαριότητας της επιχείρησης και πε¬ 
ριλαμβάνει και απολύμανση. 

8. ΦΩΤΙΣΜΟΣ 

Οι επιχειρήσεις να εξασφαλίζουν επαρκή φυσικό ή και 
τεχνητό φωτισμό σε όλους τους χώρους όπου επεξεργά¬ 
ζονται και αποθηκεύονται τρόφιμα. Πρέπει να υπάρχει 
δυνατότητα επαρκούς φωτισμού και των υπόλοιπων 
χώρων (τραπεζαρία, αποχωρητήρια, χώρος πλύσης 
σκευών κ.λπ.). 

Ο φωτισμός στους χώρους διαχείρισης και αποθήκευ¬ 
σης τροφίμων πρέπει να προσομοιάζει το φυσικό φως, 
ώστε να γίνονται ευκολότερα αντιληπτές τυχόν αλλοι¬ 
ώσεις ή ελαττώματα των τροφίμων. 

Η ένταση του φωτισμού θα πρέπει να είναι τέτοια που 
να επιτρέπει την ευχερή εκτέλεση των εργασιών, αλλά 
να μην προκαλεί θάμβωση. 

Οι συσκευές φωτισμού θα πρέπει να εξασφαλίζουν 
προστασία από ενδεχόμενη έκρηξη ή θραύση του λα¬ 
μπτήρα. Είναι πιθανό, ανάλογα με την επιχείρηση, να 
απαιτούνται ειδικοί τύποι λαμπτήρων σε σημεία του 
χώρου παραγωγής με ιδιαίτερη υγρασία ή μέσα σε θα¬ 
λάμους ψύξης και κατάψυξης. 

Τ α καλύμματα των λαμπτήρων πρέπει να μπορούν να 
αφαιρούνται προκειμένου να καθαρίζονται. 

9. ΑΕΡΙΣΜΟΣ 

Ο αέρας σε όλους τους χώρους της επιχείρησης πρέπει 
να μπορεί να ανανεώνεται επαρκώς, ώστε να επιτυγχά¬ 
νεται η μη συμπύκνωση υδρατμών στους τοίχους, τις 
οροφές και τον εξοπλισμό. Επίσης οι χώροι των εγκατα¬ 
στάσεων πρέπει να αερίζονται επαρκώς για την πρόληψη 
της αερογενούς μετάδοσης λοιμογόνων παραγόντων 
αλλά και για να δημιουργείται ευχάριστη ατμόσφαιρα 
για τους θαμώνες και τους εργαζόμενους. 


Οταν ο επαρκής εξαερισμός δε μπορεί να επιτευχθεί 
με φυσικό τρόπο, τότε θα εγκαθίσταται κατάλληλη μη¬ 
χανολογική εγκατάσταση. 

Πρέπει να λαμβάνεται μέριμνα ώστε να μη δημιουρ- 
γούνται ρεύματα αέρα που επηρεάζουν δυσμενώς τους 
χώρους της επιχείρησης π.χ. από την αίθουσα πελατών 
προς την κουζίνα κ.λπ. 

Απαιτείται αυτόνομο σύστημα τεχνητού εξαερισμού 
στα αποχωρητήρια, όταν δεν υπάρχει δυνατότητα φυ¬ 
σικού εξαερισμού. 

Σε όλες τις περιπτώσεις ο εξαερισμός γίνεται προς τον 
εξωτερικό χώρο. 

Όταν απαιτείται θα λαμβάνονται μέτρα για την αποφυ¬ 
γή πρόκλησης οχλήσεων στους περίοικους από οσμές. 

10. ΑΠΑΓΩΓΗ ΚΑΠΝΩΝ- ΑΕΡΙΩΝ ΚΑΥΣΕΩΣ 

Η απαγωγή των καπνών, της αιθάλης και των αερί¬ 
ων καύσεως της καύσιμης ύλης, καθώς και των αερίων 
και οσμών που παράγονται κατά την παρασκευή φαγη¬ 
τών, ψήσιμο κρέατος κ.λπ., θα γίνεται πλήρως με ειδικό 
απορροφητικό σύστημα, ώστε αυτά να μη διαχέονται 
στο περιβάλλον και να μην ενοχλούνται οι πελάτες, οι 
εργαζόμενοι και οι περίοικοι. 

Η χοάνη του ανωτέρω απαγωγικού συστήματος θα 
βρίσκεται πάνω από την εστία πυρός και θα είναι επαρ¬ 
κών διαστάσεων, ώστε να καλύπτεται όλη η επιφάνεια 
της εστίας. Το απαγωγικό σύστημα θα πρέπει να συντη¬ 
ρείται και να καθαρίζεται ανελλιπώς ώστε να εξασφαλίζε¬ 
ται η ικανοποιητική λειτουργία του και να αποτρέπονται 
κίνδυνοι επιμόλυνσηςτων τροφίμων. 

Η επιχείρηση πρέπει να διαθέτει αποδεικτικό συντή¬ 
ρησης και καθαρισμού και καλής λειτουργίας του απα- 
γωγικού συστήματος στο φάκελο της. 

Η απαγωγή των αερίων καύσεως της καύσιμης ύλης, 
του καπνού κ.λπ. θα γίνεται μέσω της κεντρικής καπνο¬ 
δόχου του κτιρίου, άλλως, αν αυτό δεν είναι δυνατό, θα 
τοποθετούνται εξωτερικοί απαγωγοί σωλήνες, σύμφωνα 
με τα προβλεπόμενα από την ισχύουσα πολεοδομική 
νομοθεσία, οι οποίοι θα φθάνουν πάνω από την στέγη 
του κτιρίου, στο οποίο στεγάζεται το κατάστημα ή εργα¬ 
στήριο, και σε ύψος κατάλληλα ψηλότερο από αυτήν ή, 
αν υπάρχει ψηλότερο γειτονικό κτίριο, υψηλότερα από 
τη στέγη του γειτονικού τούτου κτιρίου, ώστε να μην 
ενοχλούνται οι περίοικοι γενικά. 

Στις περιπτώσεις που παρά τα ανωτέρω δημιουργού- 
νται οχλήσεις στους περίοικους η επιχείρηση θα πρέπει 
να λαμβάνει όλα τα προβλεπόμενα τεχνικά μέτρα (φίλ¬ 
τρα, κ.λπ.) ώστε να διασφαλίζεται η αποφυγή οχλήσεων 
στους περίοικους. 

Στις επιχειρήσεις στις οποίες χρησιμοποιούνται ηλε¬ 
κτρικές εστίες ή ηλεκτρικοί κλίβανοι, ή ως καύσιμη ύλη 
χρησιμοποιείται υγραέριο ή φυσικό αέριο αντί του ανω¬ 
τέρω απαγωγικού συστήματος μπορεί να επιτραπεί η 
εγκατάσταση ειδικού συστήματος (π.χ. φίλτρων ενεργού 
άνθρακα ή άλλου υλικού) κατάλληλου για την εξουδε- 
τέρωση των αερίων οσμών κ.λπ. και το οποίο θα πρέπει 
να συντηρείται ανελλιπώς ώστε να εξασφαλίζεται η κα¬ 
νονική λειτουργία του και το επιθυμητό αποτέλεσμα της 
όλης εγκατάστασης, δηλαδή η μη δημιουργία οχλήσεων. 

Το είδος των φίλτρων και του όλου εν γένει συστήμα¬ 
τος θα πρέπει να έχει σχεδιαστεί και μελετηθεί από υπεύ¬ 
θυνο μηχανικό και θα πρέπει να συντηρείται τακτικά, 
ώστε να εξασφαλίζεται η ικανοποιητική λειτουργία και 
να αποτρέπονται κίνδυνοι επιμόλυνσηςτων τροφίμων. 

Να τηρούνται σχετικά αρχεία συντήρησης και καθα¬ 
ρισμού του συστήματος. 

Από τα ανωτέρω εξαιρούνται συστήματα έψησης νέων 
τεχνολογιών που από τις προδιαγραφές τους δεν απαι¬ 
τούν απαγωγικό σύστημα σύμφωνα με σχετική βεβαίω¬ 
ση του κατασκευαστή ή αρμόδιου μηχανικού. 

11. ΑΠΟΧΩΡΗΤΗΡΙΑ 

Σε κάθε επιχείρηση υγειονομικού ενδιαφέροντος πρέ¬ 
πει να υπάρχει ανάλογος αριθμός αποχωρητήριων για 
την εξυπηρέτηση του προσωπικού και των πελατών της. 

Τα αποχωρητήρια και οι προθάλαμοι (επιτρέπεται 
κοινός προθάλαμος) πρέπει να διαθέτουν υδραυλική 
εγκατάσταση, συνδεδεμένη με κατάλληλο αποχετευτικό 
σύστημα. 

Θα υπάρχει επαρκής αριθμός νιπτήρων με υγειονομικά 
αποδεκτό μηχανισμό, οι οποίοι θα είναι εγκατεστημένοι 
στους προθαλάμους των αποχωρητηρίων και εφοδια¬ 
σμένοι με τα απαραίτητα για το πλύσιμο και το στέγνωμα 
των χεριών καθώς και κατάλληλοι κάδοι απορριμμάτων. 

Σε μικρές επιχειρήσεις που δεν εξυπηρετούν καθή- 
μενους πελάτες δύναται η λειτουργία αποχωρητηρίου 
χωρίς προθάλαμο με την προϋπόθεση ο νιπτήρας για 
το πλύσιμο των χεριών να βρίσκεται εντός του αποχω¬ 
ρητηρίου. 

Στα αποχωρητήρια να υπάρχουν κατάλληλοι κάδοι 
απορριμμάτων με ποδοκίνητο μηχανισμό καθώς και 
άγκιστρο για τοποθέτηση προσωπικών αντικειμένων. 

Η κατασκευή των χώρων των αποχωρητηρίων και 
των προθαλάμων τους πρέπει να είναι σύμφωνα με την 
ισχύουσα νομοθεσία, οι χώροι αυτοί να διατηρούνται σε 
καλή κατάσταση, να είναι καθαροί, απαλλαγμένοι από 
μύγες και άλλα βλαβερά έντομα και οι τοίχοι τους να είναι 
υπενδεδυμένοι με λεία και αδιαπότιστα υλικά. 

Τα παράθυρα να καλύπτονται μόνιμα με κατάλληλο 
προστατευτικό πλέγμα για να εμποδίζεται η είσοδος 
εντόμων υγειονομικής σημασίας. 

Ο καθαρισμός και η απολύμανση των αποχωρητηρίων 
και των προθαλάμων τους να γίνεται με ευθύνη του κα¬ 
ταστηματάρχη ή του νόμιμου εκπροσώπου του. 

Όλοι οι χώροι των αποχωρητηρίων και των προθα¬ 
λάμων τους να φωτίζονται και να αερίζονται επαρκώς, 
είτε φυσικά είτε τεχνητά. Για τον τεχνητό αερισμό θα 
τοποθετείται υποχρεωτικά κατάλληλη εγκατάσταση 
αερισμού (σωλήνας απαγωγής επαρκούς διαμέτρου με 
εξαεριστήρα). 

Από την υποχρέωση να διαθέτουν αποχωρητήρια 
απαλλάσσονται: 

α. Οι μικρές επιχειρήσεις, που λειτουργούν σε μέγαρα, 
απασχολούν μέχρι τρία άτομα προσωπικό και εξυπηρε- 


Αριθμός εξυπηρετουμένων ατόμων —> 

Μέχρι 40 -» 

Από 41-120 
Από 121-250 

251 -500 -> 


τούν το προσωπικό των γραφείων και καταστημάτων, 
που στεγάζονται σ'αυτά, εφόσον δεν διαθέτουν τραπέ¬ 
ζια και καθίσματα για την παραμονή των πελατών και 
υπάρχει δυνατότητα εξυπηρετήσεως του προσωπικού 
τους σε αποχωρητήρια του μεγάρου. 

β. Οι επιχειρήσεις δημοτικών ή κοινοτικών Αγορών ή 
εμπορικών κέντρων, το προσωπικό και οι πελάτες των 
οποίων μπορούν να εξυπηρετούνται στα κοινόχρηστα 
αποχωρητήρια, εφόσον το δικαίωμα χρήσης των απο¬ 
χωρητηρίων προκύπτει από σύμβαση ή τον κανονισμό 
του κτιρίου. 

γ. Οι επιχειρήσεις που εξυπηρετούν καθήμενους πε¬ 
λάτες, όσον αφορά στην ύπαρξη αποχωρητηρίου προ¬ 
σωπικού, αν απασχολούνται σ' αυτές λιγότερα από 5 
(πέντε) άτομα (ανά βάρδια) το προσωπικό θα μπορεί 
να χρησιμοποιεί τα αποχωρητήρια των πελατών. 

δ. Επιχειρήσεις ενταγμένες σε συγκροτήματα (εμπορι¬ 
κά κέντρα, συγκροτήματα ομοειδών δραστηριοτήτων ή 
άλλες μορφές πολλαπλής εγκατάστασης) που παρέχουν 
γενικές διευκολύνσεις και βοηθητικούς χώρους (απο¬ 
χωρητήρια κ.λπ.), εφόσον υπάρχει σχετική σύμφωνη 
γνώμη από τον εκπροσωπούντο το συγκρότημα, και οι 
χώροι αυτοί επαρκούν για το εξυπηρετούμενο κοινό και 
προσωπικό. Δεν απαιτείται σύμφωνη γνώμη εφόσον το 
δικαίωμα χρήσης των αποχωρητηρίων κ.λπ. προκύπτει 
από σύμβαση ή κανονισμό του κτιρίου. 

ε. Οι επιχειρήσεις αρκετά περιορισμένης έκτασης 
χωρίς καθήμενους πελάτες με την προϋπόθεση ότι το 
προσωπικό τους θα εξυπηρετείται σε υπάρχον εντός του 
ιδίου κτιρίου ή σε μικρή απόσταση από αυτό αποχω¬ 
ρητήριο, ιδιωτικό ή κοινόχρηστο, για το οποίο ο επιχει¬ 
ρηματίας έχει δικαίωμα χρήσης. Γενικά, όλοι οι χώροι 
των αποχωρητηρίων και των προθαλάμων τους να είναι 
επαρκών διαστάσεων ώστε να εξασφαλίζονται οι όροι 
υγιεινής και να είναι κατασκευασμένοι σύμφωνα με τις 
ισχύουσες Διατάξεις της πολεοδομικής και Πυροσβε¬ 
στικής υπηρεσίας. 

Σε ιδιαίτερες περιπτώσεις, όταν δεν είναι τεχνικά δυνα¬ 
τή η κατασκευή αποχωρητηρίων μέσα στην επιχείρηση 
επιτρέπεται η κατασκευή αυτών εκτός της επιχείρησης 
σύμφωνα με την ισχύουσα νομοθεσία.Τα αποχωρητήρια 
αυτά θα αποτυπώνονται στο σχεδιάγραμμα κάτοψης της 
επιχείρησης και η λειτουργία τους θα αφορά αποκλειστι¬ 
κά την συγκεκριμένη επιχείρηση. 

Οι επιχειρήσεις τροφίμων και ποτών που εξυπηρετούν 
καθήμενους πελάτες πρέπει να διαθέτουν και αποχωρη¬ 
τήρια για ΑΜΕΑ σύμφωνα με την ισχύουσα Πολεοδομική 
Νομοθεσία όπου αυτό προβλέπεται, τα οποία δύναται να 
συνυπολογίζονται στον συνολικό αριθμό χώρων υγιεινής 
που επιβάλλονται ανά χρήση. Ο αριθμός αποχωρητηρί¬ 
ων καθορίζεται ανάλογα με τον αριθμό των καθήμενων 
πελατών, που είναι δυνατόν να εξυπηρετηθούν στην επι¬ 
χείρηση (δυναμικότητα) ή των απασχολουμένων στην 
επιχείρηση, σύμφωνα με τον σχετικό πίνακα: 

Απαραίτητος αριθμός αποχωρητηρίων 
Ένα αποχωρητήριο (ανδρών και γυναικών) 

Δύο αποχωρητήρια (1 ανδρών και 1 γυναικών) 

Τέσσερα αποχωρητήρια (2 ανδρών και 2 γυναικών) 

Έξι αποχωρητήρια (3 ανδρών και 3 γυναικών) 

Από 501 και πάνω εξυπηρετούμενα άτομα, για κάθε 
μια επί πλέον 500/άδα ατόμων, ή μέρος αυτής, δύο 
αποχωρητήρια επί πλέον των απαιτουμένων για τα 500 
άτομα. Ως μέρος της 500/άδας ατόμων θα θεωρείται ο 
αριθμός ατόμων μεταξύ 100 και 500. 

Αν τα αποχωρητήρια ανδρών υπερβαίνουν τα δύο, η 
Υγειονομική Υπηρεσία μπορεί, κατά την κρίση της, να 
επιτρέψει την αντικατάσταση κατά το ένα τρίτο αυτών 
με ουρητήρια υγιεινού τύπου. 

Τα αποχωρητήρια του προσωπικού θα είναι ανάλογα 
με τον αριθμό των εργαζομένων ατόμων κατά βάρδια. 
Μέχρι 15 άτομα: 1 αποχωρητήριο 

Από 16-40 άτομα: 2 αποχωρητήρια 

Από 41 - 70 άτομα: 3 αποχωρητήρια 

Από 71 -100 άτομα: 4 αποχωρητήρια 

Πάνω από 100 άτομα και για κάθε επιπλέον 50άδα, 
ένα αποχωρητήριο πέραν των προβλεπόμενων για τα 
100 άτομα. 

Η κατά φύλο κατανομή του αριθμού των αποχωρη¬ 
τηρίων θα γίνεται ανάλογα με τον αριθμό των συνήθως 
απασχολουμένων στην επιχείρηση. 

Οι ανωτέρω αριθμοί επιδέχονται αυξομείωση κατά 
προσέγγιση έως 5%. 

12. ΑΠΟΔΥΤΗΡΙΑ 


Σε όλες τις επιχειρήσεις που απαιτείται ενδυμασία 
εργασίας και απασχολούν έως- έξι -άτομα προσωπικό 
κατά βάρδια απαιτείται η ύπαρξη ενός ερμαρίου για κάθε 
εργαζόμενο για τη φύλαξη της στολής εργασίας και των 
προσωπικών του ειδών. Τα ερμάρια δεν θα έχουν άμεση 
επαφή με τους χώρους των τροφίμων. Στις επιχειρήσεις 
που απασχολούν επτά και άνω άτομα προσωπικό κατά 
βάρδια απαιτείται η ύπαρξη χώρου αποδυτηρίων, εντός 
του οποίου θα υπάρχουν ερμάρια (ένα ανά εργαζόμενο) 
και ο οποίος θα πρέπει να είναι διαφορετικός για κάθε 
φύλο. Οι επιχειρήσεις της κατηγορίας I υποχρεούνται να 
έχουν ιδιαίτερο χώρο αποδυτηρίων ανεξαρτήτως αριθ¬ 
μού εργαζομένων. Εξαιρούνται οι επιχειρήσεις ενταγμέ- 
νες σε συγκροτήματα (εμπορικά κέντρα, συγκροτήματα 
ομοειδών δραστηριοτήτων ή άλλες μορφές πολλαπλής 
εγκατάστασης) που παρέχουν γενικές διευκολύνσεις και 
βοηθητικούς χώρους (αποδυτήρια κ.λπ.), εφόσον υπάρ¬ 
χει σχετική σύμφωνη γνώμη από τον εκπροσωπούντο το 
συγκρότημα, και οι χώροι αυτοί επαρκούν για το εξυπη¬ 
ρετούμενο κοινό και προσωπικό. 

13. ΧΗΜΙΚΑ-ΒΙΟΛΟΓΙΚΑ ΑΠΟΧΩΡΗΤΗΡΙΑ 


Είναι δυνατή η χρήση χημικών-βιολογικών αποχωρη¬ 
τήριων σε προσωρινές εγκαταστάσεις, σε λαϊκές αγορές, 
σε παραθαλάσσιους χώρους, σε αρχαιολογικούς χώρους, 
σε αγροτικές περιοχές, σε υπαίθριους παιδότοπους, σε 
υπαίθριους χώρους εκδηλώσεων και γενικά σε χώρους 
όπου από την πολεοδομική ή άλλη νομοθεσία δεν επι¬ 
τρέπεται η κατασκευή αποχωρητηρίων υπό τις ακόλου¬ 
θες προϋποθέσεις: 

Η τοποθέτηση των χημικών-βιολογικών αποχωρητήρι¬ 
ων πρέπει να διασφαλίζει την προστασία της Δημόσιας 
Υγείας, η διάθεση των λυμάτων τους να γίνεται σύμφω¬ 
να με την ισχύουσα νομοθεσία και να καθαρίζονται σε 
καθημερινή βάση. 


Τα ανωτέρω αποχωρητήρια στο αρχείο καθαριότητας 
να διαθέτουν βεβαίωση πιστοποίησης της εταιρείας κα¬ 
τασκευής καθώς και βεβαίωση του τρόπου μεταφοράς 
και διάθεσης των λυμάτων σε αδειοδοτημένη εγκατά¬ 
σταση επεξεργασίας λυμάτων. 

Θα ορίζεται υπεύθυνος καθαριότητας. 

Σε περίπτωση ενοικιαζόμενων αποχωρητηρίων να 
υποβάλλεται και η σύμβαση ενοικίασήςτους. 

14. ΣΚΥΛΟΙ ΒΟΗΘΕΙΑΣ - ΣΚΥΛΟΙ ΟΔΗΓΟΙ 
α) Επιτρέπεται η είσοδος σκύλων βοήθειας, που συ¬ 
νοδεύουν- άτομα με προβλήματα όρασης ή άτομα με 
αναπηρία, δηλαδή εκπαιδευμένων και εκπαιδευόμενων 
σκύλων οδηγών ατόμων με προβλήματα όρασης και 
σκύλων βοήθειας ατόμων με αναπηρίες, που συνοδεύ¬ 
ονται από τους εκπαιδευτές τους ή τον ανάδοχό τους σε 
αίθουσες πελατών των επιχειρήσεων υγειονομικού ενδι¬ 
αφέροντος που λειτουργούν αυτόνομα ή εντάσσονται 
σε άλλες ιδιωτικές εγκαταστάσεις ή υπηρεσίες (εδ. β, γ, 
δ, παρ. 7, άρθρου 16, ν. 3868 (ΦΕΚ 129/τ.Α73-8-2010). 

Επίσης την ίδια δυνατότητα πρόσβασης σε ανάλογες 
εγκαταστάσεις επιχειρήσεων και υπηρεσιών έχουν και 
οι σκύλοι που βρίσκονται σε διαδικασία ή πρόγραμμα 
εκπαίδευσης, ως σκύλοι βοήθειας σκύλοι ατόμων με 
προβλήματα όρασης ή σκύλοι βοηθοί ατόμων με ανα¬ 
πηρίες (αρ. 32, ν. 4238 (ΦΕΚ 38/τ.Α'/17-2-2014). 

β) Τα άτομα που χρησιμοποιούν ή εκπαιδεύουν το 
σκύλο βοήθειας που τους συνοδεύει, θα πρέπει να λαμ¬ 
βάνουν κάθε μέτρο αποφυγής όχλησης των πελατών 
από το ζώο και να φέρουν μαζί τους τα πιστοποιητικά 
που πιστοποιούν την υγεία του ζώου, ότι βρίσκεται σε 
διαδικασία ή πρόγραμμα εκπαίδευσης, την επάρκεια εκ¬ 
παίδευσης του καθώς και το δικαίωμα χρήσης/συνοδείας 
αυτού (π.χ. βιβλιάριο υγείας του σκύλου, τσιπ, κάρτα ή 
βεβαίωση από φορέα ότι ο σκύλος είναι υπό εκπαίδευση 
ή έχει εκπαίδευση και ταυτότητα χρήστη του ζώου, κ.λπ.) 

Άρθρο 6 

ΑΡΧΕΙΑ ΕΠΙΧΕΙΡΗΣΕΩΝ ΤΡΟΦΙΜΩΝ ΚΑΙ ΠΟΤΩΝ 

Ολες οι επιχειρήσεις τροφίμων και ποτών υποχρεού- 
νται να τηρούν τα κατάλληλα αρχεία τεκμηρίωσης διαδι¬ 
κασιών σύμφωνα με το άρθρο 5 του Κανονισμού 852/04 
Ε.Ε, ανάλογα με τη φύση και το μέγεθος της επιχείρησης. 
Αρχείο Ιο ΠΡΟΣΩΠΙΚΟΥ - ΕΠΙΧΕΙΡΗΣΗΣ Περιέχει: 
α. Αποδεικτικό υποβολής γνωστοποίησης (άδεια λει¬ 
τουργίας για τα κέντρα διασκέδασης), κατόψεις/τομές 
σχεδιαγραμμάτων μηχανικού και διαγράμματα ροής των 
εργασιών της επιχείρησης με περιγραφική έκθεση όπου 
απαιτείται. 

β Αντίγραφο κατάστασης απασχολούμενου προσω¬ 
πικού, πιστοποιητικά υγείας του προσωπικού καθώς και 
πιστοποιητικά εκπαίδευσης αυτών, σε θέματα Υγιεινής 
και ασφάλειας των τροφίμων, σύμφωνα με το επίπεδο 
που αντιστοιχεί σε κάθε ειδικότητα, όπως προβλέπεται 
στην εκάστοτε ισχύουσα Εθνική Νομοθεσία. 

γ. Για την χρήση μουσικής ή μουσικών οργάνων σε 
υπαίθριο χώρο και στα κέντρα διασκέδασης, τις απαι- 
τούμενες τεχνικές εκθέσεις. 

δ. Αποδεικτικό καθαρισμού, συντήρησης και καλής λει¬ 
τουργίας του απαγωγικού συστήματος όπου απαιτείται. 

Αρχείο 2ο ΝΕΡΟΥ Περιέχει αποδεικτικά στοιχεία του 
τρόπου υδροδότησης της επιχείρησης και όπου απαι¬ 
τείται αποτελέσματα δειγματοληψίας. 

Αρχείο 3ο ΚΑΘΑΡΙΣΜΟΥ - ΑΠΟΛΥΜΑΝΣΗΣ: Περιέχει 
το πρόγραμμα καθαρισμού και απολύμανσης της επι¬ 
χείρησης τροφίμων και ποτών καθώς και των οχημάτων 
μεταφοράς τροφίμων και ποτών, τα χρησιμοποιούμενα 
καθοριστικά και απολυμαντικά, με τα αντίστοιχα πιστο¬ 
ποιητικά, για τη χρήση τους, σε χώρους τροφίμων. 

Αρχείο 4ο ΑΠΕΝΤΟΜΩΣΗΣ ΜΥΟΚΤΟΝΙΑΣ: Περιέχει τη 
σύμβαση με αδειοδοτημένη εταιρεία καταπολέμησης 
εντόμων και τρωκτικών, τις εγκρίσεις κυκλοφορίας και 
τις τεχνικές προδιαγραφές των σκευασμάτων που χρησι¬ 
μοποιούνται, το πρόγραμμα καταπολέμησης τρωκτικών 
και εντόμων, κάτοψη ή σκαρίφημα της επιχείρησης όπου 
θα απεικονίζονται οι δολωματικοί σταθμοί ή οι σταθμοί 
παρακολούθησης που έχουν τοποθετηθεί και τα έντυπα 
αποτελεσματικότητας/τεκμηρίωσης των εφαρμογών. 

Αρχείο 5ο ΘΕΡΜΟΚΡΑΣΙΩΝ: Περιέχει τα στοιχεία τεκ¬ 
μηρίωσης της παρακολούθησης της θερμοκρασίας σε 
άλατα στάδια (ψυγεία, καταψύκτες, θερμοθάλαμοι, μα¬ 
γείρεμα, κ.λπ.). 

Αρχείο 6ο ΠΡΩΤΩΝ ΥΛΩΝ ΚΑΙ ΠΡΟΜΗΘΕΥΤΩΝ: Ανα- 
φέρονται οι προμηθευτές της επιχείρησης και υπάρχουν 
τα σχετικά συνοδευτικά δελτία αποστολής των προϊό¬ 
ντων και πρώτων υλών, τα απαιτούμενα στοιχεία για 
τον έλεγχο της ιχνηλασιμότητας καθώς και κάθε άλλο 
στοιχείο που προβλέπεται από την εκάστοτε ισχύουσα 
νομοθεσία για την προστασία της Δημόσιας Υγείας. 

Άρθρο 7 

ΧΑΡΑΚΤΗΡΙΣΜΟΣ ΤΡΟΦΙΜΩΝ 

Για την εφαρμογή αυτού του άρθρου ισχύουν οι ορι¬ 
σμοί του άρθρου 14 του Κανονισμού 178/2002 Ε.Ε για 
το χαρακτηρισμό των τροφίμων και του άρθρου 1 του 
ν. 4235 (ΦΕΚ 32/11 -2-2014) όπως κάθε φορά ισχύει. 

Όλα τα τρόφιμα που παρασκευάζονται, επεξεργάζονται, 
συσκευάζονται, εισάγονται, συντηρούνται ή διακινούνται 
ή αποθηκεύονται ή γενικά προσφέρονται στην κατανάλω¬ 
ση πρέπει να είναι ασφαλή για την Δημόσια Υγεία. 

Γενικά απαγορεύεται η παρασκευή, διανομή, μεταφο¬ 
ρά και έκθεση προς πώληση μη ασφαλών και μη κανονι¬ 
κών τροφίμων, ακατάλληλων για ανθρώπινη κατανάλω¬ 
ση, νοθευμένων τροφίμων και επιβλαβών για την υγεία. 

Σε αυτές τις περιπτώσεις εφαρμόζονται τα διοικητικά 
μέτρα οι διαδικασίες και οι κυρώσεις που προβλέπει ο 
ν. 4235 (ΦΕΚ 32/11 -2-2014), όπως κάθε φορά ισχύει. 

Οι υγειονομικές υπηρεσίες προβαίνουν στη διενέρ¬ 
γεια δειγματοληψίας για τη διεξαγωγή των αναγκαίων 
κατά περίπτωση εργαστηριακών ελέγχων, όπου αυτό 
απαιτείται. 

Οι περιέκτες των τροφίμων και γενικά τα υλικά σε 
επαφή με τρόφιμα πρέπει να είναι τέτοιας φύσης ώστε 
να πληρούνται οι απαιτήσεις του Κώδικα Τροφίμων και 
Ποτών και της ισχύουσας Ενωσιακής Νομοθεσίας. 

Άρθρο 8 

ΠΙΣΤΟΠΟΙΗΤΙΚΟ ΥΓΕΙΑΣ - ΑΤΟΜΙΚΗ ΥΓΙΕΙΝΗ 

Όσοι ασκούν ή επιθυμούν να ασκήσουν το επάγγελ¬ 
μα του χειριστή τροφίμων ή ποτών, ή να εργαστούν σε 


επιχειρήσεις υγειονομικού ενδιαφέροντος πρέπει να εί¬ 
ναι εφοδιασμένοι με πιστοποιητικό υγείας σύμφωνα με 
την Υγειονομική Διάταξη υπ'αριθμ. ΥΙγ/Γ.Π/οικ 35797 
(ΦΕΚ 1199/τ.Β'/11 -4-2012) όπως κάθε φορά ισχύει. 

Επιπλέον θα πρέπει: 

• Να φροντίζουν την υγεία τους. 

• Να αναφέρουν στον προϊστάμενό τους πιθανή ασθέ- 
νειά τους (γαστρεντερικά προβλήματα, πονόλαιμο, βήχα, 
εκκρίσεις από μύτη ή μάτια, τροφική δηλητηρίαση, κ.α). 
Σε αυτές τις περιπτώσεις απαγορεύεται η παραμονή σε 
χώρους που διαχειρίζονται τρόφιμα (π.χ. προετοιμασία, 
επεξεργασία, διάθεση). 

• Να επιστρέφουν στην εργασία τους μόνο με ιατρική 
βεβαίωση. 

• Να καλύπτουν τις πληγές, εγκαύματα, δερματικές 
μολύνσεις, με έντονα χρωματιστό αδιάβροχο επίδεσμο. 

Επίσης σύμφωνα με το Κεφάλαιο VIII του Κανονισμού 
(ΕΚ) 852/2004 απαιτείται υψηλός βαθμός ατομικής καθα¬ 
ριότητας από κάθε πρόσωπο που εργάζεται σε χώρους 
τροφίμων και θα πρέπει: 

• Να φορά κατάλληλο, καθαρό και, όταν είναι αναγκαίο, 
προστατευτικό ρουχισμό. 

• Να τηρεί τους κανόνες και διαδικασίες ατομικής υγι¬ 
εινής με σκοπό τη μείωση της πιθανότητας επιμόλυνσης 
των τροφίμων (μικροβιολογική, φυσική, χημική επιμό- 
λυνση)άμεσα ή έμμεσα. 

• Να έχει καλές συνήθειες (να πλένει τα χέρια πριν 
αναλάβει εργασία, να φορά πάντα καθαρή ποδιά, να μη 
φορά κοσμήματα όπως (ρολόγια, σκουλαρίκια, δακτυλί¬ 
δια, βραχιόλια κ.α), να έχει κοντά και καθαρά νύχια και 
όχι βαμμένα ή πρόσθετα νύχια. 

• Να χειρίζεται σωστά τα τρόφιμα και να συνεργάζεται 
προς όφελος της υγιεινής και ασφάλειας αυτών. 

• Να έχει συνειδητοποιήσει ότι πρέπει να πλένει τα χέ¬ 
ρια του και ότι μετά το πλύσιμο των χεριών ακολουθεί 
πάντα η απολύμανσή τους με κατάλληλο απολυμαντικό. 

• Οταν χρησιμοποιούνται γάντια αυτά δεν υποκαθι- 
στούν το πλύσιμο των χεριών, ενώ συνιστάται να τα 
αλλάζει όταν λερωθούν ή σχιστούν, ή όταν αλλάξει η 
εργασία το είδος του τροφίμου που χειρίζεται (π.χ. από 
ωμό κρέας σε έτοιμο για κατανάλωση τρόφιμο). 

Άρθρο 9 
ΕΚΠΑΙΔΕΥΣΗ 

Οι υπεύθυνοι των επιχειρήσεων τροφίμων και ποτών 
πρέπει να εξασφαλίζουν ότι: 

Συμμορφώνονται ως προς τις απαιτήσεις της υπουρ¬ 
γικής απόφασης 14708/2007 (ΦΕΚ 1616/τ.Β'/17-8-2007) 
όπως κάθε φορά ισχύει και ειδικότερα: 

• Οι χειριστές τροφίμων εκπαιδεύονται σχετικά με την 
υγιεινή και ασφάλεια των τροφίμων ανάλογα με το αντι¬ 
κείμενο δραστηριότητας της επιχείρησης και τις εκτε- 
λούμενες εργασίες. 

• Οι υπεύθυνοι για την κατάρτιση και τη διατήρηση της 
διαδικασίας βάσει των αρχών ΗΑ(ΧΡ ή για την εφαρμογή 
των σχετικών οδηγών ορθής πρακτικής εκπαιδεύονται 
κατάλληλα για την εφαρμογή τους. 

• Υπάρχει συμμόρφωση προς όλες τις απαιτήσεις της 
Εθνικής Νομοθεσίας, όπως κάθε φορά ισχύει, σχετικά με 
τα εκπαιδευτικά προγράμματα για τους χειριστές τρο¬ 
φίμων ή για ειδικά εκπαιδευτικά προγράμματα για τα 
πρόσωπα που απασχολούνται σε ορισμένους κλάδους 
τροφίμων. 

Η εκπαίδευση του προσωπικού πρέπει να τεκμηριώνε¬ 
ται με κατάλληλο αρχείο που θα διατηρείται στο φάκελο 
του προσωπικού, σύμφωνα με το άρθρο 6 της παρούσας. 

Άρθρο 10 

ΚΑΤΗΓΟΡΙΕΣ ΕΠΙΧΕΙΡΗΣΕΩΝ 

ΤΡΟΦΙΜΩΝ ΚΑΙ ΠΟΤΩΝ 

Οι επιχειρήσεις τροφίμων και ποτών όπως ορίζονται 
στο άρθρο 2 της παρούσας κατατάσσονται ανάλογα με 
το είδος της δραστηριότητάς τους στις παρακάτω κα¬ 
τηγορίες I έως IV: 

Κατηγορία I - Επιχειρήσεις Παρασκευής ή και Συσκευ- 
ασίας. 

Κατηγορία II - Διανομείς (Αποθήκευση-Χονδρική πώ¬ 
ληση) και Μεταφορείς (Οχήματα μεταφοράς). 

Κατηγορία III- Επιχειρήσεις Λιανικού Εμπορίου. 

Κατηγορία Ιν- Επιχειρήσεις Μαζικής εστίασης. 

Για όλες τις ανωτέρω κατηγορίες θα τηρούνται οι Ευ¬ 
ρωπαϊκοί Κανονισμοί και η τεκμηρίωση εκ μέρους τη 
επιχείρησης ότι διασφαλίζεται η υγιεινή και ασφάλεια: 

α) των παραγομένων ή προσφερομένων τροφίμων 
σε όλες τις φάσεις της παραγωγικής αλυσίδας (από την 
παραγωγή μέχρι και την κατανάλωση), 

β) των παρεχόμενων υπηρεσιών, 

γ) προϋποθέσεις λειτουργίας του άρθρου 5 και τις ει¬ 
δικότερες διατάξεις για κάθε δραστηριότητα. 

Οι ως άνω κατηγορίες επιχειρήσεων τροφίμων και πο¬ 
τών μπορούν να λειτουργούν ως μικτές ή παράλληλα 
με άλλες δραστηριότητες εμπορικές ή μη, εκτός αν δεν 
επιτρέπεται από άλλες ειδικότερες διατάξεις. 

Στη περίπτωση αυτή θα λειτουργούν σε χώρο σαφώς 
ή νοητά διαχωρισμένο, ανάλογα με την επικινδυνότητα 
της δραστηριότητας και με την προϋπόθεση ότι δια¬ 
σφαλίζεται η υγιεινή και ασφάλεια των τροφίμων και 
αποφεύγεται η διασταυρούμενη επιμόλυνση. 

Οι παραπάνω κατηγορίες δεν είναι εξαντλητικές και 
επιτρέπεται η διεύρυνση αυτών εφόσον υπάρξουν νέες 
ή τροποποιημένες παραγωγικές διαδικασίες. 

Επιτρέπεται να λειτουργούν επιχειρήσεις παροχής 
υπηρεσιών υγειονομικού ενδιαφέροντος ή μη, εντός 
επιχειρήσεων τροφίμων και ποτών (κατάστημα εντός 
καταστήματος) και αντιστρόφως, εφόσον υπάρχει 
επαρκής χώρος σαφώς ή νοητά διαχωρισμένος ανά¬ 
λογα με το βαθμό επικινδυνότητας της δραστηριότη¬ 
τας και δεν δημιουργείται κίνδυνος διασταυρούμενης 
επιμόλυνσης. 


ΚΕΦΑΛΑΙΟ II 

ΕΙΔΙΚΟΙ ΥΓΕΙΟΝΟΜΙΚΟΙ ΟΡΟΙ ΚΑΙ 
ΠΡΟΫΠΟΘΕΣΕΙΣ ΛΕΙΤΟΥΡΓΙΑΣ ΕΠΙΧΕΙΡΗΣΕΩΝ 
ΤΡΟΦΙΜΩΝ ΚΑΙ ΠΟΤΩΝ 

Άρθρο 11 
ΚΑΤΗΓΟΡΙΑ I 

Επιχειρήσεις Παρασκευής ή και Συσκευασίας. 

Οι επιχειρήσεις του παρόντος άρθρου, όπως αυτές ορί¬ 
ζονται στο άρθρο 2 της παρούσας πρέπει να διαθέτουν 
τους παρακάτω αναφερόμενους χώρους και εξοπλισμό: 

Α. Επιχειρήσεις παρασκευής. 

1) Χώροι 

α. Χώρος παραλαβής και αποθήκευσης πρώτων υλών 
και υλικών συσκευασίας. 

Η κατασκευή και ο εξοπλισμός της αποθήκης να δια¬ 
σφαλίζει την υγιεινή και ασφάλεια των τροφίμων. Οπου 
απαιτούνται ψυκτικοί θάλαμοι να είναι επαρκούς χωρη¬ 
τικότητας με δυνατότητα παρακολούθησης θερμοκρα¬ 
σιών και σε εφαρμογή των όρων και προϋποθέσεων του 
Κώδικα Τροφίμων και Ποτών. Οι περιέκτες τροφίμων για 
την φύλαξη χύδην πρώτων υλών πρέπει να τηρούν της 
εθνικές και κοινοτικές διατάξεις. 

Να λαμβάνονται κατάλληλα μέτρα για τον αερισμό 
και την τήρηση κατάλληλης θερμοκρασίας και υγρασίας 
στον χώρο της αποθήκης, με μηχανολογικό εξοπλισμό, 
όπου απαιτείται. 

Ολες οι πρώτες ύλες θα προέρχονται από αξιόπιστους 
προμηθευτές σύμφωνα με τον Ε.Κ 852/2004 και τους 
αντίστοιχους κανόνες ορθής υγιεινής πρακτικής. 

Θα πρέπει να προβλέπεται ιδιαίτερος χώρος για την 
τοποθέτηση των προϊόντων που προορίζονται για επι¬ 
στροφή, καταστροφή κ.λπ. κατά τρόπο ώστε να μην 
επηρεάζονται τα ασφαλή τρόφιμα. Στο χώρο αυτό θα 
υπάρχει ανάλογη σήμανση. 

Απαγορεύεται η αποθήκευση μη ασφαλών, επιβλαβών 
για την υγεία τροφίμων με ασφαλή τρόφιμα και αυτά 
θα απομακρύνονται το ταχύτερο δυνατό από την εγκα¬ 
τάσταση. Μέχρι την απομάκρυνση μπορούν να διατη¬ 
ρούνται σε απομονωμένο χώρο κατά τρόπο ώστε να 
μην είναι δυνατό να επηρεαστούν άμεσα ή έμμεσα τα 
ασφαλή τρόφιμα. 

β. Χώρος παρασκευής και επεξεργασίας. 

Ο εξοπλισμός στο χώρο παρασκευής και επεξεργασίας 
θα είναι από κατάλληλο και υγειονομικά αποδεκτό υλικό. 
Ειδικά ο εξοπλισμός που προβλέπεται να έρχεται σε επαφή 
με τρόφιμα πρέπει να είναι από υλικό κατάλληλο για τρό¬ 
φιμα κατά τις ισχύουσες Εθνικές και Ενωσιακές διατάξεις. 

Να λαμβάνονται κατάλληλα μέτρα για τον αερισμό 
του χώρου και όπου αυτός γίνεται με ανοίγματα (παρά¬ 
θυρα, πόρτες κ.λπ.) σε αυτά θα τοποθετείται κατάλληλο 
προστατευτικό πλέγμα για να μπορούν να καθαρίζονται. 

Στο χώρο αυτό να υπάρχει νιπτήρας με ποδοκίνητο ή 
αυτοματοποιημένο σύστημα για το πλύσιμο των χεριών 
του προσωπικού. 

Η διασταυρούμενη επιμόλυνση πρέπει να αποφεύγε¬ 
ται με βάση τους κανόνες ορθής υγιεινής και βιομηχα¬ 
νικής πρακτικής. 

Ο χώρος παρασκευής και επεξεργασίας να είναι επαρ¬ 
κής προκειμένου να εξασφαλίζεται η ασφαλής παραγω¬ 
γή των τροφίμων. 

Η προετοιμασία των επεξεργασμένων και των ανε¬ 
πεξέργαστων προϊόντων θα γίνεται σε σαφώς διαχω¬ 
ρισμένο χώρο από τον χώρο όπου γίνεται η θερμική 
επεξεργασία ή η τυποποίηση. 

Θα υπάρχει ο ανάλογος σε σχέση με τους εκτελούμε- 
νους χειρισμούς και τη δυναμικότητα της επιχείρησης 
αριθμός πάγκων εργασίας, ώστε να διασφαλίζεται ο 
υγιεινός χειρισμός και ο αποκλεισμός τυχόν διασταυ¬ 
ρούμενης επιμόλυνσης των τροφίμων. 

Η μεριδοποίηση προϊόντων πρέπει να γίνεται σε ιδιαί¬ 
τερο, σαφώς διαχωρισμένο χώρο της επιχείρησης εκτός 
των περιπτώσεων που από το διάγραμμα ροής προκύ¬ 
πτει ότι μπορεί να γίνεται σε νοητά διαχωρισμένο χώρο 
του χώρου παρασκευής και επεξεργασίας. 

Στις επιχειρήσεις του παρόντος άρθρου που παράγουν 
τυποποιημένα προϊόντα θα πρέπει να υπάρχει επαρκής 
χώρος για την τυποποίηση. 

Ο χώρος τυποποίησης θα περιλαμβάνει όλο τον απα¬ 
ραίτητο εξοπλισμό και τα μηχανικά μέσα για την ρύθμιση 
κατάλληλων συνθηκών περιβάλλοντος, με σκοπό την 
διασφάλιση της ασφάλειας των τροφίμων. 

γ. Χώρος πλύσεως σκευών/τροφίμων. 

Ο χώρος πλύσης των σκευών καθώς και των αντι¬ 
κειμένων που χρησιμοποιούνται κατά τη διάρκεια των 
εργασιών θα είναι ανάλογος και κατάλληλος ώστε να 
επιτυγχάνεται ο αποτελεσματικός καθαρισμός και η απο¬ 
λύμανση τους, ενώ η χωροθέτηση του εν λόγω χώρου 
θα πρέπει να συμβάλλει στην αποφυγή του κινδύνου της 
διασταυρούμενης επιμόλυνσης των τροφίμων. Όλα τα 
σκεύη που χρησιμοποιούνται θα φυλάσσονται μετά τον 
καθαρισμό τους σε κλειστές προθήκες ή σε κατάλληλα 
ράφια. 

Για την πλύση τροφίμων θα πρέπει να υπάρχει ένα του¬ 
λάχιστον διπλό βαθύ σύστημα νεροχυτών. Αντίστοιχα για 
τη πλύση σκευών πρέπει να υπάρχει τουλάχιστον ένα 
διπλό βαθύ σύστημα νεροχυτών ή ένας βαθύς νεροχύτης 
και πλυντήριο. 

δ. Χώρος αποθήκης ετοίμων προϊόντων: Όταν η απο¬ 
θήκευση αφορά συσκευασμένα τρόφιμα (αποθήκη 
μονάδας επεξεργασίας και συσκευασίας τροφίμων) οι 
απαιτήσεις είναι οι ίδιες με αυτές που περιγράφονται στις 
αποθήκες. Σε κάθε άλλη περίπτωση στον χώρο αυτό θα 
υπάρχουν ράφια, κλειστές προθήκες και ψυκτικοί θάλα¬ 
μοι όπου αυτοί απαιτούνται. 

Αν από το διάγραμμα ροής προβλέπεται θερμή διατή¬ 
ρηση των τροφίμων μέχρι την διάθεση στον πελάτη τότε 
θα πρέπει να υπάρχει επαρκής υποδομή αποτελούμενη 
από θερμοθαλάμους, ή άλλη θερμαινόμενη συσκευή. 
Αυτές οι συσκευές θα πρέπει να έχουν ικανότητα συ¬ 
νεχούς διατήρησης του εσωτερικού των τροφίμων σε 
θερμοκρασία ανώτερη των 60° € ανάλογα με το είδος 


του τροφίμου, ο αριθμός και η χωρητικότητά τους θα 
είναι ανάλογης δυναμικότητας. 

Οι χώροι, τα μέσα και οι συσκευές αποθήκευσης τελι¬ 
κών προϊόντων θα είναι διαφορετικά από τους χώρους 
αποθήκευσης πρώτων και ενδιάμεσων υλών. 

Θα πρέπει να λαμβάνονται μέτρα για τον αερισμό και 
τον φωτισμό του χώρου με μηχανολογικό εξοπλισμό, 
όπου απαιτείται ώστε να εξασφαλίζονται σταθερές συν¬ 
θήκες θερμοκρασίας και υγρασίας, κατάλληλες για τα 
παραγόμενα προϊόντα. 

ε. Χώρος διάθεσης ή διανομής ετοίμων προϊόντων. 

Στο χώρο αυτό θα υπάρχουν ράφια, κλειστές προθήκες 
ή ψυκτικοί θάλαμοι όπου απαιτείται και γενικά θα λαμβά- 
νονται όλα τα κατάλληλα μέτρα ώστε να εξασφαλίζεται η 
ασφάλεια και η ποιότητα των προς διάθεση προϊόντων. 

2) Εξοπλισμός 

Οι επιχειρήσεις του παρόντος άρθρου πρέπει να δι¬ 
αθέτουν τον απαραίτητο εξοπλισμό και τα απαραίτητα 
σκεύη για την επεξεργασία των τροφίμων σύμφωνα με 
τις ισχύουσες διατάξεις. 

Ο χρησιμοποιούμενος εξοπλισμός πρέπει να επιλέγε¬ 
ται, εκτός των άλλων και με βάση τη δυνατότητα εύκολου 
καθαρισμού και τη δυνατότητα απολύμανσης με χημικές 
ή άλλες φυσικές μεθόδους. 

Τα υλικά που χρησιμοποιούνται για τον εξοπλισμό πρέ¬ 
πει να πληρούν τις απαιτήσεις του Κώδικα Τροφίμων και 
Ποτών. Η χρήση ξύλινου εξοπλισμού δεν είναι αποδεκτή 
εντός των χώρων επεξεργασίας τροφίμων. Στους υπό¬ 
λοιπους χώρους η χρήση ξύλου πρέπει να περιορίζεται 
στο απολύτως αναγκαίο. 

Οι χρησιμοποιούμενες παλέτες, πρέπει να είναι από 
υλικό ανθεκτικό, λείο και αδιαπότιστο και πρέπει να δι¬ 
ατηρούνται καθαρές και σε καλή κατάσταση. 

Η χρήση γυάλινου εξοπλισμού στους χώρους επεξερ¬ 
γασίας και αποθήκευσης τροφίμων πρέπει να αποφεύγε¬ 
ται εκτός αν πρόκειται για ύαλο ανθεκτικό στη θραύση. 

Τα ράφια και τα ντουλάπια σε όλους τους χώρους 
πρέπει να μην οξειδώνονται, να είναι ανθεκτικά στην 
υγρασία και να καθαρίζονται εύκολα. 

Τα θερμόμετρα και όπου απαιτείται τα υγρασιόμετρα 
σε όλο τον εξοπλισμό (ψυγεία, καταψύκτες, θάλαμοι, 
θερμοθάλαμοι, κ.λπ.) θα έχουν το απαιτούμενο εύρος 
μέτρησης και την απαιτούμενη ακρίβεια, σύμφωνα με 
τις κείμενες διατάξεις. 

Η διαδικασία καθαρισμού και απολύμανσης των χώ¬ 
ρων παρασκευής και του εξοπλισμού πρέπει να γίνεται 
με κατάλληλο τρόπο ώστε να εξασφαλίζεται ο αποτελε¬ 
σματικός καθαρισμός και η απολύμανση. 

Τα απορρίμματα θα φυλάσσονται προσωρινά σε ειδικά 
δοχεία επαρκούς χωρητικότητας από κατάλληλο υλικό, 
ώστε να καθαρίζονται και να απολυμαίνονται αποτελε¬ 
σματικά. 

Το κάλυμμα των δοχείων θα είναι στεγανό και θα ανοί¬ 
γει με ποδοκίνητο μηχανισμό. 

Β. Επιχειρήσεις συσκευασίας 

Στις επιχειρήσεις αυτές θα υπάρχουν οι χώροι των επι¬ 
χειρήσεων παρασκευής, εκτόςτου χώρου παρασκευής - 

επεξεργασίας, ο οποίος αντικαθίσταται με τον χώρο 
συσκευασίας επαρκών διαστάσεων. Σε αυτόν τον χώρο 
θα υπάρχει επαρκής και κατάλληλος εξοπλισμός που 
θα αποτυπώνεται στο διάγραμμα ροής. Τα υλικά που 
χρησιμοποιούνται για την πρώτη και τη δεύτερη συσκευ- 
ασία δεν πρέπει να αποτελούν πηγή μόλυνσης και πρέπει 
να αποθηκεύονται με τρόπο που να μην εκτίθενται σε 
κίνδυνο μόλυνσης και να πληρούν τις απαιτήσεις του 
Κώδικα Τροφίμων και Ποτών. 

Όσα υλικά συσκευασίας επαναχρησιμοποιούνται για 
τρόφιμα πρέπει να καθαρίζονται και να απολυμαίνονται 
μετά από κάθε χρήση και να φυλάσσονται σε κλειστές 
προθήκες μέχρι την επόμενη χρήση τους. 

Τέλος ο αριθμός των αποδυτηρίων και αποχωρητη¬ 
ρίων αυτής της κατηγορίας επιχειρήσεων περιγράφεται 
στο άρθρο 5 της παρούσας. 

ΕΠΙΧΕΙΡΗΣΕΙΣ ΑΡΤΟΠΟΙΗΤΙΚΗΣ ΝΟΜΟΘΕΣΙΑΣ 

Σε αυτή την κατηγορία συμπεριλαμβάνονται όλες οι 
επιχειρήσεις που παρασκευάζουν και πωλούν τα προ- 
βλεπόμενα τρόφιμα από την Αρτοποιητική Νομοθεσία 
και οι εγκαταστάσεις περάτωσης έψησης, εκτός των 
πρατηρίων άρτου που υπάγονται στην κατηγορία Επι¬ 
χειρήσεις λιανικού εμπορίου. 

Οι ανωτέρω επιχειρήσεις υπάγονται στην αρτοποιητι- 
κή Νομοθεσία όπως κάθε φορά ισχύει καθώς επίσης και 
στους γενικούς όρους της παρούσας. 

Άρθρο12 

ΚΑΤΗΓΟΡΙΑ II 

ΔΙΑΝΟΜΕΙΣ ΚΑΙ ΜΕΤΑΦΟΡΕΙΣ 

1) Αποθήκευση -Χονδρική πώληση τροφίμων και ποτών 

Οι επιχειρήσεις αυτές πρέπει να τηρούν τους όρους 
υγιεινής που απαιτούνται για τον τομέα δραστηριότητας 
και το είδος του τροφίμου που διαχειρίζονται, σύμφωνα 
με τον Ε.Κ 852/2004. 

Ειδικότερα: 

Τα δάπεδα οι τοίχοι και η οροφή να είναι ανθεκτικά 
και να διατηρούνται σε καλή κατάσταση. 

Οι ράμπες φόρτωσης να είναι από κατάλληλα υλικά, 
προφυλαγμένες από τις καιρικές συνθήκες. 

Οταν τα αποθηκευόμενα τρόφιμα και ποτά απαιτούν 
ειδικές συνθήκες αποθήκευσης (ψύξη, κατάψυξη) θα 
διαθέτουν επαρκή εξοπλισμό και μέσα επιτήρησης των 
συνθηκών αποθήκευσης. 

Τα τρόφιμα και ποτά να προφυλάσσονται από τρωκτι¬ 
κά, έντομα ή άλλα ζώα οικόσιτα ή μη. 

Επιτρέπεται η αποθήκευση στους χώρους των επι¬ 
χειρήσεων της κατηγορίας αυτής και άλλων προϊόντων 
μη εδώδιμων υπό την προϋπόθεση ότι διασφαλίζεται η 
αποφυγή επιμόλυνσης. Οι χώροι να μπορούν να καθα¬ 
ρίζονται εύκολα και αποτελεσματικά. 

Σε κάθε περίπτωση δεν επιτρέπεται η αποθήκευση 
τροφίμων και ποτών με καύσιμα, χημικά, γεωργικά φάρ¬ 
μακα. 

Ο αριθμός των αποδυτηρίων και αποχωρητηρίων 
αυτής της κατηγορίας επιχειρήσεων περιγράφεται στο 
άρθρο 5 της παρούσας. 


Στο αρχείο «πρώτων υλών και προμηθευτών» να τη¬ 
ρείται και αρχείο ιχνηλασιμότητας των διατεθειμένων 
προϊόντων. 

Να υπάρχει ιδιαίτερος χώρος αποθήκευσης των προς 
επιστροφή προϊόντων με την ανάλογη σήμανση. 

Οι επιχειρήσεις του παρόντος άρθρου μπορούν να 
διαθέτουν λιανικώς ορισμένες ποσότητες τροφίμων 
και ποτών εφόσον για το σκοπό αυτό δεν απαιτείται 
επιπλέον συγκρότηση και εξοπλισμός τηρουμένων των 
ισχυουσών αγορανομικών διατάξεων. 

2) Οχήματα μεταφοράς τροφίμων και ποτών. 

Τα οχήματα μεταφοράς ανήκουν είτε σε επιχειρήσεις 
τροφίμων και ποτών, είτε σε ιδιώτη διανομέα για τη με¬ 
ταφορά τροφίμων και ποτών. 

Για τη χορήγηση βεβαίωσης υγειονομικής καταλληλό¬ 
τητας στη πρώτη περίπτωση απαιτείται μεταξύ άλλων η 
υποβολή παραστατικού στοιχείου νόμιμης λειτουργίας 
της επιχείρησης. 

Οι χώροι των οχημάτων και οι περιέκτες που χρησι¬ 
μοποιούνται για τη μεταφορά τροφίμων πρέπει να είναι 
άρτιοι, καθαροί και κατάλληλοι για τα τρόφιμα που θα 
μεταφέρονται. 

Οι επιφάνειες θα πρέπει να είναι ανθεκτικές για τα 
μεταφερόμενα φορτία και όταν απαιτείται να είναι πλε- 
νόμενες και ανθεκτικές στα χρησιμοποιούμενα απορρυ¬ 
παντικά και απολυμαντικά σκευάσματα. 

Τα οχήματα και οι περιέκτες που προορίζονται για 
μεταφορά τροφίμων συνιστάται να είναι μόνο για αυτή 
τη χρήση. 

Αν μαζί με τα τρόφιμα μεταφέρονται και άλλα είδη, 
θα υπάρχει απομονωμένος χώρος για την αποθήκευση 
τους και σε καμία περίπτωση δεν θα μεταφέρονται είδη 
που μπορεί να επηρεάσουν τα τρόφιμα. 

Πριν τη φόρτωση των τροφίμων θα προηγείται υπο¬ 
χρεωτικά καθαρισμός και απολύμανση όταν: 

■ Τα είδη τροφίμων που είχαν προηγουμένως μετα¬ 
φερθεί μπορεί να επιμολύνουν το νέο φορτίο τροφίμων. 

• Έχει προηγηθεί μεταφορά μη τροφίμων, εφόσον αυτό 
μπορεί να προκαλέσει επιμόλυνσή του προς μεταφορά 
φορτίου. 

• Ο χώρος ή ο περιέκτης είναι ακάθαρτος και χρειάζεται 
να γίνει καθαρισμός. 

Τα τρόφιμα θα μεταφέρονται κατά τρόπο ώστε να μην 
επιμολύνονται ή υποβαθμίζονται από εξωγενείς παρά¬ 
γοντες (περιβάλλον). 

Οταν πρέπει να διατηρείται η αλυσίδα ψύξης και όταν 
μεταφέρονται ζεστά τρόφιμα, τα οχήματα ή οι περιέκτες 
θα πρέπει να εξασφαλίζουν τις απαιτούμενες συνθήκες 
με κατάλληλο τρόπο (αυτοδύναμο ψυκτικό μηχάνημα, 
κρυογονική ψύξη, ισοθερμική επένδυση, κ.λπ.) ανάλογα 
με τον προβλεπόμενο χρόνο μεταφοράς και το είδος 
των τροφίμων. 

Ο ενδιαφερόμενος υποβάλλει αίτηση για έκδοση βε¬ 
βαίωσης υγειονομικής καταλληλότητας στην Υγειονο¬ 
μική Υπηρεσία της Περιφερειακής Ενότητας που ανήκει 
η Δ/νση Μεταφορών όπου θα γίνεται ή ταξινόμηση ή η 
έκδοση άδειας κυκλοφορίας του οχήματος. 

Άρθρο 13 

ΚΑΤΗΓΟΡΙΑ III 

ΕΠΙΧΕΙΡΗΣΕΙΣ ΛΙΑΝΙΚΟΥ ΕΜΠΟΡΙΟΥ 

1. Επιχειρήσεις λιανικής διάθεσης τροφίμων και ποτών 

Οι χώροι όπου στεγάζονται, οι επιχειρήσεις της παρού¬ 
σας παραγράφου, όπως αυτές ορίζονται στο άρθρο 2 
της παρούσας απόφασης πρέπει να τηρούν τους όρους 
υγιεινής που απαιτούνται για τον τομέα δραστηριότητας 
και το είδος του τροφίμου που διαχειρίζονται. 

Πέραν των γενικών απαιτήσεων όπωςπεριγράφονται 
στην παρούσα και αναφέρονται στο ΠΑΡΑΡΤΗΜΑ II του 
Ε.Κ 852/2004 πρέπει να εξασφαλίζονται τα παρακάτω: 

α) Να υπάρχει επάρκεια χώρων και σχεδιασμός ανά¬ 
λογα με τα διατιθέμενα τρόφιμα και ποτά ώστε να δια¬ 
σφαλίζεται η υγιεινή και ασφάλεια των τροφίμων και να 
αποφεύγεται η διασταυρούμενη επιμόλυνση. 

β) Ο εξοπλισμός των ανωτέρω επιχειρήσεων να είναι 
ανάλογοςτης δραστηριότητας αυτών και ειδικότερα θα 
πρέπει να διαθέτουν: 

■ Ψυκτικούς θαλάμους ανάλογης δυναμικότητας, οι 
οποίοι να φέρουν κατάλληλα υλικά επένδυσης και δά¬ 
πεδα με δυνατότητα καθαρισμού και αποστράγγισης 
καταγραφικά μηχανήματα θερμοκρασίαςγιατα ευαλοί- 
ωτα προϊόντα. 

• Πάγκους εργασίας, επιφάνειες κοπής, σκεύη κ.λπ. 
ανάλογα με τα πωλούμενα είδη κατασκευασμένα από 
κατάλληλα υλικά που να μπορούν να καθαρίζονται και 
να απολυμαίνονται ευχερώς. 

• Μηχανικό εξοπλισμό (μηχανές κοπής κιμά, αλλαντι¬ 
κών, τυριών κ.λπ.) ανάλογα με τη δραστηριότητα. 

• Μηχανές έψησης όπου απαιτούνται. 

• Προθήκες έκθεσης προϊόντων προς πώληση κατα¬ 
σκευασμένες από κατάλληλα υλικά. 

■ Κατάλληλο εξοπλισμό για το πλύσιμο των σκευών, 
των εργαλείων με κατάλληλη σήμανση. 

• Νιπτήρες για το πλύσιμο των τροφίμων και το πλύσι¬ 
μο χεριών με ανάλογη σήμανση. 

• Συνεχή παροχή ζεστού και κρύου νερού. 

γ) Τήρηση των ορθών συνθηκών αποθήκευσης. 

Οι επιχειρήσεις του παρόντος άρθρου, όταν δεν είναι 
μικτές με άλλες κατηγορίες επιχειρήσεων, μπορούν να 
διαθέτουν τρόφιμα, είτε χωρίς καθόλου επεξεργασία 
αυτών ή κατόπιν επεξεργασίας. 

Η επεξεργασία δεν πρέπει να μεταβάλλει τους βασι¬ 
κούς χαρακτήρες του εμπορευόμενου προϊόντος, επι¬ 
τρέπεται ο καθαρισμός/τεμαχισμός, κρέατος και παρα¬ 
σκευή κιμά, ο εκσπλαχνισμός/η απολέπιση, ιχθύων και 
καθάρισμα αλιευμάτων, η άλεση και η φρύξη του καφέ, 
η κοπή ή όχι και απλή συσκευασία, κλπ. 

Εξαίρεση μπορεί να αποτελούν διεργασίες του εργα¬ 
στηρίου του κρεοπωλείου που προβλέπονται από πα¬ 
ράλληλες διατάξεις. 

Επιτρέπεται η διάθεση συσκευασμένων - τυποποιη¬ 
μένων νωπών ή κατεψυγμένων κρεάτων, κρεατοσκευα¬ 
σμάτων, ψαριών και άλλων αλιευμάτων, τα οποία θα είναι 
τοποθετημένα σε κατάλληλα ψυγεία στους χώρους των 
τροφίμων χωρίς την υποχρέωση ύπαρξης και λειτουργί¬ 


ας κρεοπωλείου ή ιχθυοπωλείου. Οι εγκαταστάσεις του 
κρεοπωλείου και του ιχθυοπωλείου θα βρίσκονται σε 
ξεχωριστό ή νοητά διαχωρισμένο χώρο. 

Στις επιχειρήσεις λιανικής διάθεσης τροφίμων και 
ποτών δύναται να λειτουργήσει τμήμα έψησης προπα- 
ρασκευασμένων - προμαγειρευμένων φαγητών και κο¬ 
τόπουλων με λιανική διάθεση αυτών. Για τη λειτουργία 
του ανωτέρω τμήματος πρέπει να υπάρχουν: 

• Πάγκοι εργασίας, επιφάνειες κοπής, σκεύη κ.λπ. ανά¬ 
λογα με τα πωλούμενα είδη, από κατάλληλα υλικά που 
θα μπορούν να καθαρίζονται και να απολυμαίνονται 
ευχερώς. 

• Μηχανές έψησης. 

• Προθήκες έκθεσης προς πώληση από κατάλληλα 
υλικά. 

■ Κατάλληλος εξοπλισμός για το πλύσιμο των εργα¬ 
λείων και χεριών. 

• Συνεχής παροχή ζεστού και κρύου νερού. 

Για τα προμαγειρευμένα και μαγειρεμένα τρόφιμα στις 
εγκαταστάσεις αυτοεξυπηρέτησης το σύστημα σερβι¬ 
ρίσματος πρέπει να είναι τέτοιο, ώστε οι τροφές που 
προσφέρονται να προστατεύονται από την άμεση μό¬ 
λυνση που θα μπορούσε να προκύψει από την εγγύτητα 
ή την δράση του καταναλωτή. Ειδικότερα για προϊόντα 
συσκευασμένα που προσφέρονται σε θερμαινόμενες 
βιτρίνες αυτοεξυπηρέτησης (θερμοθαλάμους) δύναται 
να γίνει χρήση αυτών εφόσον τηρείται η επιθυμητή θερ¬ 
μοκρασία συντήρησης των προς διάθεση προϊόντων. 

Η εσωτερική θερμοκρασία των τροφίμων θα πρέπει 
να είναι είτε κάτω των 4 ° 6 ή πάνω από 60 ° €, αναλόγως 
της φύσεως του τροφίμου (διατήρηση εν ψυχρώ ή εν 
θερμώ). 

Επιτρέπεται η πώληση άρτου, αρτοσκευασμάτων και 
αρτοπαρασκευασμάτων στις επιχειρήσεις λιανικής διά¬ 
θεσης τροφίμων. 

Όλα τα πρατήρια άρτου λειτουργούν σύμφωνα με τις 
διατάξεις της αρτοποιητικής νομοθεσίας. 

Οι επιχειρήσεις που διαθέτουν εγκατάσταση περά- 
τωσης έψησης πρέπει να πληρούν τις απαιτήσεις της 
αρτοποιητικής νομοθεσίας. 

Στην περίπτωση που οι επιχειρήσεις του παρόντος 
άρθρου λειτουργούν ως μικτές με επιχειρήσεις μαζικής 
εστίασης όπου προετοιμάζουν, μαγειρεύουν και διαθέ¬ 
τουν τρόφιμα για κατ'οίκον κατανάλωση ή επιτόπου, αν 
διαθέτουν και χώρο εξυπηρέτησης καθήμενων πελατών, 
θα πρέπει να πληρούν τους γενικούς και τους ειδικούς 
υγειονομικούς όρους που ορίζονται στις διατάξεις της 
παρούσης. 

Όλες οι δραστηριότητες των επιχειρήσεων λιανικής 
διάθεσης τροφίμων και ποτών θα αποτυπώνονται στο 
διάγραμμα ροής της επιχείρησης. 

Τα καταστήματα λιανικής πώλησης τροφίμων και πο¬ 
τών επιτρέπεται να επεξεργάζονται, να συσκευάζουν 
και να τυποποιούν τα τρόφιμα και ποτά σε μικρότερες 
συσκευασίες στα καταστήματα τους και να τα διαθέτουν 
προς πώληση: π.χ. κοπή και απλή συσκευασία των τροφί¬ 
μων και ποτών (τυροκομικά προϊόντα,αλλαντικά, κρασί, 

κ.λπ.) στην οποία συσκευασία θα υπάρχει η απαιτούμενη 
σήμανση (ημερομηνία συσκευασίας, συνθήκες διατήρη¬ 
σης, ημερομηνία λήξης κ.λπ.) και η όλη διαδικασία θα 
διασφαλίζει την υγιεινή και ασφάλεια αυτών. 

Οι παραπάνω διεργασίες αφορούν σε τρόφιμα που 
είναι συσκευασμένα σε απλές συσκευασίες και εφόσον 
δεν προβλέπεται από άλλες διατάξεις η λήψη ειδικής 
άδειας (π.χ. κωδικός αριθμός Ευρωπαϊκής Ένωσης). Για 
τις περιπτώσεις που δεν προβλέπεται ειδική άδεια, η 
διαδικασία συσκευασίας τροφίμων σε μικρότερες συ¬ 
σκευασίες, κατόπιν επεξεργασίας ή μη, δεν μπορεί να 
τύχει εφαρμογής σε τρόφιμα που είναι συσκευασμένα σε 
ειδικές συσκευασίες π.χ. κενού αέρος, τροποποιημένης 
ατμόσφαιρας κ.τ.λ. καθώς επίσης και σε τρόφιμα που 
έχουν παστεριωθεί ή αποστειρωθεί μετά τη συσκευα¬ 
σία (π.χ. κονσέρβες). Οι επιχειρήσεις που συσκευάζουν 
κατόπιν επεξεργασίας ή μη τρόφιμα, υποχρεούνται για 
την έκδοση των απαιτούμενων αδειών όταν αυτό προ- 
βλέπεται από άλλες διατάξεις. 

Επιτρέπεται η επεξεργασία προϊόντων στο αντίστοιχο 
τμήμα (π.χ. στύψιμο φρούτων για παραγωγή φρέσκου 
χυμού, στο τμήμα του οπωροπωλείου) με την προϋπό¬ 
θεση ύπαρξης κατάλληλου χώρου και εξοπλισμού. 

Στην περίπτωση όπου η διάθεση αφορά χύμα τρόφι¬ 
μα ή ποτά τα οποία είναι υψηλής επικινδυνότητας και 
για την τοποθέτηση και τη διάθεσή τους απαιτούνται 
ιδιαίτεροι χειρισμοί θα πρέπει να εφαρμόζονται οι κα¬ 
νόνες ορθής πρακτικής υγιεινής από το προσωπικό της 
επιχείρησης. 

Απαγορεύεται η έκθεση των ανωτέρω ειδών έξω από 
την οικοδομική γραμμή του κτιρίου, στην πρασιά ή στο 
πεζοδρόμιο, με εξαίρεση τα κηπευτικά και τα φρούτα, 
τα οποία μπορεί να εκθέτονται έξω από την επιχείρηση, 
εφόσον η επιχείρηση έχει δικαίωμα χρήσης, ο χώρος 
είναι κατάλληλα προστατευόμενος και τούτο δεν έρχεται 
σε αντίθεση με άλλες διατάξεις. 

Στις επιχειρήσεις λιανικής πώλησης μπορούν να συ¬ 
νυπάρχουν σε ξεχωριστό, νοητά διαχωρισμένο χώρο, 
άλλα, άσχετα με τα τρόφιμα είδη και αντιστρόφως, εφ' 
όσον υπάρχει επαρκής χώρος και αποδεικνύεται ότι 
λαμβάνονται τα απαιτούμενα μέτρα για αποφυγή δια¬ 
σταυρούμενης επιμόλυνσης. 

2. Μηχανήματα αυτόματης παρασκευής - διάθεσης 
τροφίμων και ποτών 

Μηχανήματα αυτόματης παρασκευής-πώλησηςτρο¬ 
φίμων ή/και ποτών είναι τα μηχανήματα τα οποία μπο¬ 
ρούν να συντηρούν στις ενδεικνυόμενες κατά περίπτω¬ 
ση συνθήκες (προσυσκευασμένα) ή/και να αναμιγνύουν 
και να διαθέτουν τα ανωτέρω με εντολή που δίδεται από 
τον πελάτη με κέρμα ή άλλο τρόπο(σύστημα πληρωμής 
π.χ. πιστωτική κάρτα, κ.λπ.). 

Τα ανωτέρω μηχανήματα τοποθετούνται σε δημόσι¬ 
ους ανοικτούς ή στεγασμένους χώρους (π.χ. έμπροσθεν 
επιχειρήσεων που λειτουργούν νομίμως, σταθμούς, 
χώρους αναμονής κ.λπ. ή ιδιωτικούς χώρους (π.χ. κατα¬ 
στήματα, γραφεία, κ.λπ.), εκπαιδευτικούς οργανισμούς, 
νοσοκομεία, χώρους υποδοχής κοινού για υπηρεσίες ή 


χώρους δημοσίων θεαμάτων με μακροχρόνια παραμονή 
κοινού. 

Α. Οι προϋποθέσεις του προς εγκατάσταση χώρου 
είναι οι εξής: 

■ Να διασφαλίζει συνεχή παροχή ηλεκτρικής ισχύος 
και νερού ανθρώπινης κατανάλωσης όταν απαιτείται 
από το τρόφιμο που διατίθεται μέσω των μηχανημάτων. 

• Να προστατεύεται επαρκώς από την έκθεση σε και¬ 
ρικές συνθήκες. 

• Να μην στεγάζεται σε χώρους όπου λόγω της φύσεως 
της εκτελουμένης σε αυτούς εργασία, δεν είναι δυνατό 
να τηρηθεί η απαιτούμενη καθαριότητα ή παράγονται 
αέρια,ατμοί, σκόνη (π.χ. διάδρομοι αποχωρητηρίων, σι¬ 
δηρουργεία, βαφεία,καθαριστήρια κ.λπ.). 

Β. Οι επιχειρήσεις ή μεμονωμένοι ιδιώτες που εκμεταλ¬ 
λεύονται αυτόματους πωλητέςτροφίμων ή ροφημάτων 
κάθε κατηγορίας πρέπει να τηρούν τις παρακάτω προ¬ 
ϋποθέσεις: 

• Να διαθέτουν μέσω των αυτόματων πωλητών κατάλ¬ 
ληλα τρόφιμα ή να τους ανατροφοδοτούν με πρώτες 
ύλες κατάλληλες για την παρασκευή ροφημάτων ή και 
τροφίμων. 

■ Να διαθέτουν κατάλληλες εγκαταστάσεις αποθή¬ 
κευσης των υλικών ανατροφοδοσίας με τις απαραίτη¬ 
τες πρώτες ύλες ή έτοιμα ροφήματα ή τρόφιμα ή να 
προέρχονται από νομίμως λειτουργούσες επιχειρήσεις 
τροφίμων και ποτών. 

• Ναεγγυώνταιτη σωστή λειτουργία τους (διατήρηση, 
ψύξη ή θέρμανση) ώστε το τελικώς διατιθέμενο τρόφιμο 
ή ποτό να πληροί τους προβλεπόμενους όρους υγιεινής 
και ασφάλειας για την κατηγορία του. 

• Να συντηρούν, να καθαρίζουν και να απολυμαίνουν 
τους διαχειριζόμενους αυτομάτους πωλητές. 

• Να αποδεικνύουν την επαρκή εκπαίδευση των ιδίων 
ή του απασχολούμενου προς τούτο προσωπικού που θα 
διαθέτει απαραίτητα πιστοποιητικό υγείας. 

• Να εξασφαλίζουν την τήρηση των απαραίτητων αρ¬ 
χείων. 

• Να εξασφαλίζουν τη σύμφωνη γνώμη του φορέα ή 
του υπεύθυνου του χώρου όπου τοποθετείται το μηχά¬ 
νημα και ο οποίος υποχρεούται να τηρεί τους όρους που 
περιγράφονται στο σημείο Α της παρούσας παραγράφου 
και να διευκολύνουν τα κλιμάκια ελέγχου των αρμοδίων 
υπηρεσιών. 

Όλα τα μηχανήματα αυτόματης πώλησης τροφίμων και 
ποτών πρέπει να φέρουν κατάλληλη μεταλλική πλάκα, σε 
εμφανές σημείο, με χαραγμένο το ονοματεπώνυμο του 
κατόχου (υγειονομικά υπευθύνου) με πλήρη στοιχεία 
(τον αριθμό της άδειας του, διεύθυνση έδρας επιχείρη¬ 
σης, τηλέφωνο επικοινωνίας) για άμεση πρόσβαση σε 
περίπτωση ελέγχου από τις αρμόδιες ελεγκτικές αρχές. 

Για τον κάθε αυτόματο πωλητή θα γνωστοποιείται ο 
χώρος εγκατάστασής του, κατά τα οριζόμενα στο άρθρο 
10 της κοινής υπουργικής απόφασης 16228/2017. 

Μεταξύ των απαραίτητων δικαιολογητικών συμπερι- 
λαμβάνονται: 

α. Δήλωση συμμόρφωσης Ε.Κ (6Ε) από πιστοποιημένη 
εταιρεία. 

β. Βεβαίωση πιστοποίησης του αρμόδιου φορέα της 
χώρας προέλευσης για το συγκεκριμένο μηχάνημα ή της 
εταιρείας κατασκευής του συγκεκριμένου μηχανήματος. 

γ. Βεβαίωση των κατασκευαστών για την πιστότητα 
των μηχανημάτων αυτόματης πώλησης ως προς τις βα¬ 
σικές απαιτήσεις για την προσφορά τροφίμων και ποτών. 

3. ΠΩΛΗΣΗ ΤΡΟΦΙΜΩΝ ΚΑΙ ΠΟΤΩΝ ΜΕΣΩ ΗΛΕΚΤΡΟ¬ 
ΝΙΚΟΥ ΕΜΠΟΡΙΟΥ 

Επιτρέπεται η πώληση τροφίμων και ποτών μέσω ηλε¬ 
κτρονικού εμπορίου εφόσον αυτά προέρχονται από νο- 
μίμως λειτουργούσες επιχειρήσεις. 

Σε περίπτωση που διαθέτουν χώρους παρασκευής ή 
αποθήκευσης ή οχήματα μεταφοράς και πώλησης πρέ¬ 
πει να γνωστοποιούνται σύμφωνα με τα προβλεπόμενα 
της παρούσας. 

Εφ' όσον το απασχολούμενο προσωπικό έρχεται σε 
επαφή με τα τρόφιμα πρέπει να διαθέτει εκπαίδευση και 
πιστοποιητικό υγείας σύμφωνα με τα οριζόμενα στην 
παρούσα. 

Η διάθεση των τροφίμων αυτών να γίνεται σε περιέ¬ 
κτες που συμμορφώνονται με τις κείμενες εθνικές και 
κοινοτικές διατάξεις. 

4. ΕΠΙΧΕΙΡΗΣΕΙΣ ΠΩΛΗΣΗΣ ΤΡΟΦΙΜΩΝ ΚΑΙ ΠΟΤΩΝ 
ΕΠΙ ΑΥΤΟΚΙΝΗΤΩΝ 

Οι επιχειρήσεις αυτές υπόκεινται και στις διατάξεις των 
νόμων περί πλανόδιου - στάσιμου υπαίθριου εμπορίου. 
Τα οχήματα πώλησης τροφίμων ή /και ποτών μπορούν 
μόνο να εμπορεύονται τρόφιμα και ποτά χωρίς να γί¬ 
νεται οποιαδήποτε μορφή επεξεργασίας τους επί του 
αυτοκινήτου. 

Παράλληλα με τα τρόφιμα και τα ποτά μπορεί να γί¬ 
νεται εμπορία και άλλων προϊόντων μη υγειονομικού 
ενδιαφέροντος εφόσον διασφαλίζεται από τον υπεύθυνο 
η υγιεινή και η ασφάλεια των τροφίμων. 

Τα οχήματα πρέπει να έχουν τις κατάλληλες διαστάσεις 
και τον κατάλληλο εξοπλισμό ώστε να διασφαλίζεται η 
ασφαλής μεταφορά και διάθεση τροφίμων. 

Το όχημα να είναι κατασκευασμένο από κατάλληλο 
υλικό, αδιαπότιστο, το οποίο επιδέχεται καθαρισμού 
και απολύμανσης ώστε να διασφαλίζεται η υγιεινή και 
ασφάλεια των τροφίμων και ποτών, η προστασία από τις 
καιρικές συνθήκες και να εμποδίζεται η αερομεταφερό- 
μενη επιμόλυνση. 

Τα εσωτερικά τοιχώματα των οχημάτων μεταφοράς ή 
των περιεκτών θα πρέπει να είναι λεία για να καθαρίζο¬ 
νται και να απολυμαίνονται εύκολα. 

Το δάπεδο του οχήματος θα είναι από υλικό που δεν 
θα γλιστρά, δε θα παρουσιάζει φθορές ή ασυνέχειες και 
θα καθαρίζεται εύκολα. 

Τα οχήματα μεταφοράς ή και οι περιέκτες θα πρέπει 
να διατηρούνται καθαρά και σε καλή κατάσταση, να 
συντηρούνται και να αντικαθίστανται όταν χρειάζεται. 

Κατά τη μεταφορά θα πρέπει να εφαρμόζονται οι κα¬ 
νόνες ορθής υγιεινής πρακτικής και ατομικής υγιεινής. 


Για την πώληση ευαλλοίωτων προϊόντων ο χώρος των 
τροφίμων θα φέρει αυτοδύναμο σύστημα ψύξης ώστε 
να καθίσταται εφικτή η διατήρηση των τροφίμων στην 
κατάλληλη θερμοκρασία. 

Για την καταγραφή της θερμοκρασίας σε περίπτωση 
που μεταφέρονται ευαλλοίωτα τρόφιμα θα υπάρχουν 
καταγραφικά θερμόμετρα. 

5. ΠΕΡΙΠΤΕΡΑ 

Στην άδεια πώλησης η οποία χορηγείται από τις κατά 
τόπους Δ/νσεις Υγείας των Π.Ε. αναγράφονται τα προς 
πώληση τυποποιημένα τρόφιμα και ποτά, όπως προϊό¬ 
ντα σοκολατοποιίας, καραμελοποιίας, μπισκοτοποιίας, 
εγκυτιωμένα ή εμφιαλωμένα αναψυκτικά και ποτά, εμ¬ 
φιαλωμένα νερά, χυμοί, τυποποιημένα γαλακτοκομικά 
(πλην τυροκομικών), ζελέ, τυποποιημένα σάντουιτς, πα¬ 
γωτά και συσκευασμένος καφές, γαριδάκια, πατατάκια 
και τα όμοια. 

Επίσης επιτρέπεται η πώληση τοπικών τυποποιημένων 
προϊόντων, πλην ζωικών σύμφωνα μετά οριζόμενα στην 
ισχύουσα νομοθεσία. 

Για την χορήγηση της άδειας πώληση τροφίμων και 
ποτών ο ενδιαφερόμενος θα υποβάλλει στην οικεία Υγει¬ 
ονομική Υπηρεσία, αίτηση στην οποία θα επισυνάπτει: 

ί) Αντίγραφο της άδειας του περιπτέρου και αν πρόκει¬ 
ται για μισθωμένο περίπτερο και αντίγραφο της απόφα¬ 
σης του οικείου δήμου για το δικαίωμα μισθώσεως του. 

Μ) Σχεδιάγραμμα του χώρου που παραχωρείται από 
τον δήμο με τη θέση των ψυκτικών θαλάμων (ψυγεία- 
καταψύκτες),των προθηκών έκθεσης των προς πώληση 
ειδών και του περιπτέρου. 

Η εγκατάσταση ψυκτικών θαλάμων και προθηκών έκ¬ 
θεσης προς πώληση θα γίνεται έξω από το περίπτερο 
εντός της επιφάνειας που παραχωρεί ο οικείος δήμος για 
το σκοπό αυτό και υπό την προϋπόθεση ότι θα προστα¬ 
τεύονται με κατάλληλη τέντα από την έκθεση στον ήλιο, 
την σκόνη και από οποιαδήποτε ανθρώπινη ενέργεια 
που εγκυμονεί κινδύνους ασφάλειας και υγείας. 

Η συντήρηση των τροφίμων και ποτών που απαιτούν 
ψύξη θα γίνεται σε ξεχωριστά ράφια, ανά είδος, εντός 
του ψυγείου κατά τρόπο που να διασφαλίζεται η ψυκτική 
αλυσίδα του κάθε προϊόντος. 

Τήρηση σταθερής θερμοκρασίας για κάθε είδος σύμ¬ 
φωνα με τις οδηγίες του παρασκευαστή και η τεκμη¬ 
ρίωση αυτής σύμφωνα με τον Ευρωπαϊκό Κανονισμό 
852/2004 και τον Κώδικα Τροφίμων και Ποτών. 

• Η θερμοκρασία διατήρησηςτων προϊόντων σοκολά¬ 
τας είναι οι 12ο € -18ο Ζ. Τα προϊόντα αυτά κατά τους 
θερινούς μήνες θα πρέπει να διατηρούνται σε ψυγείο. 

• Η διατήρηση των παγωτών πρέπει να γίνεται σε κα¬ 
ταψύκτη υπό σταθερή θερμοκρασία στους -14° €. 

• Εντός του καταψύκτη των παγωτών απαγορεύεται η 
τοποθέτηση άλλων προϊόντων. 

•Το παστεριωμένο γάλα πρέπει να διατηρείται σε ψυ¬ 
γείο σε θερμοκρασία μικρότερη των 6° 6. 

• Τα εμφιαλωμένα νερά, οι εμφιαλωμένοι και εγκυτιω- 
μένοι χυμοί που δεν διατηρούνται σε ψυγείο θα πρέπει 
να τοποθετούνται σε σκιερό και δροσερό μέρος. 

Όλα τα τρόφιμα και ποτά θα πρέπει να προέρχονται 
από νομίμως λειτουργούσες επιχειρήσεις. Να εξασφαλί¬ 
ζεται η δυνατότητα πρόσβασης χρήσης αποχωρητηρίου 
για την διατήρηση υψηλού επιπέδου υγιεινής. Να υπάρ¬ 
χουν κατάλληλοι κάδοι απορριμμάτων. 

ΛΑΪΚΕΣ ΑΓΟΡΕΣ 

Λαϊκή Αγορά είναι ο χώρος άσκησης υπαίθριας ορ¬ 
γανωμένης αγοράς, σε συγκεκριμένο και καθορισμένο 
δημόσιο ή ιδιωτικό χώρο όπου οι αδειούχοι διαθέτουν 
τα προϊόντα που προσδιορίζονται με την εκάστοτε ισχύ- 
ουσα σχετική νομοθεσία του Υπουργείου Ανάπτυξης. 

Η χωροθέτηση, διαγράμμιση και ο ακριβής τόπος λει¬ 
τουργίας των λαϊκών αγορών καθώς επίσης και οι θέσεις 
των επαγγελματιών πωλητών ή παραγωγών πωλητών, 
γίνεται σύμφωνα με την σχετική ισχύουσα νομοθεσία. 

Οι ανωτέρω χώροι πρέπει να πληρούν τους ακόλου¬ 
θους υγειονομικούς όρους και προϋποθέσεις: 

• Να είναι ανοιχτοί και ικανής έκτασης απαραίτητα 
ασφαλτοστρωμένοι ή τσιμεντοστρωμένοι με ελαφρά κλί¬ 
ση για την απομάκρυνση των νερών της βροχής και της 
έκπλυσης του χώρου μετά το πέρας της λειτουργίας τους. 

• Να υπάρχουν σημεία υδροληψίας από το σύστημα 
υδρεύσεως και φρεάτιο υπονόμων. 

• Να διαθέτουν χημικά -βιολογικά αποχωρητήρια, που 
θα πληρούν τις απαιτήσεις της εκάστοτε ισχύουσας νο¬ 
μοθεσίας. 

• Ο χώρος της λαϊκής να χωρίζεται νοητά σε δύο τμή¬ 
ματα, ένα για την πώληση των τροφίμων και άλλο για 
την πώληση ειδών άσχετα με τα τρόφιμα. 

• Να διατηρείται καθαρός ο χρησιμοποιούμενος χώρος 
κατά τη διάρκεια λειτουργίας του. 

• Μετά τη λήξη της λειτουργίας της λαϊκής αγοράς, ο 
χώρος να καθαρίζεται και να πλένεται επιμελώς από το 
συνεργείο καθαριότητας της δημοτικής αρχής, το οποίο 
θα αποκομίζει και κάθε είδους απορρίμματα, που προ¬ 
ήλθαν από αυτήν. 

• Οι παραγωγοί-πωλητές και οι πωλητές πρέπει να τη¬ 
ρούν τις εθνικές και κοινοτικές διατάξεις για την ασφαλή 
διάθεση των προϊόντων τους. Ειδικότερα: 

•Τα προς πώληση είδη τροφίμων θα εκθέτονται πάνω 
σε ειδικούς πάγκους κάτω από κατάλληλες τέντες ή σε 
ειδικά οχήματα. 

• Τα τρόφιμα προκειμένου να διατεθούν (χύμα ή συ¬ 
σκευασμένα) τοποθετούνται σε κατάλληλους χώρους και 
προθήκες και σε ανάλογες θερμοκρασίες αναφορικά με 
τη φύση του κάθε προϊόντος. 

• Η συντήρηση των ευαλλοίωτων τροφίμων να γί¬ 
νεται σε ψυγεία επαρκούς χωρητικότητας και υπό την 
απαραίτητη, ανάλογα με το είδος του τροφίμου και τον 
επιθυμητό χρόνο συντηρήσεωςτου, σταθερή ψύξη που 
θα ελέγχεται με ειδικά θερμόμετρα, σύμφωνα με τον 
Κώδικα Τροφίμων και Ποτών και την εκάστοτε ισχύουσα 
Ενωσιακή και Εθνική νομοθεσίας για την ασφάλεια των 
τροφίμων (κατεψυγμένα ψάρια, τυροκομικά). 

• Απαγορεύεται η διατήρηση ευαλλοίωτων τροφίμων 
εκτός ψυγείων. 


• Απαγορεύεται η τοποθέτηση στα ψυγεία κάθε είδους 
αντικειμένων τα οποία είναι δυνατόν να ρυπάνουν τα 
ψυγεία και τα συντηρούμενα σε αυτό τρόφιμα. 

•Τα ψυγεία να διατηρούνται πάντα καθαρά. 

• Τα τρόφιμα που καταναλώνονται χωρίς προηγου¬ 
μένως να πλυθούν, να αποφλοιωθούν ή ψηθούν ή βρα¬ 
στούν, να προστατεύονται από τα έντομα, τη σκόνη 
και κάθε είδους άλλες ρυπάνσεις, να τοποθετούνται σε 
κατάλληλες προθήκες με προστατευτικό κάλυμμα, ανά¬ 
λογα με τη φύση του τροφίμου. 

•Τα οχήματα (ρυμουλκούμενα ή αυτοκινούμενα) που 
χρησιμοποιούνται για τη μεταφορά και πώληση προ¬ 
ϊόντων στις Λαϊκές Αγορές οφείλουν να τηρούν την 
εκάστοτε ισχύουσα ευρωπαϊκή και εθνική νομοθεσία 
(οχήματα μεταφοράς). 

• Συσκευές (δίσκοι, παλέτες, τελάρα) σκεύη, εργαλεία 
και υλικά που έρχονται σε επαφή με τα τρόφιμα να δια¬ 
τηρούνται σε καλή κατάσταση και καθαρά. 

• Σε περίπτωση που η φύση και ο τρόπος διάθεσης 
τροφίμων απαιτεί πλύσιμο των οργάνων χειρισμού και 
συχνά πλύσιμο των χεριών των πωλητών (π.χ. πώληση τυ¬ 
ροκομικών προϊόντων), πρέπει να υπάρχει ειδική κλειστή 
υδαταποθήκη ανάλογη των αναγκών, με κατάλληλο για 
ανθρώπινη κατανάλωση νερό, και νιπτήρα για το πλύσιμο 
των χεριών και των εργαλείων. Μετά το τέλος της εργα¬ 
σίας το νερό που απέμεινε θα απορρίπτεται σε φρεάτιο. 

•Τα οχήματα που χρησιμοποιούνται για τη μεταφορά 
και πώληση ψαριών ή άλλων αλιευμάτων στις λαϊκές 
αγορές οφείλουν να εφαρμόζουν τις σχετικές διατάξεις 
της κτηνιατρικής νομοθεσίας. 

• Ο πωλητής ψαριών και άλλων αλιευμάτων οφείλει να 
λαμβάνει τα κατάλληλα μέτρα κατά την έκθεση τούτων, 
είτε αυτά βρίσκονται μέσα σε ανοιχτά κιβώτια (τελάρα), 
είτε είναι τοποθετημένα πάνω σε πάγκους, ώστε να μη 
διακόπτεται η συντήρησή τους (τοποθετώντας ικανή 
ποσότητα τριμμένου πάγου) και να μην εκτίθενται στην 
ηλιακή ακτινοβολία. 

Τα νερά που προέρχονται από τη τήξη του πάγου να 
συλλέγονται και να απορρίπτονται σε φρεάτιο, απαγο¬ 
ρεύεται η διάθεσή τους στην επιφάνεια του εδάφους. 

• Κάθε πωλητής στην λαϊκή αγορά οφείλει να φροντίζει 
για την καθαριότητα του τομέα του και για την προσω¬ 
ρινή φύλαξη των κάθε είδους απορριμμάτων σε κατάλ¬ 
ληλους σάκους οι οποίοι στο τέλος της εργασίας, αφού 
δεθούν καλά θα τοποθετούνται στους κάδους συλλογής 
απορριμμάτων των Δήμων. 

• Οι κάδοι συλλογής απορριμμάτων μετά την λήξη λει¬ 
τουργίας της λαϊκής αγοράς πρέπει να εκκενώνονται, 
να καθαρίζονται και να απολυμαίνονται με ευθύνη του 
Δήμου. 

• θα πρέπει να λαμβάνεται μέριμνα από τον Δήμο για 
καθαρισμό του χώρου. 

• Οι πωλητές κάθε είδους τροφίμων σε λαϊκές αγορές 
θα πρέπει να τηρούν τους κανόνες ατομικής υγιεινής 
σύμφωνα με την Ευρωπαϊκή και Εθνική νομοθεσία. 

Άρθρο14 
ΚΑΤΗΓΟΡΙΑ IV 

ΕΠΙΧΕΙΡΗΣΕΙΣ ΜΑΖΙΚΗΣ ΕΣΤΙΑΣΗΣ 

Όπως ορίζεται στα άρθρα 2 και 10 της παρούσας, στην 
κατηγορία αυτή περιλαμβάνονται όλοι οι τύποι επιχει¬ 
ρήσεων μαζικής εστίασης. 

Η κατηγορία των επιχειρήσεων μαζικής εστίασης τα¬ 
ξινομείται ως ακολούθως: 

Α. ΕΠΙΧΕΙΡΗΣΕΙΣ ΜΑΖΙΚΗΣ ΕΣΤΙΑΣΗΣ 

Οι επιχειρήσεις μαζικής εστίασης ταξινομούνται, ανά¬ 
λογα με τη δραστηριότητα τους ως ακολούθως: 

1. Επιχειρήσεις μαζικής εστίασης παρασκευής και διά¬ 
θεσης πλήρους επεξεργασίας, (πλήρους γεύματος). 

2. Επιχειρήσεις μαζικής εστίασης παρασκευής και δι¬ 
άθεσης μερικής επεξεργασίας, (πρόχειρου γεύματος) 
Ολες οι επιχειρήσεις της κατηγορίας μαζικής εστίασης, 
εκτός των γενικών όρων που περιγράφονται στο άρθρο 
5, πρέπει να διαθέτουν: 

1 και 2 Επιχειρήσεις μαζικής εστίασης παρασκευής και 
διάθεσης πλήρους ή μερικής επεξεργασίας 

α. Χώρο παραλαβής και αποθήκευσης πρώτων υλών 
(ξηρή αποθήκη- ψύξη- κατάψυξη) και ειδών συσκευα- 
σίας. 

Η παραλαβή και η αποθήκευση των πρώτων υλών να 
γίνεται σύμφωνα με τον Ε.Κ 852/2004, Κεφ. IX (διατάξεις 
που εφαρμόζονται στα τρόφιμα). 

Ο χώρος αποθήκης θα είναι ανάλογος με τη δραστη¬ 
ριότητα της επιχείρησης και τα αποθηκευόμενα είδη, 
ώστε να αποφεύγεται η διασταυρούμενη επιμόλυνση. 

β. Χώρο επεξεργασίας - μεριδοποίησης και διατήρη¬ 
σης ετοίμων φαγητών (παρασκευαστήριο). 

Για τις επιχειρήσεις προσφοράς πλήρους επεξεργα¬ 
σίας πρέπει ο χώρος να είναι κατάλληλος και επαρκής, 
ώστε να γίνονται ανεμπόδιστα και με ασφάλεια όλοι οι 
απαιτούμενοι σχετικοί χειρισμοί και να ανταποκρίνεται 
στη δυναμικότητα της επιχείρησης. 

Θα υπάρχει ο ανάλογος σε σχέση με τους εκτελούμε- 
νους χειρισμούς και τη δυναμικότητα της επιχείρησης 
αριθμός πάγκων εργασίας, ώστε να διασφαλίζεται ο 
υγιεινός χειρισμός και ο αποκλεισμός τυχόν διασταυ¬ 
ρούμενης επιμόλυνσης τροφίμων. 

Οι επιχειρήσεις πλήρους επεξεργασίας να διαθέτουν 
υποχρεωτικά απαγωγικό σύστημα καθώς και οι επιχει¬ 
ρήσεις μερικής επεξεργασίας όπου απαιτείται, (π.χ. λου- 
κουματζίδικα κ.λπ.). 

Τα προσφερόμενα σε θερμοκρασία περιβάλλοντος 
προϊόντα, είτε αυτά παρασκευάζονται στην ίδια την 
επιχείρηση είτε σε άλλες νόμιμες επιχειρήσεις, θα δια¬ 
τηρούνται εντός κλειστών προθηκών ή κατάλληλα σκε¬ 
πασμένα, τυλιγμένα κ.λπ., ώστε σε κάθε περίπτωση να 
προστατεύονται από τις επιδράσεις του περιβάλλοντος 
(σκόνη, μύγες, απευθείας έκθεση στον ήλιο) και την ψη¬ 
λάφηση των πελατών. 

Οι προθήκες διατήρησης και έκθεσης προϊόντων πρέ¬ 
πει να προστατεύουν πλήρως τα προϊόντα από τις επι¬ 
δράσεις του περιβάλλοντος (σκόνη, έντομα, απευθείας 
έκθεση στον ήλιο) και την άμεση πρόσβαση των πελα¬ 


τών σε αυτά. Στο χώρο επεξεργασίας πρέπει να υπάρχει 
και ένας νιπτήρας με παροχή κρύου και ζεστού νερού 
για το πλύσιμο των χεριών των εργαζομένων που θα λει¬ 
τουργεί με υγειονομικά αποδεκτό τρόπο, εφοδιασμένος 
με υγρό σαπούνι για το πλύσιμο των χεριών και καθαρές 
χειροπετσέτες μιας χρήσης (από χαρτί ή ύφασμα). 

Να υπάρχει χρωματικός κώδικας εργαλείων κοπής για 
τα τρόφιμα (π.χ. χρωματισμός μαχαιρών ανάλογα με το 
τρόφιμο που χρησιμοποιείται) 

Στις επιχειρήσεις που στο διάγραμμα ροής ή στην ανα¬ 
λυτική περιγραφή της παραγωγικής διαδικασίας προβλέ- 
πεται ότι θα υπάρχουν ευαλλοίωτα ενδιάμεσα προϊόντα 
(σάλτσες, κρέμες, κ.λπ.) θα εξασφαλίζεται ότι υπάρχει στο 
χώρο προετοιμασίας ανάλογος αριθμός ψυγείων για την 
ασφαλή αποθήκευσή τους. Αν δεν υπάρχει δυνατότητα 
ξεχωριστών ψυγείων, να διασφαλίζεται ότι η συναποθή- 
κευση των ενδιάμεσων προϊόντων με τις πρώτες ύλες 
δεν δημιουργεί κίνδυνο διασταυρούμενης επιμόλυνσης 
τους (κατάλληλη διάκριση των χώρων του ψυγείου για 
κάθε κατηγορία τροφίμων ή επαρκής διαχωρισμός των 
χώρων του ψυγείου, αποθήκευση μέσα σε κλειστούς 
περιέκτες κ.λπ.). Κατά τον ίδιο τρόπο μπορεί να γίνεται 
και η διατήρηση ορισμένων ζεστών εδεσμάτων για με¬ 
ταγενέστερη προσφορά. 

Η μεριδοποίηση προϊόντων πρέπει να γίνεται σε ιδιαί¬ 
τερο, σαφώς διαχωρισμένο χώρο της επιχείρησης εκτός 
των περιπτώσεων που από το διάγραμμα ροής προκύ¬ 
πτει ότι μπορεί να γίνεται σε νοητά διαχωρισμένο χώρο 
του χώρου παρασκευής και επεξεργασίας. 

Στις επιχειρήσεις του παρόντος άρθρου που παράγουν 
τυποποιημένα προϊόντα, να υπάρχει επαρκής χώρος για 
την τυποποίηση. 

Ο χώρος τυποποίησης θα περιλαμβάνει όλο τον απα¬ 
ραίτητο εξοπλισμό και τα μηχανικά μέσα για τη ρύθμιση 
κατάλληλων συνθηκών περιβάλλοντος για την επίτευξη 
της ασφάλειας των τροφίμων. 

Τα απορρίμματα θα φυλάσσονται προσωρινά σε ειδικά 
δοχεία επαρκούς χωρητικότητας από κατάλληλο υλικό, 
ώστε να καθαρίζονται και να απολυμαίνονται αποτελε¬ 
σματικά. 

Το κάλυμμα των δοχείων θα είναι στεγανό και θα ανοί¬ 
γει με ποδοκίνητο μηχανισμό. 

γ. Χώρο πλύσεως σκευών/τροφίμων. 

Ο χώρος πλύσεως σκευών θα είναι ανάλογος των πα- 
ρασκευαζομένων τροφίμων και των σκευών που χρησι¬ 
μοποιούνται, σε θέση που να αποφεύγεται η διασταυ¬ 
ρούμενη επιμόλυνση. 

Ο αριθμός λεκανών πλύσης τροφίμων ή σκευών θα 
είναι επαρκής σε συνδυασμό και με την ύπαρξη ή μη 
πλυντηρίου ώστε να ανταποκρίνεται στο κύκλο εργα¬ 
σιών της επιχείρησης. 

Θα υπάρχει επαρκής εξοπλισμός για τη στράγγιση και 
το στέγνωμα, εκτός από τα είδη που στεγνώνουν στο 
πλυντήριο. 

Τα στεγνά σκεύη τοποθετούνται σε κλειστά ντουλάπια, 
ερμάρια κλπ, που πρέπει να είναι επαρκή για το σκοπό 
αυτό. 

Για την πλύση τροφίμων και σκευών για την πρόχειρη 
επεξεργασία τροφίμων ενδείκνυται να υπάρχει ένα διπλό 
σύστημα νεροχυτών ή ένας νεροχύτης και πλυντήριο. 

Για την πλύση τροφίμων και σκευών για την πλήρης 
επεξεργασία τροφίμων ενδείκνυται να υπάρχει ένα τε¬ 
τραπλό σύστημα νεροχυτών ή ένα τριπλό σύστημα νε¬ 
ροχυτών και πλυντήριο. 

δ. Αίθουσα πελατών 

Οι επιχειρήσεις μαζικής εστίασης που διαθέτουν αί¬ 
θουσα πελατών ή και υπαίθριο (κοινόχρηστο ή ιδιόκτη¬ 
το) χώρο για εξυπηρέτηση καθήμενων πελατών η μέγι- 
στη δυναμικότητά τους σε καθήμενα εξυπηρετούμενα 
άτομα προκύπτει ως ακολούθως: 

Για την αίθουσα πελατών από τη διαίρεση του εμβα- 
δού του ωφέλιμου χώρου δια του 1.30 τ.μ. (ως ωφέλιμος 
χώρος νοείται ο χώρος ο οποίος προσφέρεται για την 
ανάπτυξη τραπεζοκαθισμάτων). 

Για τον υπαίθριο χώρο από τη διαίρεση του εμβαδού 
του υπαίθριου χώρου που νομίμως θα χρησιμοποιηθεί 
δια του 0,70 τ.μ. 

Η δυναμικότητα των καθήμενων πελατών αφορά, το 
συνολικό αριθμό για την αίθουσα πελατών και τον εξω¬ 
τερικό χώρο. Δε συνιστά παράβαση η επιμέρους υπέρ¬ 
βαση της δυναμικότητας των επιμέρους χώρων εάν δεν 
υφίσταται υπέρβαση επί της συνολικής δυναμικότητας 
του καταστήματος. 

Ο συνολικός αριθμός των εξυπηρετούμενων καθήμε¬ 
νων ατόμων και ο συνολικός αριθμός γευμάτων καθο¬ 
ρίζει τη δυναμικότητα της επιχείρησης σύμφωνα με την 
οποία ορίζονται και οι απαιτούμενοι κύριοι και βοηθη¬ 
τικοί χώροι αυτών. 

Στα κυλικεία εντός των Νοσηλευτικών Ιδρυμάτων με 
αίθουσα ή χωρίς αίθουσα πελατών δύναται η πώληση και 
άλλων χρήσιμων στους ασθενείς ειδών, όπως: κολόνιες, 
σαπούνια, χαρτομάντιλα, χαρτοβάμβακα, πάνες, υποσέ- 
ντονα, κ.τ.ομ υπό την προϋπόθεση ότι τα είδη αυτά θα 
καταλαμβάνουν ιδιαίτερο νοητό χώρο στο κυλικείο έτσι 
ώστε να διασφαλίζεται η Δημόσια Υγεία. 

3. Στεγασμένοι ή και Υπαίθριοι χώροι Εκδηλώσεων 

Στεγασμένοι ή και υπαίθριοι χώροι εκδηλώσεων είναι 
οι χώροι στους οποίους κατά τη διάρκεια πάσης φύσεως 
εκδηλώσεων προσφέρονται τρόφιμα ή και ποτά τα οποία 
παρασκευάζονται και προετοιμάζονται στα παρασκευ¬ 
αστήρια των χώρων αυτών ή σε άλλους χώρους που 
διαθέτουν την απαιτούμενη γνωστοποίηση λειτουργίας 
(ς3ΐθπη9 κ.λπ.) και μεταφέρονται στους εν λόγω χώρους 
για σερβίρισμα και τελική διάθεση. 

Οι χώροι αυτοί υπάγονται στο καθεστώς γνωστοποίη¬ 
σης λειτουργίας, σύμφωνα με την ισχύουσα Νομοθεσία 
ως Στεγασμένοι ή Υπαίθριοι χώροι εκδηλώσεων. 

Τα δικαιολογητικά που απαιτούνται, είναι όμοια με 
αυτά που υποβάλλονται, στην αρμόδια αρχή, για τις επι¬ 
χειρήσεις τροφίμων και ποτών. Για τους στεγασμένους 
χώρους εκδηλώσεων, εκτός σχεδίου ή εντός οικισμού 
κ.λπ. στις ανωτέρω ιδρυόμενες επιχειρήσεις τροφίμων 
και ποτών, αντί της βεβαίωσης χρήσεως γης θα προσκο¬ 
μίζεται η βεβαίωση νομιμότητας της κατασκευής της 


οικοδομής, του ειδικού κτιρίου, η οποία έχει εκδοθεί 
από την αρμόδια πολεοδομική υπηρεσία καθώς και η 
βεβαίωση χώρου κυρίας χρήσεως. Για τους υπαίθριους 
χώρους αυτών των επιχειρήσεων θα προσκομίζεται βε¬ 
βαίωση νομιμότητας ή τακτοποίησης των βοηθητικών 
χώρων και των αποχωρητηρίων. 

Οι βοηθητικοί χώροι των εν λόγω επιχειρήσεων εί¬ 
ναι ανάλογοι με τους προβλεπόμενους στους γενικούς 
όρους της παρούσας. 

Παραλαβή ετοίμων φαγητών ποτών 

θα πρέπει να εξασφαλίζεται ότι οι συνεργαζόμενες 
επιχειρήσεις τροφίμων και ποτών είναι γνωστοποιημένες 
σύμφωνα με την ισχύουσα Νομοθεσία. 

Τα αυτοκίνητα μεταφοράς τροφίμων πρέπει να πλη¬ 
ρούν τους όρους της ισχύουσας νομοθεσίας, να διαθέ¬ 
τουν την προβλεπόμενη βεβαίωση καταλληλότητας 
και να πραγματοποιούν τη μεταφορά σύμφωνα με τα 
οριζόμενα από την ισχύουσα Νομοθεσία (συνθήκες θερ¬ 
μοκρασίας, χρόνος μεταφοράς κ.τ.λ.). 

Στους υπαίθριους χώρους εκδηλώσεων η διατήρηση 
των τροφίμων και ποτών μπορεί να γίνεται σε κατάλληλο 
τροχήλατο ή αυτοκινούμενο εξοπλισμό όπου θα υπάρ¬ 
χει νιπτήρας για το πλύσιμο των χεριών με κατάλληλη 
υδραυλική εγκατάσταση και μία λεκάνη για το πλύσιμο 
των σκευών σερβιρίσματος. 

Σε κάθε περίπτωση, θα πρέπει να πληρούνται οι όροι 
υγιεινής και ασφάλειαςτων τροφίμων και ειδικά η διατή¬ 
ρηση σταθερής θερμοκρασίας.Τα παραπάνω θα τεκμη¬ 
ριώνονται με καταγραφικά μηχανήματα ή χειρόγραφη 
καταγραφή. 

Διάθεση- σερβίρισμα 

Κατά την τελική διάθεση των έτοιμων τροφίμων και 
ποτών στο χώρο της εκδήλωσης θα πρέπει να διασφαλί¬ 
ζεται, κατά το δυνατό, ότι αυτά είναι προστατευμένα από 
τις επιδράσεις του περιβάλλοντος στο οποίο διαθέτονται 
(κλειστά δοχεία, κλειστές προθήκες, υπό ψύξη κ.τ.λ.). 

Τα σκεύη σερβιρίσματος θα πρέπει να είναι κατάλληλα 
και επαρκή (π.χ. ξεχωριστή λαβίδα για κάθε είδος προ- 
σφερόμενου τροφίμου). 

Η διαδικασία σερβιρίσματος, στο χώρο έκθεσης των 
τροφίμων (μπουφές), πρέπει να επιβλέπεται από το προ¬ 
σωπικό, ώστε να διασφαλίζεται η υγιεινή και ασφάλεια 
των προσφερόμενων τροφίμων. 

Αίθουσα πελατών - υπαίθριος χώρος 

Τα τραπέζια και τα καθίσματα διατηρούνται σε καλή 
κατάσταση και καθαρά, καθώς επίσης και τα τραπεζο- 
μάντηλα, τα πιάτα, τα ποτήρια κ.λπ. 

Δε θα πρέπει να γίνεται σερβίρισμα σε πιάτα ή ποτήρια 
που έχουν ρωγμές και δεν είναι λεία. Όταν χρησιμοποι¬ 
ούνται σκεύη μιας χρήσης, θα πρέπει να διασφαλίζεται 
ότι το υλικό από το οποίο είναι κατασκευασμένα (π.χ. 
πλαστικό, κ.α) είναι κατάλληλο για το σερβίρισμα ζεστών 
τροφίμων ή ροφημάτων. 

Χώρος πλύσεως σκευών. Εάν γίνεται πλύση σκευών, 
θα πρέπει να υπάρχει επαρκής χώρος για την πλύση των 
σκευών, των εργαλείων και των εξαρτημάτων του εξο- 

πλισμού καθώς και των ειδών εστίασης (πιάτα, ποτήρια 
κ.λπ.), ανάλογος με τη δραστηριότητα της επιχείρησης. 

Σημείο παράδοσης επιστροφών 

Στο συγκεκριμένο χώρο γίνεται η προσωρινή αποθή¬ 
κευση των επιστρεφόμενών προς τις συνεργαζόμενες 
επιχειρήσεις ειδών. 

Ο χώρος αυτός θα πρέπει να είναι ξεχωριστός από το 
σημείο παραλαβής. Πρέπει να είναι επαρκής και να δι¬ 
ατηρείται καθαρός. 

Αποχωρητήρια 

Ο αριθμός και η κατασκευή των αποχωρητηρίων θα 
πρέπει να ανταποκρίνονται στα οριζόμενα από την ισχύ- 
ουσα νομοθεσία. 

Είναι δυνατή η χρήση χημικών-βιολογικών αποχωρη¬ 
τήριων προσωρινά σε υπαίθριους χώρους εκδηλώσεων 
και γενικά σε χώρους όπου από την πολεοδομική νομο¬ 
θεσία ή άλλη νομοθεσία δεν επιτρέπεται η κατασκευή 
αποχωρητηρίων. 

Η τοποθέτηση των χημικών-βιολογικών αποχωρητήρι¬ 
ων πρέπει να διασφαλίζει την προστασία της Δημόσιας 
Υγείας και η διάθεση των λυμάτων τους να γίνεται σύμ¬ 
φωνα με το άρθρο 5 της παρούσας. 

4. Κέντρα διασκέδασης 

Κέντρο διασκέδασης είναι ο στεγασμένος ή υπαίθριος 
χώρος συγκεντρώσεως του κοινού για την παρακολού¬ 
θηση καλλιτεχνικού κυρίως μουσικού προγράμματος, με 
μεγίστη επιτρεπόμενη Α-ηχοστάθμη 100 άό, σε συνδυ¬ 
ασμό με την παροχή φαγητών ή και ποτών (όπως ανα- 
φέρονται στις υποκατηγορίες των επιχειρήσεων μαζικής 
εστίασης). 

Δεν θεωρούνται κέντρα διασκέδασης οι επιχειρήσεις 
τροφίμων και ποτών στις οποίες, γίνεται χρήση μουσι¬ 
κής και μουσικών οργάνων ή στερεοφωνικού συγκρο¬ 
τήματος μικρής ισχύος, με μεγίστη Α-ηχοστάθμη κατά 
τη λειτουργία του καταστήματος 80 άό. 

Στα κέντρα διασκέδασης, ανεξαρτήτως δυναμικότη¬ 
τας, η άδεια χορηγείται σύμφωνα με τα οριζόμενα στην 
ΔΙΑΔΠ/Φ.Α.2.1 /31600/20/11/2013 (ΦΕΚ Β 3106) και την 
κοινή υπουργική απόφαση 16228 (ΦΕΚ 1723/Β72017), 
όπως κάθε φορά ισχύουν. 

Οι τακτικοί και έκτακτοι έλεγχοι πραγματοποιούνται 
από τις καθ ύλην αρμόδιες αρχές. 

Η τεχνική έκθεση συντάσσεται είτε από μηχανικό με 
ειδίκευση σε θέματα ηχομόνωσης και ακουστικής είτε 
από άλλο επιστήμονα σχετικής ειδικότητας, κατατίθεται 
με σχεδιαγράμματα εις τριπλούν και περιλαμβάνει την 
ηλεκτρομηχανολογική εγκατάσταση, τον αερισμό- εξαε- 
ρισμό και τα μέτρα ηχομόνωσης που έχουν ληφθεί σύμ¬ 
φωνα με την προβλεπόμενη ηχοπροστασία με μεγίστη 
Α - ηχοστάθμη 100 ο!ίο. Στην τεχνική έκθεση θα αποδει- 
κνύεται η αποτελεσματικότητα της ηχομόνωσης και θα 
αποτυπώνεται η θέση και τα χαρακτηριστικά των ηχείων 
στην κάτοψη των χώρων σύμφωνα με τα προβλεπόμενα 
από την Α5/3010(ΦΕΚ 593/τ.Β'/2-10-1985). 

Για τα υπαίθρια κέντρα διασκέδασης η έκθεση θα 
αναφέρει και την απόσταση από σημεία ηχοπροστασί¬ 
ας καθώς και τα τυχόν μέτρα ηχοπροστασίας που έχουν 


ληφθεί με μέγιστη Α - ηχοστάθμη 100 άό και δεν δημι¬ 
ουργούν προβλήματα στα σημεία προστασίας σύμφωνα 
με την Υ.Δ Α5/3010(ΦΕΚ 593/τ.Β 72-10-1985). Όσον αφο¬ 
ρά τον Υγειονομικό έλεγχο αυτών ως προς τη μουσική 
εφαρμόζονται οι όροι και προϋποθέσεις της υγειονο¬ 
μικής διάταξης (ΥΔ) Α5/3010 (ΦΕΚ 593/τ.Β72-10-1985) 
όπως τροποποιήθηκε και κάθε φορά ισχύει. 

Χρήση μουσικής και μουσικών οργάνων στις λοιπές 
επιχειρήσεις τροφίμων και ποτών 

Αοιπές επιχειρήσεις είναι οι επιχειρήσεις τροφίμων και 
ποτών, (λοιπά καταστήματα) που κάνουν χρήση μουσι¬ 
κής και μουσικών οργάνων με μεγίστη επιτρεπόμενη 
Α-ηχοστάθμη μέχρι 80 άό. 

Εξαιρούνται τα κέντρα διασκέδασης και η υποκατη¬ 
γορία επιχειρήσεις παρασκευής και προσφοράς τροφί¬ 
μων και ποτών σε κινητούς ή προσωρινούς χώρους, τα 
περίπτερα και τα κυλικεία χωρίς καθήμενους πελάτες. 

Στην περίπτωση που ο ενδιαφερόμενος γνωστοποιεί 
χρήση μουσικής και μουσικών οργάνων στον υπαίθριο 
χώρο της επιχείρησης πρέπει στον φάκελο του να υπάρ¬ 
χει τεχνική έκθεση μηχανικού με ειδίκευση σε θέματα 
ηχομόνωσης και ακουστικής, είτε άλλου επιστήμονα 
σχετικής ειδικότητας, που θα συνοδεύεται με τοπογρα- 
φικό διάγραμμα με τη θέση και τη φορά των ηχείων και 
τα χαρακτηριστικά αυτών. 

Η τεχνική έκθεση θα τεκμηριώνει ότι η ισχύς των 
ηχείων, η θέση, η απόσταση από κατοικίες, καθώς και 
τα τυχόν μέτρα ηχοπροστασίας, που έχουν ληφθεί, με 
μεγίστη Α-ηχοστάθμη 80 άό δεν δημιουργούν προβλή¬ 
ματα στα σημεία προστασίας. Η τεχνική έκθεση θα συ- 
ντάσσεται σύμφωνα με τους όρους και προϋποθέσεις 
ΥΔ Α5/3010/85(ΦΕΚ 593/τ.Β /2-10-1985) όπως τροπο¬ 
ποιήθηκε και ισχύει. 

Οι υπηρεσίες ελέγχου, σύμφωνα μετά προβλεπόμενα 
στην ΥΔ Α5/3010/1985, ελέγχουν τους όρους και προϋ¬ 
ποθέσεις καθώς και την προβλεπόμενη ηχοστάθμη των 
επιχειρήσεων κατά τη λειτουργία αυτών σε τακτικούς ή 
έκτακτους ελέγχους. 

4 α. Επιχειρήσεις παρασκευής ή και προσφοράς τρο¬ 
φίμων και ποτών σε κινητούς ή προσωρινούς χώρους. 

Οι επιχειρήσεις αυτές τηρούν τους προβλεπόμενους 
στο κεφάλαιο III του παραρτήματος II του ΕΚ 852/2004 
όρους. 

Ο καθορισμός των θέσεων και η διαδικασία εγκατά¬ 
στασης και λειτουργίας αυτών ορίζονται από τις αρμόδι¬ 
ες αρχές (Δήμοι, λιμενικές αρχές κ.λπ.) σύμφωνα με την 
ισχύουσα Νομοθεσία. 

Η επιχείρηση αναπτύσσεται κάτω από κατάλληλες 
τέντες, υπόστεγα κ.ά. που προστατεύουν τα τρόφιμα 
και τον εξοπλισμό από τη βροχή, την άμεση ηλιακή 
ακτινοβολία κ.λπ. 

Ο πάγκος εργασίας είναι από κατάλληλο υλικό λείο και 
αδιαπότιστο χωρίς φθορές. Εκτός του πάγκου εργασίας 
να υπάρχει ανάλογος με τη φύση του προσφερόμενου 
προϊόντος εξοπλισμός, όπως φορητές επιφάνειες κο¬ 
πής, σκεύη και εργαλεία, που θα διατηρούνται σε καλή 
κατάσταση. Θα υπάρχουν κλειστές προθήκες για την 

προστασία των τροφίμων από έντομα και σκόνη. Πρέπει 
να εξασφαλίζεται η επαρκής υποδομή (νεροχύτες, νερό, 
καθοριστικά) για τον επιτόπιο καθαρισμό και όπου απαι¬ 
τείται και η απολύμανση των εξαρτημάτων, των σκευών 
και των μερών του εξοπλισμού που απαιτούν συχνό πλύ¬ 
σιμο (π.χ. λαβίδες, μαχαίρια κ.λπ.). 

Τα χρησιμοποιούμενα σκεύη σερβιρίσματος θα είναι 
μιας χρήσεως και θα υπάρχει και χώρος πλύσης για λα¬ 
βίδες, μαχαίρια, κ.λπ. 

Οι πρώτες ύλες και τα προϊόντα που προσφέρονται να 
προέρχονται από νομίμως λειτουργούσες επιχειρήσεις. 

Να υπάρχει επαρκής παροχή νερού για ανθρώπινη 
κατανάλωση και δεξαμενή συγκέντρωσης υγρών απο¬ 
βλήτων που θα αδειάζει καθημερινά στο Δημοτικό δί¬ 
κτυο αποχέτευσης καθώς και κάδοι απορριμμάτων Σε 
περίπτωση χρήσης τροχήλατου οχήματος - αμαξώματος, 
ο χώρος διαχείρισης τροφίμων θα είναι από κατάλληλο 
υλικό, αδιαπότιστο, το οποίο θα επιδέχεται καθαρισμό 
και απολύμανση ώστε να διασφαλίζεται η υγιεινή και 
ασφάλεια των τροφίμων και να εμποδίζεται η αερομε- 
ταφερόμενη επιμόλυνση. Για την πώληση ευαλλοίωτων 
προϊόντων θα χρησιμοποιούνται οχήματα με ισοθερ- 
μικό αμάξωμα ή θα φέρουν ψυγείο, κατά προτίμηση 
ηλεκτρικό. 

Θα υπάρχουν θερμόμετρα σε όλα τα ψυγεία και τις 
καταψύξεις και θερμόμετρα χειρός για τον έλεγχο της 
θερμοκρασίας των ευαλλοίωτων πρώτων υλών. 

Επιχειρήσεις που παρασκευάζουν και διαθέτουν τρό¬ 
φιμα ή /και ποτά και είναι μόνιμα εγκατεστημένες στα 
εκθεσιακά κέντρα ιδρύονται και λειτουργούν σύμφωνα 
με τις κείμενες διατάξεις. 

Οι διοργανωτές των εκθέσεων των επιχειρήσεων που 
παρασκευάζουν και διαθέτουν τρόφιμα ή /και ποτά σε 
εκθεσιακά κέντρα, υπαίθριες εκθέσεις, κ.λπ. για μικρά 
χρονικά διαστήματα πρέπει να ενημερώνουν τους συμ- 
μετέχοντες στις εκθέσεις αυτές για την απόκτηση βεβαί¬ 
ωσης καταλληλότητας, από τις κατά τόπους υγειονομικές 
αρχές του προσωρινού χώρου που θα χρησιμοποιήσουν 
για την έκθεση και πώληση των προϊόντων τους. 

Η ανωτέρω βεβαίωση θα χορηγείται από τις κατά τό¬ 
πους Υγειονομικές Υπηρεσίες των Περιφερειακών Ενο¬ 
τήτων, όπου ο ενδιαφερόμενος θα υποβάλλει αίτηση 
και υπεύθυνη δήλωση στην οποία θα αναγράφονται τα 
προς διάθεση και πώληση προϊόντα και ότι τηρούνται 
οι διατάξεις της παρούσας. 

4β. Κινητές Καντίνες 

Οι κινητές καντίνες αυτοκινούμενες ή μη, είναι οχήματα 
αυτοκινούμενα ή ρυμουλκούμενα, διασκευασμένα σε κα¬ 
ταστήματα (κινητά καταστήματα), που παρασκευάζουν και 
διαθέτουν τρόφιμα και ποτά και σταθμεύουν σε χώρους 
όπως οδικοί κόμβοι, αρχαιολογικοί χώροι, ακτές, κ.λπ. 

Οι προδιαγραφές τους ορίζονται από το Υπουργείο 
Υποδομών Μεταφορών και Δικτύων και υπόκεινται στις 
διατάξεις του Υπουργείου Ανάπτυξης και Ανταγωνιστι¬ 
κότητας καθώς και στις Διατάξεις των αρμοδίων Υπουρ¬ 
γείων ανάλογα με το χώρο στάθμευσής τους. 


Για τις καντίνες με δικαίωμα απλής χρήσης αιγιαλού 
και παραλίας οι πρόσθετοι όροι και προϋποθέσεις λει¬ 
τουργίας αυτών καθορίζονται από ειδικότερες διατάξεις. 

Η κατασκευή του οχήματος θα είναι από κατάλληλο 
ανθεκτικό και αδιαπότιστο υλικό, που επιδέχεται καθα¬ 
ρισμό και απολύμανση ώστε να διασφαλίζεται η υγιεινή 
και ασφάλεια των τροφίμων και ποτών, να εμποδίζεται η 
επιμόλυνση από το περιβάλλον και να προστατεύονται 
τα τρόφιμα και ο εξοπλισμός από τη βροχή, την άμεση 
ηλιακή ακτινοβολία, κ.λπ. 

Πρέπει να υπάρχει πάγκος εργασίας από κατάλληλο 
υλικό λείο και αδιαπότιστο χωρίς φθορές. Εκτός του πά¬ 
γκου εργασίας θα υπάρχει και ανάλογος με τη φύση του 
προσφερόμενου προϊόντος εξοπλισμός, όπως φορητές 
επιφάνειες κοπής, σκεύη και εργαλεία, που θα διατηρού¬ 
νται σε καλή κατάσταση. 

Θα υπάρχουν κλειστές προθήκες (ερμάρια, ντουλάπια) 
για την προστασία των τροφίμων από έντομα και σκόνη. 
Πρέπει να εξασφαλίζεται, η επαρκής υποδομή (νεροχύ¬ 
τες, νερό, καθοριστικά) για τον επιτόπιο καθαρισμό και 
όπου απαιτείται η απολύμανση των εξαρτημάτων, των 
σκευών και των τμημάτων του εξοπλισμού που απαιτούν 
συχνό πλύσιμο (π.χ. λαβίδες, μαχαίρια κ.λπ.). 

Θα διασφαλίζεται ότι οι πρώτες ύλες και τα προϊόντα 
που προσφέρονται, προέρχονται από νόμιμες επιχει¬ 
ρήσεις. Ολα τα τρόφιμα θα παρασκευάζονται (ψήσιμο, 
βράσιμο κ.λπ.) και θα προσφέρονται για άμεση κατα¬ 
νάλωση. Οι επιχειρήσεις θα χρησιμοποιούν σκεύη μιας 
χρήσης. Τα σκεύη μιας χρήσης για το σερβίρισμα ζεστών 
τροφίμων ή ροφημάτων θα πρέπει να είναι κατάλληλα 
για τη χρήση αυτή. 

Πρέπει να υπάρχει επαρκής παροχή νερού ανθρώπι¬ 
νης κατανάλωσης και δεξαμενή συγκέντρωσης υγρών 
αποβλήτων κ.λπ. 

Θα εξασφαλίζεται παροχή ηλεκτρικού ρεύματος (π.χ. 
γεννήτρια, δίκτυο της ΔΕΗ κ.λπ.) ώστε τυχόν ευαλλοίω- 
τα τρόφιμα να διατηρούνται σε κατάλληλα ηλεκτρικά 
ψυγεία. 

Θα υπάρχουν θερμόμετρα σε όλα τα ψυγεία και τις 
καταψύξεις και θερμόμετρα χειρός για τον έλεγχο της 
θερμοκρασίας των ευαλλοίωτων πρώτων υλών. 

Προκειμένου να εκδοθεί η άδεια κυκλοφορίας της 
αυτοκινούμενης κινητής καντίνας ή η ταξινόμηση της 
ρυμουλκούμενης κινητής καντίνας από τη Δ/νση Μετα¬ 
φορών της Περιφερειακής Ενότητας, ο ενδιαφερόμε¬ 
νος υποβάλλει αίτηση με συνημμένο εις διπλούν σχε¬ 
διάγραμμα κάτοψης της κινητής ή ρυμουλκούμενης 
καντίνας στην αντίστοιχη Υγειονομική Υπηρεσία, για 
τη χορήγηση της βεβαίωση καταλληλότητας μετά από 
υγειονομικό έλεγχο. 

Στη συνέχεια για την εγκατάσταση και λειτουργία του 
αναφερομένου οχήματος ο ενδιαφερόμενος υποβάλει 
τα απαιτούμενα δικαιολογητικά στον οικείο Δήμο. 

Για την χορήγηση γνωμοδότησης από την Υγειονομική 
Υπη ρεσία πρέπει ο ενδιαφερόμενος να υποβάλλει αίτη¬ 
ση στην οποία θα αναφέρονταιτα κάτωθι: 

•Ταξινόμηση του οχήματος (ρυμουλκούμενο ή αυτο¬ 
κινούμενο, αριθμός πλαισίου, κ.λπ.). 

• Σχεδιάγραμμα κάτοψης της κινητής καντίνας - διά¬ 
γραμμα ροής εις τριπλούν. 

•Τα προϊόντα (αναλυτικά τα τρόφιμα, ποτά ή και άλλα 
είδη) που επιθυμεί να προσφέρει. 

• Ο τρόπος υδροδότησης, περιγραφή της (δεξαμενή 
νερού ή σύνδεση δικτύου, κ.λπ.). 

• Ο τρόπος διάθεσης αποβλήτων, περιγραφή τους (δε¬ 
ξαμενή ακαθάρτων, ή σύνδεση δικτύου, κ.λπ.). 

• Ο τρόπος ηλεκτροδότησης, περιγραφή (γεννήτρια, 
σύνδεση με δίκτυο, κ.λπ.). 

• Η περιοχή που ασκείται η δραστηριότητα. 

Άρθρο 15 

ΔΙΑΔΙΚΑΣΙΑ ΑΣΚΗΣΗΣ ΥΓΕΙΟΝΟΜΙΚΩΝ ΕΛΕΓΧΩΝ 

Το Υπουργείο Υγείας είναι η αρμόδια αρχή για τον κα¬ 
θορισμό υγειονομικών όρων ίδρυσης και λειτουργίας επι¬ 
χειρήσεων τροφίμων και ποτών, επιχειρήσεων παροχής 
υπηρεσιών υγειονομικού ενδιαφέροντος (όπως αναλυτικά 
περιγράφονται στο άρθρο 3 της παρούσας), των μέτρων 
υγειονομικού ελέγχου και αποστέλλει οδηγίες στις Διευ¬ 
θύνσεις ή Τμήματα υγειονομικού ελέγχου και Περιβαλλο¬ 
ντικής Υγιεινής των Περιφερειακών Ενοτήτων της Χώρας. 

Κατά τους υγειονομικούς ελέγχους λαμβάνονται υπό¬ 
ψη οι απαιτήσεις της παρούσας, ειδικότερη νομοθεσία 
και η Ευρωπαϊκή νομοθεσία. 

Οι Υγειονομικοί Επιθεωρητές καθοδηγούν και συμ¬ 
βουλεύουν τις επιχειρήσεις πριν ή κατά τη διάρκεια του 
ελέγχου προκειμένου να εφαρμόζουν τις απαιτήσεις της 
παρούσας διάταξης και να συμμορφώνονται με αυτές. 

Η απόφαση για τη διενέργεια του ελέγχου θα πρέπει 
να γίνεται με τρόπο που λαμβάνει υπόψη την εκτίμηση 
κινδύνου όπως αυτή προβλέπεται στο άρθρο 5 έτσι ώστε 
οι έλεγχοι να επικεντρώνονται πρωτίστως σε επιχειρή¬ 
σεις υψηλού κινδύνου και κατ'αναλογία σε επιχειρήσεις 
μεσαίου και χαμηλού κινδύνου. 

Στην περίπτωση ύπαρξης καταγγελιών, η Υγειονομική 
Υπηρεσία διαχειρίζεται τις καταγγελίες σύμφωνα με το 
σύστημα διαχείρισης καταγγελιών, όπου υπάρχει, και 
στην περίπτωση που ελλείπει ή μέχρι την κατάρτισή του, 
θα τις διαχειρίζεται κατά περίπτωση αξιολογώντας ανά¬ 
λογα το περιεχόμενο τους, την επίπτωση στην δημόσια 
υγεία, την ύπαρξη προηγούμενων καταγγελιών κ.λπ. 

Για ενδεχόμενες αποκλίσεις προτείνονται βελτιώσεις και 
καθορίζεται προθεσμία επανελέγχου. Στις περιπτώσεις μη 
συμμορφώσεων επιβάλλονται διοικητικές και ποινικές κυ¬ 
ρώσεις που προβλέπονται στο άρθρο 16 της παρούσης. 

Όσον αφορά τα τρόφιμα, λαμβάνεται υπόψη ο χαρα¬ 
κτηρισμός των τροφίμων σύμφωνα με το άρθρο 7 της 
παρούσης. 

Οι παραβάσεις που αποτελούν κίνδυνο για τη Δημόσια 
Υγεία καθώς και η κατ'εξακολούθηση μη συμμόρφωση 
της επιχείρησης σε συγκεκριμένη παράβαση, συνεπά¬ 
γεται επιβολή των κυρώσεων και ακολουθεί ή σύνταξη 
έκθεσης ελέγχου, η οποία αποστέλλεται στην αρμόδια 
κατά τον νόμο Αρχή σύμφωνα με τις ισχύουσες διατάξεις 
όπως περιγράφονται στο άρθρο 16 της παρούσης και 
στον επιχειρηματία. 


Τα αποτελέσματα των υγειονομικών ελέγχων αποστέλ- 
λονται ανά έτος συγκεντρωτικά στην Δ/νση Δημόσιας 
Υγείας του Υπουργείου Υγείας. 

ΕΠΙΧΕΙΡΗΣΕΙΣ ΠΑΡΟΧΗΣ ΥΠΗΡΕΣΙΩΝ ΥΓΕΙΟΝΟΜΙΚΟΥ 
ΕΝΔΙΑΦΕΡΟΝΤΟΣ 

Επιχειρήσεις παροχής υπηρεσιών υγειονομικού ενδι¬ 
αφέροντος: Οι επιχειρήσεις που παρέχουν υπηρεσίες 
που με οποιοδήποτε τρόπο μπορεί να επηρεάσουν τη 
Δημόσια Υγεία και λειτουργούν ως αμιγείς ή μικτές με 
επιχειρήσεις τροφίμων και ποτών ή άλλες επιχειρήσεις 
π.χ. (κομμωτήρια, γυμναστήρια, κ.λπ.) Οι επιχειρήσεις 
παροχής υπηρεσιών υγειονομικού ενδιαφέροντος, όπως 
είναι τα κουρεία - κομμωτήρια, εργαστήρια περιποίησης 
χεριών-ποδιών, εργαστήρια δερματοστιξίας, γραφεία 
τελετών, ινστιτούτα αισθητικής, παιδότοποι, κ.λπ. ορί¬ 
ζονται στο άρθρο 2 και πρέπει να τηρούν τους γενικούς 
όρους του άρθρου 5 καθώς και τις ειδικότερες διατάξεις 
αντίστοιχα όπως κάθε φορά ισχύουν. 

Άρθρο 16 

ΚΥΡΩΣΕΙΣ-ΠΡΟΣΤΙΜΑ 

Αρμόδια όργανα για τον έλεγχο τήρησης των υγειονο¬ 
μικών προϋποθέσεων είναι οι Υγειονομικές Υπηρεσίες 
την παράγραφο 1 του άρθρου 2 της παρούσης. 

Οι Υγειονομικές Υπηρεσίες εισηγούνται στην αρμό¬ 
δια αρχή γνωστοποίησης την κύρωση για την εκάστοτε 
παράβαση. 

Η έλλειψη γνωστοποίησης ή η γνωστοποίηση ανα¬ 
ληθών στοιχείων ή η παράλειψη γνωστοποίησης με- 
ταβληθέντων στοιχείων δεν επιφέρουν ως αυτοτελείς 
παραβάσεις ποινικές κυρώσεις, άρθρο 34 παρ. 5 του 
ν. 4442/16(ΦΕΚ 230 τ.Α'). 

Στους παραβάτες των Υγειονομικών Διατάξεων 
επιβάλλονται, οι κυρώσεις που προβλέπονται στον 
α.ν. 2520/1940 (ΦΕΚ 273 τ.Α') και το άρθρο 43 του 
ν. 4025/2011 (ΦΕΚ2 28/τ.Α'/2-11-2011) όπως τροπο¬ 
ποιήθηκαν και ισχύουν. 

Παραβάσεις που αφορούν τα τρόφιμα εμπίπτουν στις 
ρυθμίσεις του νόμου 4235/2014 (ΦΕΚ 32/τ.Α'/2014). 

Γ ια παραβάσεις που αφορούν την ηχορύπανση εφαρ¬ 
μόζονται αναλόγως οι διατάξεις του π.δ. 180/1979 και 
το άρθρο 37 του ν. 4055/2012 (ΦΕΚ 51 τ.Α') όπως κάθε 
φορά ισχύουν. 

Κυρώσεις που προβλέπονται από άλλες διατάξεις δεν 
θίγονται από την παρούσα. 

Άρθρο 17 

ΜΕΤΑΒΑΤΙΚΕΣ ΔΙΑΤΑΞΕΙΣ 

1. Οι επιχειρήσεις τροφίμων ή/και ποτών, που βρίσκο¬ 
νται σε λειτουργία κατά την έναρξη ισχύος της παρού¬ 
σας, υπόκεινται γενικά στους όρους της, οι δε φορείς 
εκμεταλλεύσεώς τους οφείλουν να προσαρμόσουν τις 
εγκαταστάσεις της επιχείρησης στους ανωτέρω όρους, 
πλην εκείνων που απαιτούν κτιριακές μετατροπές, οπότε 
θα εκτελεσθούν μόνον οι εφικτές βελτιώσεις. 

2. Για την κατά τα ανωτέρω προσαρμογή των εγκα¬ 
ταστάσεων των επιχειρήσεων τροφίμων ή/και ποτών η 
υγειονομική υπηρεσία ορίζει ανάλογη, για κάθε περίπτω- 

ση, προθεσμία, που θα αρχίζει από την ημερομηνία της 
διαπίστωσης των ελλείψεων, η οποία δεν θα υπερβαίνει 
τους τρεις (3) μήνες. 

3. Κατά την εφαρμογή της παρούσας δεν θα θίγονται 
αποκτημένα νομίμως δικαιώματα επιχειρήσεων υγειονο¬ 
μικού ενδιαφέροντος, τα οποία ιδρύθηκαν πριν από την 
ισχύ της και λειτουργούν στο όνομα του ίδιου φορέα. 

4. Οι φορείς εκμετάλλευσης των ανωτέρω επιχειρή¬ 
σεων εφόσον επιθυμούν να μεταβάλλουν οποιαδήποτε 
στοιχείο της επιχείρησή τους προβαίνουν σε γνωστοποί¬ 
ηση λειτουργίας, στην οποία θα αναγράφεται η κατηγο¬ 
ρία της επιχείρησης σύμφωνα με την αναφερόμενη στις 
διατάξεις της παρούσας κατάταξης. 

Άρθρο 18 

ΚΑΤΑΡ ΓΟΥΜΕΝΕΣ ΔΙΑΤΑΞΕΙΣ 

Από την ημέρα ενάρξεως ισχύος της παρούσας κα- 
ταργούνται: 


1. Η Υ1 γ/ΓΠ.οικ96967/2012 (ΦΕΚ 2718/Β/08-10-2012) 
«Υγειονομικοί όροι και προϋποθέσεις ίδρυσης και λει¬ 
τουργίας επιχειρήσεων τροφίμων και ποτών και άλλες 
Διατάξεις» και η διόρθωση σφάλματος αυτής (ΦΕΚ 3007 
τ. Β72012). 

2. Κάθε άλλη διάταξη που έρχεται σε αντίθεση με την 
παρούσα. 

Άρθρο 19 

Η ισχύς της παρούσας αρχίζει δεκαπέντε μέρες από 
την δημοσίευσή της, στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουνίου 2017 

Ο Υπουργός 

ΑΝΔΡΕΑΣ ΞΑΝΘΟΣ 

=τ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 
























